Postului Mare este scrisă pentru toți 
cei care — și nu sunt puțini astăzi — 
doresc o mai bună înțelegere a tradiţiei 
liturgice a Bisericii și o participare mai 
conștientă la viața creștină. Pocăinţa 
este începutul și condiția pentru o 
adevărată viață creștinească. Primul 
cuvânt al lui Hristos, când a început să 
predice, a fost: Pocăiţi-vă! (Matei 4, 17). Dar ce este pocăința? 
La întrebările „Ce este pocăința?”, „De ce avem nevoie de 
ea?”, „Cum trebuie să o practicăm?”, Postul Mare are răspuns. 
Într-adevăr, este o școală a pocăinţei, la care orice creștin se 
cuvine să participe în fiecare an, pentru a-și adânci credinta, 
pentru a-și reevalua și, dacă este posibil, a-și schimba viaţa. Este 
un minunat pelerinaj la sursele adevărate ale credinței ortodoxe 
— 0 redescoperire a căii ortodoxe în viață. 


Am nădejdea că cititorul însuși poate descoperi pentru sine 
că în această lume nimic nu este mai frumos și mai profund, mai 
inspirat și mai aducător de inspiraţie decât ceea ce Biserica, 
Mama noastră, descoperă și ne oferă, în mod liber, odată cu 
intrarea în anotimpul binecuvântat al „primăverii Postului”. 

Să primim cu bucurie, 0, credincioşilor, 
dumnezeiasca vestire a Postului. 

Ca şi ninivitenii cei de demult, ca desfrânatele 
şi vameşii 

ce au primit vestirea pocăinţei lui loan, 

prin postire să ne pregătim de împărtăşirea cu 
Stăpânul, împlinită în Sion. 

Să ne curățim cu lacrimile noastre pentru 
dumnezeiasca spălare. 

Să ne rugăm pentru a vedea împlinirea Paştilor, 
descoperirea cea adevărată. 

Să ne pregătim pentru cinstirea Crucii şi 
Învierii lui Hristos, Domnul nostru! 

Nu ne lipsi pe noi de nădejdea noastră, 

Iubitorule de oameni! 


(Apostiha sau Samoglasnica, glasul 1, 
de la Stihoavna de marţi seara, din 
Săptămâna lăsatului sec de brânză) 


Cu mare bucurie primind credincioşii, 

cea de Dumnezeu insuflata vestire a Postului, 

precum mai înainte ninivitenii, şi, 

mai pe urmă, desfrânatele şi vameşii, 
propovăduirea pocăinţei, de la loan, 

prin înfrânare ne gătim spre părtăşia stăpâneştii 
taine celei din Sion, 

mai înainte curățindu-ne prin lacrimi, 

în această dumnezeiască Scăldătoare, 
îndreptându-ne vederea către tipul acestora, 

Paştele săvârşind, şi a adevărului arătarea, 
pregătindu-ne spre închinarea Crucii, 

şi a învierii lui Hristos Dumnezeu, 

către Acesta strigând: 

Nu ne ruşina pe noi întru nădejdea noastră, 
Iubitorule de oameni! 


1 Am preferat redarea traducerii aceleiaşi cântări şi după 
textul original grecesc, pentru frumuseţea liturgică a acestu- 
ia, având în vedere că textele în limba română, slavonă sau 
în limbile moderne (engleza în cazul nostru) sunt traduceri 
după textul original grecesc — n.tr. 

Pentru Liturghia din Noaptea Pascală, Părin- 
ţii Bisericii n-au ales un text din Evanghelie în 
care este relatat evenimentul Învierii, ci au ales 
un text din capitolul I al Evangheliei după loan 
(loan 1, 1-17). Prin aceasta, cea mai importantă 
carte de cult a Bisericii începe cu Evanghelia scri- 
să de cel ce, plecându-şi capul pe pieptul Învă- 
țătorului, a ascultat direct, de la inimă la ureche 
(deschizătura minţii), Cuvântul revelat, scur- 
tând cea mai lungă cale — de la minte la inimă. 
Tot loan este acela care nu a lipsit de la nici un 
eveniment din viața Mântuitorului, după ce un 
alt loan, Botezătorul Domnului, i L-a arătat, prin 
„descoperire pascală“: lată Mielul lui Dumnezeu, 
Cel ce ridică păcatul lumii (loan 1, 29); va fi prezent 
şi la judecarea şi condamnarea Lui, Îl va însoți 
pe drumul spre Golgota şi va rămâne, alături de 
Maica Sfântă, lângă Cruce, până ce-L va „semă- 
na“ în mormânt, împreună cu Iosif din Arima- 
teea şi cu Nicodim. Icoana lui este pusă pe col- 

ţul din dreapta al Sfintei Mese din altarele Biseri- 
cii, pentru ca, la sfinţirea bisericilor, poporul lui 
Dumnezeu să sărute Crucea, Evanghelia şi icoa- 
na lui (colţul din dreapta al Sfintei Mese). 

Ne oprim doar la două aspecte din Evanghe- 
lia Pascală: 

* La început era Cuvântul şi Cuvântul era la 
Dumnezeu şi Dumnezeu era Cuvântul... Toate prin 
EI s-au făcut; şi fără EL nimic nu s-a făcut din ce s-a 
făcut (loan 1, 1, 3). Paştile reprezintă marea săr- 
bătoare a Creaţiei, a noii Creaţii; Cel care a făcut 
toate, Care ne-a chemat din neființă la existență 
vine pentru a împlini din nou minunea creației 
şi, după ce a intrat EI, prin întrupare, în existen- 
ţa noastră, ne cheamă la ființă, ca făptură nouă. 
Creatura intră în dialog cu Creatorul la masa 
iubirii şi prinde să grăiască atunci când aude 
glasul Creatorului; este minune şi sărbătoare. 
„Creaţia este minunea în care Dumnezeu chea- 
mă la sărbătoare, la masa iubirii reciproce... Cât 
de mare trebuie să fie această minune, când zidi- 
rea este chemată din neființă şi pusă faţă către 
față cu dragostea lui Dumnezeu!“! 

Prima întâlnire a zidirii cu Creatorul este 
urmată de cădere, de îndepărtare şi de moar- 
te; atunci a început calea de întoarcere din exil 
şi întuneric către Împărăția Iubirii, care biru- 

1 Antonie Bloom, Mitropolitul Surojului, Despre întâlni- 


rea cu Dumnezeu, trad. rom. Mihai Costiş, Editura Cathisma, 
Bucureşti, 2007, pp. 7-8. 

ie moartea, şi a Luminii pe care întunericul n-a 
cuprins-o. 

* Întru EL era viaţa şi viața era lumina oameni- 
lor. Şi lumina luminează în întuneric şi întunericul 
nu a cuprins-o (loan 1, 4-5). Sfântul Maxim Măr- 
turisitorul spune că, prin păcat, mintea omului 
s-a întunecat, îmbolnăvindu-se de necunoaşte- 
rea lui Dumnezeu!; de aceea, el nu se mai poate 
împărtăşi din lumină, până când Lumina nu i se 
va dărui din nou. Dacă necunoaşterea lui Dum- 
nezeu însemna moarte, cunoaşterea lui Dumne- 
zeu este viaţa, viața cea adevărată, adică veşnică: 
Şi aceasta este viața veşnică: Să Te cunoască pe Tine, 
singurul Dumnezeu adevărat, şi pe lisus Hristos pe 
Care L-ai trimis (loan 17, 3). Aşadar, Dumnezeu 
Se descoperă omului şi i Se împărtăşeşte în vede- 
rea îndumnezeirii, deoarece, prin fire, persoana 
umană, privind la Chipul după care a fost crea- 
tă, devine asemenea Chipului; prosopon = persoa- 
nă înseamnă „cel ce priveşte către...“; de aceea, 
Sfântul Grigorie de Nyssa spune că „devenim 
ceea ce privim“2. 

lată de ce, după întunecarea omului prin păcat, 
Dumnezeu S-a descoperit ca Fiinţă — Eu sunt Cel 
ce sunt (leşirea 3, 14); ca Duh — Duh este Dumne- 

"Sfântul Maxim Mărturisitorul, Răspunsuri către Talasie, în 
Filocalia, vol. III, trad. rom. pr. dr. Dumitru Stăniloae, Sibiu, 
1948, p. 8. 

2 Cf. De virginitate, XI, 46, 368 CD apud pr. dr. Vasile 


Răducă, Antropologia Sfântului Grigorie de Nyssa, EIBMBOR, 
Bucureşti, 1996, p. 152. 

zeu (loan 4, 24); ca apa vieţii (v. loan 7, 37-43); ca 
pâine a vieții — discursul euharistic (v. loan 6); 
Calea, Adevărul şi Viaţa (loan 14, 6); lumina lumii 
— Eu sunt Lumina lumii, cel ce Îmi urmează Mie nu 
va umbla în întuneric, ci va avea lumina vieții (loan 
8, 12); începutul şi sfârşitul sau Alfa şi Omega 
(v. Apocalipsa 1, 8). În manifestarea Lui față de 
om, a fost perceput ca iubire; iar cei ce intră şi 
rămân în iubirea Lui ajung la deplina comuniune 
cu EI: Dumnezeu este iubire şi cel ce rămâne în iubire 
rămâne în Dumnezeu şi Dumnezeu rămâne întru el 
(| loan 4, 16). Astfel, întoarcerea omului la Dum- 
nezeu înseamnă întoarcerea în Iubirea şi-n Lumi- 
na lui Dumnezeu, şi intrarea în bucuria veşnică a 
Părintelui Ceresc (v. Matei 25, 21). Această întoar- 
cere şi intrare în Bucuria Veşnică a firii umane a 
împlinit-o Mântuitorul Hristos, de la Întrupare la 
Înviere; şi ne-a împărtăşit-o şi nouă, după ce a 
coborât la noi, în iad, şi a biruit moartea, Lumi- 
na strălucind în „cele mai de jos ale pământului“. 
Astfel, ziua Învierii, cea dintâi a săptămânii, adi- 
că prima zi a noii creaţii, devine Ziua Unică, în 
care Creatorul ne cheamă din nou la masa iubirii 
reciproce. Învierea lui Hristos ne arată că ultimul 
cuvânt în existența noastră nu îl mai are moar- 
tea, ci viaţa; de aceea, Învierea lui Hristos devi- 
ne arvună a învierii noastre, centru al existenței 
noastre, pasul nostru în Împărăţia Veşnică. Prin 
înviere, toată existența umană se umple de sens; 
nimic nu mai are împlinire şi finalitate terestră, ci 

toate se împlinesc şi se desăvârşesc în perspecti- 
va învierii şi a vieţii veşnice. Pentru creştini, nu 
mai este nimic de aşteptat decât Învierea şi Via- 
ţa Veşnică; de aceea, viaţa creştinului pe pământ 
este o permanentă pregătire pentru marea întâl- 
nire cu Dumnezeu, iar timpul este doar distanța 
de la chemarea lui Dumnezeu până la răspunsul 
lui, al omului!. Când omul răspunde iubirii divi- 
ne, intră în veşnicia lui Dumnezeu, se mută de la 
moarte la viață (v. loan 5, 24). 

Pentru a ajunge la această împlinire, pentru 
a răspunde chemării şi iubirii divine, cei ce au 
crezut în Cuvântul lui Dumnezeu şi-au rânduit 
viaţa altfel decât în mod obişnuit, încât viaţa lor 
să graviteze în jurul Învierii şi să-şi țină mintea 
şi inima ațintite la glasul Domnului. Din cauza 
păcatului, omul se naşte spre a muri; este o rea- 
litate existenţială: cu orice clipă trăită, omul face 
un nou pas spre sfârşitul lui — aceasta este logi- 
ca morţii. Prin Botez, logica aceasta este înlocui- 
tă: în Taina Botezului, omul moare spre a se naş- 
te; astfel, după Botez, cel ce s-a născut la viața 
în Hristos face, cu orice clipă trăită, un nou pas 
spre Înviere; viaţa lui este o suită de paşi spre 
Înviere, chiar dacă, biologic, va muri. Această 
aşteptare, aceşti paşi spre Înviere îi împlineşte creş- 
tinul, în Biserică, în toată viaţa lui, dar mai ales 
în pregătirea lui specială pentru a serba Învie- 

1 Pr. prof. dr. Dumitru Stăniloae, Teologia Dogmatică 
Ortodoxă, vol. 1, Editura IBMBOR, Bucureşti, 1996, p. 128. 

rea Domnului: Postul Paştilor sau Postul Mare. 
Fiecare post este o aşteptare!, răstimpul în care, 
„iară şi iară, cu privirea şi puterile reînnoite“, 
creştinul cugetă asupra vieţii? şi asupra sensului 
profund al acesteia; dar Postul Mare este scara 
sau calea către „punctul culminant al vieții litur- 
gice“, către „noua viață“, către „Bucuria Pasca- 
lă”, când „toate s-au umplut de lumină; şi cerul, 
şi pământul, şi cele de desubt“. 

Cartea pe care Editura Sophia o dă tiparului 
şi cititorilor este închinată acestei minunate peri- 
oade din timpul anului bisericesc — Postul Mare 
—, cu un titlu care se confundă cu însăşi perioa- 
da liturgică prepascală şi cu un subtitlu suges- 
tiv: Postul Mare — paşi spre Înviere, sub semnătura 
marelui profesor de Teologie Liturgică, părintele 
Alexander Schmemann. Născut în 1921, în Esto- 
nia, într-o familie de ruşi cu origini germane, s-a 
stabilit, din tinereţe, cu familia, la Paris, unde a 
studiat la Institutul Teologic Sfântul Serghie şi 
la Facultatea de Litere a Universităţii Sorbona; 
obţine titlul de doctor în teologie în 1952 şi, după 
o perioadă petrecută la Paris, se mută cu fami- 
lia la New York, unde va desfăşura o activitate 
didactică şi pastoral-liturgică strălucită, oglindi- 
tă în numeroasele sale conferinţe, studii şi cărți”. 


1 Antonie Bloom, Despre întâlnirea... ed.cit., p. 5. 

2Idem, Taina iertării. Taina tămăduirii, trad. rom. Monahia 
Anastasia (Igiroşanu), Alba Iulia, 2010, p. 42. Ă 

3Pentru a înțelege personalitatea, viaţa, crezul teologic 
al pr. prof. dr. Alexander Schmemann, recomand cărțile 

Ca şi pentru părintele Macarie Simonopetri- 
tul, autorul minunatei cărți Triodul explicat, Pos- 
tul Mare, pentru părintele Alexander Schme- 
mann, ilustrează dimensiunea mistagogică fun- 
damentală a timpului liturgic!, pentru că viața 
Bisericii şi Biserica însăşi au o dimensiune litur- 
gică, având în centru Învierea. În acelaşi ton, 
părintele Andrei Scrima afirma, într-o lucrare cu 
titlu sugestiv, Biserica Liturgică, faptul că Paştile 
reprezintă sărbătoarea centrală, incomensurabi- 
lă; nu este o sărbătoare între celelalte, ci „posibi- 
litatea însăşi a sărbătorii“?. 

Conştientizând criza liturgică ce devastase 
viața duhovnicească a Apusului catolic şi protes- 
tant, şi care se instala cu putere şi în viața liturgi- 
că a credincioşilor ortodocşi, părintele Alexander 
Schmemann s-a angajat într-o lucrare de reîn- 
noire liturgică provocatoare; din nefericire însă, 
aceasta nu a avut ecoul scontat, mai ales în area- 
lul teologic universitar, între contemporani, dar 


care s-au tradus în limba română, după 1990, dar mai ales 
două dintre acestea: Biografia unui destin misionar. Jurna- 
lul Părintelui Alexander Schmemann (1973-1983), trad. rom. 
Felicia Furdui, Editura Reîntregirea, Alba lulia, 2004, şi 
Alexander Schmemann, Introducere în Teologia Liturgică, 
trad. rom. ierom. Vasile Bârzu, Editura Sophia, Bucureşti, 
2002, ambele însoțite de câte un amplu şi documentat stu- 
diu introductiv. 

1 leromonah Makarios Simonopetritul, Triodul explicat. 
Mistagogia timpului liturgic, trad. rom. diac. loan I. Ică jr., 
Editura Deisis, Sibiu, 2000. 

2 Andrei Scrima, Biserica Liturgică, trad. rom. Anca Mano- 
lescu, Editura Humanitas, Bucureşti, 2005, p. 42. 

nici între urmaşi. Criză liturgică determinată de 
influenţele scolastice, de separarea dintre Litur- 
ghie şi celelalte aspecte teologice (mai ales în stu- 
diul teologic), de pietismul unora sau de entuzi- 
asmul nefondat al altora, de îndepărtarea creşti- 
nilor de împărtăşire şi de înțelegerea şi abordarea 
formală a regulilor şi a rânduielilor bisericeşti, 
care sunt observate şi împlinite în sens tipiconal. 
Şi în Introducere în Teologia Liturgică, şi-n prezen- 
ta lucrare (ca şi în celelalte), autorul atrage aten- 
ţia asupra faptului că-n studiul teologic Teolo- 
gia Liturgică nu depăşeşte limitele Tipicului bise- 
ricesc; iar simbolismul dus la extrem se explică 
prin „abordarea unei hermeneutici analogic-sim- 
bolice, raționaliste a cultului şi a Liturghiei, pe 
baza unei metode anamnetic-istorice”!. 

De fapt, în teologie s-a ajuns la simbolul de 
înlocuire; unii teologi recomandă să nu ridicăm 
mâinile la rugăciunea „Noi, care pe heruvimi“, 
pentru că noi nu simbolizăm (adică nu înlocu- 
im) pe heruvimi şi pe serafimi, iar prin mâinile 
noastre, aripile lor; aceşti teologi uită că împreu- 
nă „cu aceste fericite puteri şi noi strigăm şi gră- 
im: Sfânt eşti şi Preasfânt...” De fapt, simvalo (în 
limba greacă), de unde simbol, în limba română, 
înseamnă a pune împreună, nu a înlocui. 

Rânduielile şi regulile liturgice care conduc 
spre o trăire autentică şi care de fapt reprezin- 


"Cf. prefața la Alexander Schmemann, Introducere... ed.cit., 
p. 15. 

tă exprimarea doxologică a dogmelor, a Adevă- 
rului revelat trebuie înţelese în sensul lor pro- 
fund duhovnicesc; rugăciunile, imnele, muzica 
bisericească au caracter dogmatic şi apologetic, 
în acelaşi timp, după cum iconografia este „dog- 
ma în culori“, cum s-a exprimat Sfântul loan 
Damaschinul!. Tot studiul teologic trebuie să-şi 
revizuiască demersul şi-n acest aspect: „Foarte 
adeseori, studiul teologic s-a limitat doar la tex- 
tele liturgice care sunt, se ştie, de o extraordina- 
ră bogăţie, dar e timpul să arătăm că însăşi for- 
ma lor e tot atât de inseparabilă de ele, cum este 
trupul de suflet şi că regulile tipicon-ului sunt 
în realitate la fel de mistagogice, la fel de mult 
marcate de această dimensiune teandrică, ca şi 
imnologia.“? 

Pentru ilustrul liturgist părintele Alexander 
Schmemann asceza este o pregătire şi o comu- 
niune cu Hristos; liniştea în locul televizorului, 
telefonului sau a muzicii de fundal, sacralitatea 
cuvintelor în locul vorbăriei (pp. 164-174) sunt 
uneori mai importante decât postul alimentar. 
De fapt, tot demersul nostru liturgic şi duhov- 
nicesc trebuie să se îndrepte, prin cunoaşterea 
contemplativă, spre „lumina lui Hristos“, pen- 
tru a ne împărtăşi din ea, pentru că aceasta este 
finalitatea existenţei noastre, după sfatul Sfântu- 

1 Cf. Sf. loan Damaschinul, Cele trei cuvinte despre sfintele 
icoane, P.G., 94, 1232-1317. 


2lerom. Makarios Simonopetritul, Triodul explicat..., ed.cit., 
p. 12. 

lui Apostol Pavel către Filipeni: Şi mă rog ca dra- 
gostea voastră să crească tot mai mult în cunoaşterea 
deplină şi în orice pricepere, ca să deosebiți lucrurile 
cele mai alese pentru ca să fiți curați şi fără vină până 
în ziua lui Hristos, spre slava şi lauda lui Dumnezeu 
(Filipeni 1, 9-11). 

Ceea ce am primit la Botez, în chip tainic, se 
desăvârşeşte în noi prin Sfintele Taine şi prin 
lucrarea duhovnicească, atunci când omul a 
ajuns „să guste din dulceața Domnului în plină- 
tatea simțirii şi a energiei Duhului“, când „lumi- 
na lui Hristos străluceşte şi lucrează înlăuntrul 
lui, într-o bucurie de nedescris“, după afirmaţia 
Sfântului Macarie Egipteanul (secolul al V-lea). 

Părintele Sofronie definea criza duhovniceas- 
că actuală ca pe un divorţ aproape total al omu- 
lui de Împărăția lui Dumnezeu; părintele Sch- 
memann vede rezolvarea acestei crize printr-o 
raportare continuă la lumea de dincolo; printr-o 
raportare eshatologică la viață şi prin înălțarea 
acesteia, a vieţii personale, mereu la Taina Sfin- 
tei Euharistii?. 

Aşa se explică alăturarea, la corpul cărţii, a 
anexei „Sfintele Sfinţilor“, care este un raport 
sau referat asupra Tainei Spovedaniei şi a Sfintei 
Împărtăşanii, prezentat în 1971 Sinodului Biseri- 
cii Ortodoxe din America. Autorul nu pledează 


1 Placide Deseille, Nostalgia Ortodoxiei, trad. rom. Dora 
Mezdrea, Editura Anastasia, Bucureşti, 1995, p. 57. 
2 Biografia unui destin... ed.cit., pp. 73-76. 

pentru împărtăşirea deasă, cum se afirmă ade- 
sea, cât pentru împărtăşirea continuă şi starea 
continuă necesară creştinului ortodox pentru 
împărtăşire!. 

Liturghia este Cina cea de Taină trăită de 
comunitatea de creştini adunaţi în jurul Sfintei 
Mese, care-i face contemporani cu evenimentul 
Cinei de dinaintea Sfintelor Pătimiri; este Răs- 
tignirea mântuitoare şi Învierea biruitoare; este 
Calea urmată de Hristos; este culmea creaţiei şi 
a expresiei teandrice, în care suntem invitați să 
păşim împreună cu Hristos, către Dumnezeu. 
Acesta este motivul pentru care am ales să tra- 
ducem subtitlul „Journey to Pascha“ prin „Paşi 
spre Înviere“ şi nu prin „Călătoria către Paşti“, 
pentru a exprima, în opinia noastră, mai pro- 
fund şi mai bine mesajul pe care autorul, credem 
noi, ar fi dorit să ni-l transmită. 

Pr. dr. Vasile Gavrilă 


(Duminica lui Zaheu) 


1 Pentru a înţelege corect această problemă, recomandăm 
Alexander Schmemann, Euharistia, Taina Împărăției, trad. rom. 
Pr. Boris Răduleanu, Editura Anastasia, Bucureşti, 1984 şi 
Împărtăşirea continuă cu Sfintele Taine. Dosarul unei controverse 
— mărturiile Tradiţiei, studiu introductiv şi traducere diac. loan 
1. Ică jr., Editura Deisis, Sibiu, 2006. 

Această scurtă tâlcuire a Postului Mare este 
scrisă pentru toți cei care — şi sunt destui astăzi — 
doresc o mai bună înțelegere a tradiției liturgice a 
Bisericii şi o participare mai conştientă la viața ei. 

Pocăinţa este, după cum am afirmat!, începu- 
tul şi condiția pentru o adevărată viață creşti- 
nească. Primul cuvânt al lui Hristos, când a înce- 
put să predice, a fost: Pocăiţi-vă! (Matei 4, 17). 
Dar ce este pocăința? În graba vieţii noastre zil- 
nice nu mai avem timp să cugetăm la aceasta şi 
presupunem, pur şi simplu, că tot ceea ce trebu- 
ie să facem în timpul Postului este să ne abținem 
de la anumite mâncăruri, să îndepărtăm „dis- 
tracţia”, să ne mărturisim, să primim iertare de 
la preot, să primim (0 singură dată în tot anul!) 
Sfânta Împărtăşanie, şi atunci ne considerăm pe 
noi înşine în perfectă „rânduială”, până în anul 

1 Caracterul colocvial, întâlnit pe parcursul cărții, se expli- 
că prin faptul că autorul a desfăşurat o lucrare misionară 


(prin conferinţe, întâlniri, dezbateri) intensă, militantă, într-o 
amplă acțiune de reînnoire liturgică — n.tr. 

următor. Trebuie însă să fie o rațiune pentru care 
Biserica a stabilit şapte săptămâni aparte, ca un 
timp special pentru pocăință, şi ne cheamă la un 
lung şi susținut efort duhovnicesc. Toate aces- 
tea trebuie să mă preocupe pe mine, credința mea, 
relația mea cu Biserica. Atunci, întâia mea înda- 
torire nu este cea de a încerca să înțeleg învăță- 
tura Bisericii mele despre post, de a încerca să 
fiu un creştin ortodox nu numai după nume, ci 
şi în viaţă? 

La întrebările „Ce este pocăința?”, „De ce 
avem nevoie de ea?”, „Cum trebuie să o prac- 
ticăm?”, Postul Mare ne dă răspuns. Într-ade- 
văr, este o şcoală a pocăinţei, la care fiecare creş- 
tin trebuie să participe în fiecare an, pentru a-şi 
adânci credinţa, pentru a-şi reevalua şi, dacă este 
posibil, a-şi schimba viața. Este un minunat pele- 
rinaj către sursele adevărate ale credinţei ortodo- 
xe — o redescoperire a căii ortodoxe în viață. 

Prin formele şi duhul rugăciunilor sale din 
Post, Biserica ne dă sensul acestei perioade uni- 
ce. Această scurtă tâlcuire a Postului Mare este, 
de aceea, bazată în special, dacă nu în întregi- 
me, pe slujbele Triodului. Nădejdea mea este că 
cititorul poate descoperi pentru sine însuşi că, în 
această lume, nimic nu este mai frumos şi mai 
profund, mai inspirat şi mai inspirator decât 
ceea ce Mama noastră, Biserica, descoperă şi ne 
dă, în mod liber, odată ce intrăm în anotimpul 
binecuvântat al „primăverii Postului”. 

Postul: paşi spre Înviere 


Când un om pleacă într-o călătorie, trebuie să 
ştie unde merge. La fel este şi cu Postul Mare. 
Dincolo de toate, Postul Paştilor este o călătorie 
spirituală, a cărei destinaţie este Învierea, „Săr- 
bătoarea Sărbătorilor”. Este pregătirea pentru 
„împlinirea pascală, adevărata Revelaţie”. De 
aceea, trebuie să începem încercând să înțele- 
gem această legătură dintre Post şi Înviere, pen- 
tru că ea descoperă ceva esențial, crucial, despre 
credinţa şi viața noastră creştină. 

Este oare necesar să explicăm că Paştile repre- 
zintă mult mai mult decât una dintre sărbători, 
mult mai mult decât comemorarea anuală a unui 
fapt trecut? Oricine a luat parte, fie şi numai pen- 
tru o singură dată, la acea noapte ce este „mai 
luminată decât ziua”, oricine a gustat acea unică 
bucurie, înțelege. Dar care este conținutul aces- 
tei bucurii? De ce putem cânta, aşa cum o facem, 
la Liturghia pascală: „Astăzi, toate s-au umplut 
de lumină, şi cerul, şi pământul, şi cele de dede- 

subt”? În ce sens sărbătorim noi, cum pretindem 
că o facem, „moartea morții, distrugerea iadu- 
lui, începutul unei noi şi veşnice vieţi”? La toate 
aceste întrebări, răspunsul este: noua viață, care 
a strălucit din mormânt acum aproape două mii 
de ani şi ne-a fost dată nouă, tuturor celor care 
credem în Hristos. Ne-a fost dată în ziua Bote- 
zului nostru, în care, aşa cum zice Sfântul Apos- 
tol Pavel, ne-am îngropat cu Hristos... întru moarte, 
pentru ca, aşa cum Hristos a înviat din morți, şi noi 
să umblăm întru înnoirea vieții (Romani 6, 4). Ast- 
fel, la Paşti, noi sărbătorim Învierea lui Hristos, 
care a avut loc şi care continuă să aibă loc cu noi. 
Pentru că fiecare dintre noi a primit darul aces- 
tei noi vieți şi puterea de a o accepta şi de a trăi 
în conformitate cu ea. Este un dar care schimbă 
în mod radical atitudinea noastră față de orice în 
această lume, inclusiv față de moarte. Prin acest 
dar, suntem în stare să afirmăm, plini de bucurie: 
„Moartea nu mai există!” O, moartea încă există, 
fiți siguri, încă ne confruntăm cu ea şi, într-o zi, 
va veni şi ne va lua! Dar credinţa noastră este că 
Hristos, prin propria-l moarte, a schimbat însăşi 
natura morţii, făcând din ea o trecere, o depăşi- 
re, o Pasha! în Împărăţia lui Dumnezeu, transfor- 
mând tragedia tragediilor în suprema victorie. 
„Cu moartea pre moarte călcând”, ne-a făcut şi 
pe noi părtaşi ai Învierii Sale. De aceea, la sfârşi- 
tul Utreniei pascale spunem: „Hristos a înviat şi 


1 Paşti —n.tr. 

viața stăpâneşte! Hristos a înviat şi nici un mort 
nu rămâne în mormânt!” 

Aşadar, aceasta este credinţa Bisericii, afirma- 
tă şi scoasă în evidenţă de nenumărații săi sfinți. 
Cu toate acestea, oare nu ni se confirmă zilnic 
că rareori avem această credință, că mereu pier- 
dem şi trădăm „noua viață” care ne-a fost dată 
în dar şi că, de fapt, trăim ca şi cum Hristos nu 
ar fi înviat din morți, ca şi cum acest uriaş eveni- 
ment nu ar fi avut nici un sens pentru noi? Toate 
acestea, din cauza slăbiciunilor noastre, a impo- 
sibilității noastre de a trăi în mod constant prin 
„credință, nădejde şi dragoste”, la acel nivel la 
care Hristos ne-a chemat când a zis: Căutați mai 
întâi Împărăția lui Dumnezeu şi dreptatea Lui. Pur 
şi simplu, uităm toate acestea — suntem atât de 
ocupați, atât de cufundaţi în preocupările noas- 
tre zilnice! — şi, pentru că uităm, cădem. Prin 
această uitare, prin această cădere şi prin acest 
păcat, viața noastră devine din nou „veche” — 
meschină, întunecată şi, în definitiv, absurdă —, o 
neînsemnată călătorie către un sfârşit fără sens. 
Reuşim să uităm chiar şi moartea şi atunci, deo- 
dată, în mijlocul „bucuriei de a trăi”, ni se pare 
oribilă, inevitabilă şi păcătoasă. Poate, din timp 
în timp, ne cunoaştem şi ne mărturisim feluritele 
„păcate”, totuşi încetăm să ne raportăm viața la 
acea nouă viață pe care ne-a descoperit-o Hris- 
tos şi pe care ne-a dăruit-o. Chiar trăim ca şi cum 
niciodată nu ar fi venit! Acesta este adevăratul 

păcat, păcatul tuturor păcatelor, adâncul tristeții 
şi tragedia creştinătăţii noastre. 

Dacă înțelegem aceasta, atunci putem reali- 
za ce sunt Paştile şi de ce presupun post. Atunci 
înțelegem că tradiţiile liturgice ale Bisericii, toa- 
te perioadele şi slujbele ei au, mai întâi de toate, 
rolul de a ne ajuta să restabilim vederea şi gustul 
acelei noi vieți — pe care atât de uşor o pierdem şi 
o deformăm =, ca să ne putem pocăi şi întoarce 
către ea. Cum putem noi iubi şi dori ceva ce nu 
cunoaştem? Cum am putea noi pune mai pre- 
sus de orice, în viața noastră, ceva ce n-am văzut 
şi de care nu ne-am bucurat niciodată? Pe scurt: 
cum putem noi căuta o Împărăţie despre care nu 
avem nici o idee? Rugăciunea Bisericii a fost şi 
încă mai este intrarea noastră în această Împără- 
ţie şi comuniunea noastră cu noua viaţă a Împără- 
ției. Prin viața sa liturgică, Biserica ne descoperă 
ceva ce „urechea omului nu a auzit, ochiul nu 
a văzut, la inima omului nu a ajuns, ci Dumne- 
zeu a pregătit celor ce-L iubesc pe EI”. Şi, în cen- 
trul acestei vieți liturgice, ca inimă şi punct cul- 
minant al ei, ca soarele ale cărui raze penetrează 
totul, se află Paştile. Aceasta este uşa deschisă în 
fiecare an către minunata frumuseţe a Împărăţi- 
ei lui Hristos, pregustarea acelei veşnice bucurii 
care ne aşteaptă, slava care, deja, deşi nevăzută, 
umple întreaga creație: „Moartea nu mai există!” 
Întreaga rugăciune a Bisericii gravitează în jurul 
Paştilor. De aceea, anul liturgic, adică succesiu- 

nea perioadelor şi a sărbătorilor, devine o călă- 
torie, un pelerinaj către Paşti, Sfârşitul, care este, 
în acelaşi timp, şi Începutul: sfârşitul a tot ceea ce 
este „vechi“, începutul unei noi vieți, o constan- 
tă trecere de la „această lume” către Împărăţia 
deja descoperită în Hristos. 

Şi tocmai viaţa cea „veche”, cea a păcatului, 
viața meschină, nu este chiar aşa uşor de depăşit 
şi de schimbat. Evanghelia aşteaptă şi cere de la 
om un efort de care, în starea lui prezentă, acesta 
este practic incapabil. Ni se propun o viziune, un 
țel, un mod de viaţă care sunt cu mult deasupra 
posibilităţilor noastre! Chiar şi pentru Apostoli, 
pentru că, atunci când L-au auzit pe Hristos învă- 
țându-i, L-au întrebat cu disperare: „Dar cum 
poate fi aceasta posibilă?” Nu este deloc uşor să 
respingi un ideal de viață mărunt, născut din gri- 
jile zilnice ale vieţii, din căutarea bunurilor mate- 
riale, a siguranţei şi a plăcerii, pentru a-l înlocui 
cu un ideal de viaţă în care scopul este perfecțiu- 
nea desăvârşită: Fiţi, dar, desăvârşiți, precum Tatăl 
vostru Cel din ceruri desăvârşit este. Această lume, 
prin toate mijloacele ei de comunicare, spune: 
„Fii fericit, nu te complica, urmează calea cea lar- 
gă!” Hristos, în Evanghelie, zice: alege calea cea 
strâmtă, luptă şi suferă, pentru că aceasta este 
calea către adevărata fericire! Şi, dacă Biserica 
nu ne-ar ajuta, cum am putea noi să facem aceas- 
tă grozavă alegere, cum ne-am putea noi pocăi şi 
întoarce la promisiunea fără de seamăn ce ni se 

face în fiecare an, la Paşti? Aici intervine Postul 
Mare. Acesta este ajutorul dat nouă, prin inter- 
mediul Bisericii, şcoala pocăinţei, singura care ne 
dă posibilitatea de a primi Paştile nu doar ca pe 
dezlegarea de a mânca, de a bea şi de a ne odihni, 
ci tocmai ca pe un sfârşit al „vechii” noastre lumi, 
ca pe intrarea noastră în aceea „nouă”. 

În Biserica Primară, scopul principal al Pos- 
tului Mare a fost pregătirea „catehumenatului”, 
adică a noilor convertiți la creştinism, în vederea 
Botezului care, la acea vreme, era săvârşit în tim- 
pul Liturghiei pascale!. Însă, chiar şi atunci când 
Biserica a început să boteze tot mai rar adulți, 
iar instituţia catehumenatului a dispărut, înţele- 
sul fundamental al Postului Mare a rămas ace- 
laşi. Cu toate că noi suntem botezați, pierdem şi 
deformăm tocmai ceea ce primim la Botez. De 
aceea, Paştile constituie întoarcerea noastră de 
fiecare an către propriul nostru Botez, în timp 
ce Postul Mare este pregătirea noastră pentru 
această reîntoarcere — lentul şi susținutul efort de 
a îndeplini, la sfârşit, propria noastră „trecere“ 
sau „pasha” în noua viață în Hristos. Dacă, aşa 
cum vom vedea, rugăciunea din Post păstrează 
chiar şi astăzi caracterul ei catehetic şi baptismal, 
aceasta nu este un vestigiu arheologic, ci repre- 


1 Postul Paştilor şi Catehumenatul: Bibliografie: P. de Puniet, 
„Cat&chumenat”, Dict. d'Arch. Lit. Chret., II, 2, col. 2579-2621; 
]. Danislou, The Bible and the Liturgy, Univ. of Notre Dame 
Press, 1956; L. Bouyer, „Le Carâme, initiation pascale”, La 
Maison-Dieu, 31, Paris, 1952. 

zănlă ceva solid şi esenţial pentru noi. Pentru că, 
în fiecare an, Postul Mare şi Paştile sunt, încă o 
dată, redescoperirea şi recuperarea de către noi 
a stării la care am fost aduşi prin moartea şi învi- 
erea noastră baptismală. 

O călătorie, un pelerinaj! De îndată ce înce- 
pem, cum facem primul pas în „luminata întris- 
tare” a Postului, vedem - departe, foarte departe 
e destinația. Este bucuria Paştilor, este intrarea 
în slava Împărăției cerurilor. Şi această viziune 
este pregustarea Învierii, care face tristețea Pos- 
tului strălucitoare şi efortul nostru prin post, o 
„primăvară duhovnicească”. Noaptea poate fi 
întunecoasă şi lungă, însă de-a lungul drumului 
tainice şi sclipitoare zori par să strălucească la 
orizont. „Nu ne lipsi pe noi de aşteptarea noas- 
tră, o, lubitorule de oameni!” 


Note şi referințe 


Postul Mare, aşa cum îl ştim noi astăzi, este rodul 
unui lung şi complex proces de dezvoltare, ale cărui 
aspecte n-au fost, toate, tratate în mod adecvat. Mai 
multe întrebări au rămas fără răspuns şi — nu doar în 
zona detaliilor de mâna a doua - încă este mult de 
lucrat. Ceea ce urmează a fi expus este un scurt rezu- 
mat al unei dovezi esenţiale. 

Pare bine stabilit faptul că, la mijlocul secolului al 
II-lea, Biserica nu cunoştea decât o scurtă perioadă 
de post, înaintea comemorării anuale a Paştilor, dar 
chiar şi acest post era respectat în mod diferit, în zone 

diferite. Comentând pe tema controversei pascale, 
Sfântul Irineu de Lyon scrie că respectiva controver- 
să „nu este numai referitoare la ziua, dar şi la felul de 
a posti; pentru că unii cred că ar trebui să postească 
o zi, alţii, două, iar alții, mai multe zile; unii socotesc 
ziua respectivă ca 24 de ore, zi şi noapte. Şi aceas- 
tă variaţie în ţinerea postului nu s-a produs în zile- 
le noastre, ci cu multă vreme înainte, pe când trăiau 
înaintaşii noştri”!. Un secol mai târziu, este evident 
că postul pre-pascal se extinsese, cel puţin în câteva 
regiuni, la o săptămână întreagă?. 

Astfel, în Învățătura celor doisprezece Apostoli citim: 
„..„de aceea vei posti în zilele Paştilor din a doua zi a 
săptămânii (adică luni) şi te vei hrăni numai cu pâi- 
ne, cu sare şi apă până în a cincea zi (adică joi)... Însă 
vineri şi sâmbătă post deplin şi nu vei gusta nimic.”$ 

„Apoi, există, din păcate, un gol de informaţii 
de trei sferturi de veac... înainte de cea mai timpu- 
rie informaţie privind Postul de 40 de zile.”+ Plecând 
de la această informaţie, care se regăseşte oricum în 
Canonul 5 al Sinodului de la Niceea, „sentimentul 
nostru este că Postul Mare nu este o inovaţie recen- 


'Eusebiu de Cezareea, Istoria Bisericească, Cartea V, 24, 12, trad. 
rom. pr. prof. dr. T. Bodogae, în PSB, vol. 13, EIBMBOR, Bucureşti, 
1987, p. 217; cf. de asemenea, Hipolit al Romei, Tradiţia Apostolică, 
2, 20, 2-9; Tertulian, De baptismo, 19, ed. în limba română: Tertu- 
lian, Despre Botez, EIBMBOR, Bucureşti, 2012 — n.tr. 

> „Săptămâna Mare”, în terminologia noastră, sau „Săptă- 
mâna Patimilor”, în limbaj românesc — n.tr. 

3Ed. R.H. Connolly, 1929, p. 189. [Ediţia în limba română: 
Scrierile Părinților Apostolici, traducere, note şi indice de pr. 
Dumitru Fecioru, EIBMBOR, Bucureşti, 1979, PSB 1, reeditat 
de EIBMBOR în anul 1995 —n.tr.] 

+A. Allan McArthur, The Evolution of the Christian Year, 
Londra, 1953, p. 115. 

tă, ci este ceva cu care lumea creştină era obişnuită”!. 
Când, unde şi cum, deci, s-a dezvoltat postul pre-pas- 
cal de la două la şase zile în Păresimi (40 de zile)? La 
această întrebare primim două răspunsuri diferite 
din partea liturgiştilor. Potrivit unora, Postul Paşti- 
lor, în forma din zilele noastre, este rezultatul „fuzi- 
unii” dintre postul pre-pascal menţionat mai sus şi 
un alt post, independent, la început, de perioada pas- 
cală şi care comemora postul Mântuitorului în pus- 
tie, după Botez. Acest post nu era legat de Paşti, ci 
era pus în legătură cu Epifania, iar practicarea lui 
începea cu 7 ianuarie. Fuziunea dintre cele două s-a 
petrecut prin influenţa instituției catehumenilor şi a 
practicii pregătirii lor pentru Botez înainte de Paşti?. 
Alţii, preocupaţi cu istoria liturgică, împărtăşesc opi- 
nia conform căreia Păresimile sunt rezultatul unei 
extinderi progresive a postului pre-pascal, cu obâr- 
şia în legătura cu instituția catehumenatului?. Perso- 
nal, nu găsesc că prima opinie ar fi una concludentă, 
cel puţin în aplicarea ei generală, însă, încă o dată, o 
concluzie evidentă lipseşte pentru moment. 

Oricum, în secolele al IV-lea şi al V-lea, postul 
pre-pascal, numit Patruzecimea (Quadragesima, Tes- 
saracosti), este clar o regulă universal acceptată. Dar, 
nu mai departe de secolul al V-lea, o mare varietate de 
practici este atestată de istoricii bisericeşti Socrate şi 
Sozomen. „Postul înainte de Paşti, scria Socrate, este 
respectat în mod diferit, în locuri diferite. La Roma se 


1McArthur, p. 125. 


Cf. A. Baumstark, Liturgie comparte, La Maison Dieu, 31, 
1932, p. 19. 


3Cf. McArthur, p. 114 şi următoarele, G. Dix, The Shape of 
The Liturgy, p. 354. 

posteşte trei săptămâni fără întrerupere, cu excepția 
zilelor de sâmbătă şi duminică, în vreme ce în Ilyri- 
cum, Grecia şi Alexandria se posteşte şase săptămâni 
înainte de Paşti, perioadă numită 40 de zile'; dar alții 
încep să postească cu şapte săptămâni înainte de săr- 
bătoare” (Socrate, Istoria Bisericească, 5, 22)? 

Mai tânărul contemporan al lui Socrate, Sozo- 
men, ne dă aceeaşi informație: „Aşa-numitele 40 de 
zile înainte de Paşti, când poporul posteşte — unii le 
încep cu şase săptămâni, şi anume, cei din Ilyricum 
şi creştinii din Apus, Libia, Egipt şi Palestina, iar alții, 
cu şapte săptămâni, precum locuitorii din Constan- 
tinopol şi împrejurimi... În timpul acestor şase săp- 
tămâni sau mai mult, unii postesc trei săptămâni cu 
întreruperi, alții, trei săptămâni închegate, înainte de 
praznic, iar alţii - de exemplu, montaniştii —, numai 
două săptămâni.”? Este clar că aceste diferenţe erau 
cauzate de felul în care fiecare înțelegea conceptul 
celor „40 de zile”. Trebuie ele să includă, pe de o par- 
te, Săptămâna Mare, despre care ştim că exista îna- 
inte să fi apărut ideea de perioadă pre-pascală de 40 
de zile, şi independent de aceasta? Şi, pe de altă par- 
te, să includă sâmbetele şi duminicile, pe care tradi- 
ţia unanimă le privea ca zile în care nu se postea? La 
Ierusalim, conform faimosului jurnal de călătorie al 
pelerinei Egeria (27, 1), Postul Paştilor includea Săp- 


1Patruzecime — n.tr. | 

2 Ediţia în limba română: Socrate Scolasticul, Istoria 
Bisericească, trad. rom. Mitropolit Primat Iosif Gheorghian, 
Tipografia Cărților Bisericeşti, Bucureşti, 1899 — n.tr. 

3Sozomen, Istoria Bisericească, 7, 19. 

4 Ediţia în limba română: Egeria, Peregrinatio ad loca sanc- 
ta (Itinerarium et Missa). Pelerinaj la Locurile Sfinte (Itinera- 
riu şi Liturghie) A.D. 381-384 — ediție bilingvă —, ediția a II-a, 

tămâna Mare, dar nu şi zilele de sâmbătă şi dumini- 
că; astfel, Postul Paştilor era constituit din opt săptă- 
mâni, fiecare incluzând cinci zile de post, ceea ce dă 
exact 40 de zile de post aspru. Aici, cu alte cuvinte, 
termenul de „40 de zile” era înțeles ca 40 de zile de 
post. Aceeaşi practică este atestată de Epifanie, pen- 
tru Cipru, şi de Sfântul loan Hrisostom, în 387, pentru 
Antiohia. Oricum, la Constantinopol, ca şi în Egipt şi 
în Apus, „40 de zile” însemna, în principal, o peri- 
oadă de pregătire în timpul căreia, practic, se postea 
cinci zile pe săptămână, însă, ca perioadă liturgică, 
avea două zile săptămânale euharistice. Într-una din 
Scrisorile Festive, Sfântul Atanasie al Alexandriei vor- 
beşte despre timpul Postului şi postul din Săptămâna 
Mare!. De aceea, la Constantinopol, cele 40 de zile 
includeau sâmbetele şi duminicile, dar excludeau nu 
numai Săptămâna Mare, ci şi Sâmbăta lui Lazăr şi 
Duminica Stâlpărilor. În sfârşit, în Apus şi în Egipt, 
Postul Paştilor includea atât Săptămâna Mare, cât şi 
zilele săptămânale euharistice, care dădeau un post 
chiar mai scurt?. Aceste diferențe au provocat, fără 
îndoială, mari controverse. Astfel, Săptămâna Brân- 
zei, care, în Tipicul Bizantin, precede cele 40 de zile 
şi formează un fel de a opta săptămână de post par- 
țial? şi cu anumite dispoziţii liturgice specifice postu- 


coordonată şi îngrijită de Andrei Mărcuş, revăzută, corectată 
şi completată cu textul latin de Cornelia Frişan, şi cu un stu- 
diu critic asupra Liturghiei la Ierusalim al pr. Jos6 Raimundo 
de Melo, $.]., Galaxia Gutenberg, Bucureşti, 2009 — n.tr. 

1 A se vedea mai ales Scrisoarea Festivă nr. 330. 

2 A se vedea A. Chavasse, „La structure du Carâme et les 
lectures des messes quadragâsimales dans la liturgie romai- 
ne”, în La Maison-Dieu, 31 [1952], pp. 76-119. 

*Cu dezlegare la peşte, ouă şi lactate — n.tr. 

lui, pare să îşi aibă obârşia într-un compromis făcut 
cu monahii palestinieni, ataşat săptămânii a opta din 
Postul lor şi opusă practicii bizantine. 

înainte de cucerirea arabă în Egipt şi Siria şi îna- 
inte ca aceste provincii să-şi piardă independența 
bisericească față de Constantinopol, stabilirea peri- 
oadei postului fusese realizată şi generalizată. Aceas- 
tă lucrare a făcut-o Bizanțul, în care, după afirmația 
lui G. Dix, „trebuie să căutăm adevăratele origini ale 
unui calendar universal”. 

În această sinteză bizantină, totuşi, formarea Pos- 
tului Paştilor a continuat pentru o lungă perioadă de 
timp, atât în ceea ce priveşte organizarea ca timp, cât 
şi în privinţa rânduielii liturgice, a regulii rugăciunii. 
Cu timpul, alte două săptămâni premergătoare Pos- 
tului Paştilor au fost adăugate la Săptămâna Brânzei: 
Săptămâna Fiului Risipitor, dezvoltată din Duminica 
Lăsatului sec de carne, menţionată în secolul al IX-lea 
de Sfântul Teodor Studitul', şi Săptămâna Vameşului 
şi a Fariseului, care s-a dezvoltat din polemica împo- 
triva armenilor, fiind menţionată pentru prima dată 
în secolul al VIII-lea. Cu privire la conţinutul litur- 
gic al Postului Paştilor, un factor decisiv a fost refor- 
ma liturgică realizată, în secolul al IX-lea, de Mănăs- 
tirea Studion din Constantinopol, mai ales prin per- 
sonalitatea Sfântului Teodor Studitul. La acea vreme, 
botezul adulţilor şi instituția catehumenatului aproa- 
pe dispăruseră din viaţa Bisericii, şi caracterul cate- 
hetic pre-baptismal al Postului Paştilor a fost înlo- 
cuit prin caracterul „penitenţial”, de curăţire. Acest 
nou accent a pătruns în marea lucrare studită — Tri- 


ai At eee 


1 Cuvântarea a cincea, în P.G. 99, 577. 

odul pentru Postul Paştilor —, care a devenit terminus 
ad quem! în dezvoltarea istorică a perioadei Postului 
Mare. Aşadar, se poate afirma că, în secolul al X-lea, 


cu mici excepţii de detaliu, Postul Mare dobândise 
forma sa actuală. 

Pregătirea pentru Post 


1. Dorinţa! 
(Duminica lui Zaheu) 


Cu mult înainte de începutul propriu-zis al 
Postului, Biserica anunță apropierea acestuia 
şi ne invită să intrăm în perioada pregătitoare 
Postului. Este o trăsătură caracteristică a tradi- 
ţiei liturgice ortodoxe aceea ca fiecare mare săr- 
bătoare sau perioadă — Paşti, Crăciun, Postul 
Mare etc. — să fie anunţată şi pregătită în avans. 
De ce? Datorită profundei cunoaşteri psihologi- 
ce pe care o are Biserica asupra naturii umane. 
Cunoscând lipsa noastră de concentrare şi teama 
„lumească” a vieții noastre, Biserica ne ştie nepu- 
tinţa de a ne schimba rapid, de a trece brusc de la 
o treaptă duhovnicească sau intelectuală la alta. 
Astfel, cu mult înainte ca nevoinţele Postului să 
înceapă, Biserica ne face atenți la seriozitatea lor 

! În acest capitol, cuvântul „dorință” are sensul de 


„căutare“, în majoritatea cazurilor, exprimând mai corect sta- 
rea sufletească a vameşului Zaheu — n.tr. 

şi ne invită să medităm la semnificaţia acestora. 
Înainte de a putea practica Postul, ni se dă sen- 
sul lui. Această pregătire include cinci duminici 
consecutive, precedente Postului, fiecare dintre 
ele, prin propria-i pericopă evanghelică, dedica- 
tă unui fundamental aspect al pocăinţei. 

Primul anunţ al Postului Mare este făcut 
în duminica în care pericopa evanghelică este 
despre Zaheu (Luca 19, 1-10). Este istoria unui 
om care era prea scund ca să-L poată vedea pe 
lisus, dar care dorea atât de mult să-L vadă, încât 
a mers şi s-a urcat într-un copac. lisus răspunde 
dorinţei lui şi merge în casa sa. Astfel, tema aces- 
tei prime vestiri a Postului este dorința. Omul îşi 
urmează propria dorință. S-ar putea chiar afir- 
ma că omul este dorinţă, şi acest fundamental 
adevăr despre natura umană este mărturisit de 
Evanghelie: Unde este comoara ta, spune Hristos, 
acolo va fi şi inima ta. O dorinţă puternică depă- 
şeşte limitele naturale ale omului; când îşi doreş- 
te cu pasiune ceva, el face lucruri de care, în mod 
„normal!”, nu este capabil. „Mic” fiind, se depă- 
şeşte şi se transcende pe sine însuşi. De aceea, 
singura întrebare este dacă noi dorim lucruri 
bune, dacă puterea dorinţei în noi este îndrepta- 
tă către țelul cel bun sau dacă — în cuvintele exis- 
tenţialistului ateu Jean-Paul Sartre — omul este o 
„inutilă pasiune”. 

Zaheu a dorit „lucrul cel bun”; a dorit să-L 
vadă şi să se apropie de Hristos. Este primul 

simbol al pocăinţei, pentru că pocăinţa începe cu 
redescoperirea naturii profunde a tuturor dorin- 
țelor: dorința după Dumnezeu şi după drepta- 
tea Lui, după adevărata viaţă. Zaheu este „mic” 
- meschin, păcătos şi limitat —, dar dorinţa lui 
depăşeşte toate acestea. El „forțează” atenţia lui 
Hristos, Îl aduce pe Hristos în casa sa. Aceasta 
este, deci, prima vestire, prima invitaţie făcută 
nouă de a dori ceea ce este cel mai profund, cel 
mai adevărat în noi înşine, de a cunoaşte setea 
şi foamea de Absolutul care este în noi, fie că ne 
dăm seama de el, fie că nu. Când deviem de la 
acest Absolut, înstrăinându-ne de el, dorințe- 
le noastre ne transformă în „inutila pasiune” de 
care vorbea Sartre. Dar dacă-L dorim suficient 
de profund, de puternic pe Hristos, Acesta ne va 
răspunde. 


2. Smerenia 
(Duminica Vameşului şi a Fariseului) 


Duminica următoare este numită Duminica 
Vameşului şi a Fariseului. În ajunul acestei zile, 
sâmbătă, la Vecernie, cartea liturgică din perioada de 
post, Triodul!, îşi face prima apariţie şi texte din 
ea sunt adăugate imnelor şi rugăciunilor obiş- 
nuite din serviciul liturgic săptămânal închinat 

1 Triod — a se vedea I. Karabinov, Pastnaia Triod (Triodul), 
în limba rusă, St. Petersburg, 1910. Pentru mai multe studii, 


cf. K. Krumbacher, Geschichte der Byzantinischen Literatur, Îl, 
Miinchen, 1897. 

Învierii. Este dezvoltat următorul mare aspect al 
pocăinţei: smerenia. 

Pericopa evanghelică (Luca 18, 10-14) înfăți- 
şează un om care este mereu mulțumit de sine 
însuşi şi care crede că se supune tuturor cerin- 
țelor religioase. Este sigur de sine şi satisfăcut 
de persoana lui. În realitate, oricum, el a falsifi- 
cat sensul religiei, pe care l-a redus la observaţi- 
ile externe, şi îşi măsoară cucernicia prin suma 
de bani cu care contribuie la Templu. În timp ce 
vameşul se smereşte şi smerenia sa îl îndreptă- 
țeşte înaintea lui Dumnezeu. Dacă există vreo 
calitate morală aproape total desconsiderată şi 
chiar negată astăzi, aceasta este, desigur, sme- 
renia. Cultura în care trăim ne insuflă, în mod 
conştient, sensul mândriei, al slavei deşarte şi al 
automulțţumirii. Este construită pe prezumția că 
omul poate realiza orice prin sine însuşi şi ÎI înfă- 
ţişează pe Dumnezeu ca Unul care întotdeauna 
„dă credit” pentru realizările şi faptele bune ale 
omului. Smerenia, fie ea individuală sau colecti- 
vă, etnică sau naţională, este văzută ca un semn 
al slăbiciunii, ca ceva nepotrivit pentru un om 
adevărat. Chiar bisericile noastre — nu sunt ele 
pline de acelaşi spirit cu al fariseului? Nu vrem 


x 


noi ca orice contribuţie, fiecare „faptă bună”, tot 
ceea ce facem „pentru Biserică” să fie cunoscut, 
lăudat şi făcut public? 

Dar ce este smerenia? Răspunsul la aceas- 


tă întrebare poate părea paradoxal, pentru 

că-şi găseşte rădăcina într-o afirmație deosebi- 
tă: „Dumnezeu Însuşi este smerit!” Însă, pen- 
tru oricine Îl cunoaşte pe Dumnezeu, care-L 
contemplă în creația Sa şi-n actele Sale mântu- 
itoare, este evident că smerenia este într-adevăr 
o calitate divină, adevăratul conţinut şi strălu- 
cirea vechii slave care, aşa cum cântăm în tim- 
pul Dumnezeieştii Liturghii, umple cerul şi 
pământul. În mentalitatea noastră omenească, 
avem tendința de a pune în opoziţie „slava” cu 
„smerenia” — ultima fiind pentru noi semnul 
unui defect sau al unei deficiențe. Ignoranţa şi 
incompetența noastră reprezintă cei doi factori 
care ne fac sau ar trebui să ne facă să ne simțim 
smeriți. Este aproape imposibil să „convingi” 
omul modern, îndopat cu publicitate, că ceea ce 
este cu adevărat perfect, frumos şi bun poate să 
fie, în acelaşi timp, în mod natural, smerit; că, 
tocmai datorită perfecțiunii sale, nu are nevo- 
ie de publicitate, de slavă exterioară, de vreun 
alt fel de demonstraţie. Dumnezeu este sme- 
rit pentru că El este desăvârşit; smerenia Sa este 
slava Sa şi izvorul oricărei frumuseți, desăvâr- 
şiri şi bunătăţi, şi oricine se apropie de Dumne- 
zeu şi ÎI cunoaşte, în mod automat participă la 
smerenia divină şi este împodobit cu ea. Aces- 
ta este adevărul despre Maria, Maica Domnului, 
a cărei smerenie a făcut din ea bucuria întregii 
creații şi cea mai mare revelaţie a frumuseții pe 
pământ. Acesta este adevărul despre toți sfinții 

şi despre orice ființă omenească din timpul rare- 
lor ei momente de apropiere de Dumnezeu. 

Cum poate cineva să devină smerit? Răspun- 
sul, pentru un creştin, este simplu: prin contem- 
plarea lui Hristos, smerenia dumnezeiască întru- 
pată, Cel în Care Dumnezeu a descoperit o dată 
şi pentru toţi slava Sa ca smerenie şi smerenia Sa 
ca slavă. Astăzi, a spus Hristos, în noaptea supre- 
mei Sale smerenii, Fiul Omului este slăvit şi Dum- 
nezeu Se slăveşte prin El. Smerenia se învaţă prin 
contemplarea lui Hristos, Care a zis: Învățaţi de 
la Mine, că sunt blând şi smerit cu inima. În sfârşit, 
se învață măsurând totul prin EI, raportând totul 
la El. Pentru că, fără Hristos, adevărata smerenie 
este imposibilă, în timp ce cu fariseul, însăşi reli- 
gia devine mândrie în realizările omului, o altă 
formă de slavă fariseică. 

Perioada Postului începe deci cu o căutare, cu 
o rugăciune pentru smerenie, care este începutul 
adevăratei pocăințe. Pentru că pocăinţa, dincolo 
de orice altceva, este o întoarcere către adevărata 
rânduială a lucrurilor, restaurarea adevăratei vizi- 
uni. De aceea, este înrădăcinată în smerenie, iar 
smerenia — dumnezeiasca şi frumoasa smerenie 
— este fructul şi sfârşitul pocăinţei. „Să ne ferim 
de înălţarea fariseului”, spune Condacul acestei 
zile, „şi să învăţăm măreția cuvintelor smerite ale 
vameşului”. Suntem la uşile pocăinţei şi la cel 
mai solemn moment al privegherii de duminică: 
după ce Învierea şi arătarea lui Hristos au fost 

vestite — „Invierea lui Hristos văzând...” —, cân- 


tăm pentru prima oară troparul care ne va însoţi 
pe tot cuprinsul Postului: 


Uşile pocăinței deschide-mi mie, Dătătorule de 
viață, 
Că mânecă duhul meu la Biserica Ta cea 
sfântă, 
Purtând locaş al trupului cu totul spurcat. 
Ci, ca un Îndurat, curățeşte-l pe el, cu mila 
milostivirii Tale. 


În cărările mântuirii îndreptează-mă, 
Născătoare de Dumnezeu, 
Căci cu păcate grozave mi-am spurcat sufletul 
Şi cu lenevire mi-am cheltuit toată viața mea. 
Ci, cu rugăciunile tale, izbăveşte-mă de toată 
necurăția. 


La mulțimea faptelor mele celor rele cugetând 
eu, păcătosul, 

Mă cutremur de înfricoşătoarea zi a ] udecăţii. 
Că, îndrăznind la mila milostivirii Tale, ca 
David strig Ţie: 

Miluieşte-mă, Dumnezeule, după mare mila Ta! 


3. Întoarcerea din exil 
(Duminica Fiului Risipitor) 


În duminica a treia de dinaintea Postului, 
ascultăm parabola Fiului Risipitor (Luca 15, 
11-32). Împreună cu imnele liturgice din aceas- 

tă zi, parabola ne înfăţişează timpul pocăinţei 

ca pe întoarcerea omului din exil. Fiul risipitor, ni 

se spune, a plecat într-o țară îndepărtată, unde 

a cheltuit tot ceea ce a avut. O țară îndepărtată! 

Aceasta este singura definiție a condiției noas- 
tre umane, pe care trebuie să ne-o asumăm şi să 
ne-o împropriem, ca să începem să ne apropiem 
de Dumnezeu. Un om care nu a avut nicioda- 
tă această experienţă, fie ea şi foarte scurtă, care 
nu a simţit niciodată că este exilat de Dumne- 
zeu şi de adevărata viaţă, niciodată nu va înţe- 
lege ce înseamnă creştinismul. Şi cel care se sim- 
te perfect „acasă” în această lume şi în viaţa ei, 
care niciodată n-a fost rănit de nostalgia dorinţei 
după o altă Realitate, niciodată nu va înțelege ce 
înseamnă pocăința. 

Pocăinţa este adesea identificată simplu cu o 
rece şi „obiectivă” enumerare a păcatelor şi gre- 
şelilor, cu actul de „învinovăţire” în faţa unei 
acuzaţii juridice. Mărturisirea şi iertarea sunt şi 
ele văzute ca fiind de natură juridică. Este omis 
însă ceva esenţial, fără de care nici mărturisi- 
rea, nici iertarea nu au vreun sens real sau vreo 
putere. Acest „ceva” este tocmai sentimentul de 
înstrăinare de Dumnezeu, de la bucuria şi comuni- 
unea cu E], de la viaţa cea adevărată, aşa cum a 
fost creată şi oferită de Dumnezeu. Este uşor să 
mărturisesc că nu am postit în zilele de post, sau 
că am uitat să mă rog, sau că m-am mâniat. Este 
însă altceva să realizez deodată că mi-am înti- 

nat frumusețea duhovnicească, că sunt departe 

de casa mea adevărată, de viața mea, şi că acest 

„ceva“ prețios, pur şi frumos a fost distrus fără 

speranţă în țesătura existenței mele. Aceasta şi 

numai aceasta este pocăință şi, de aceea, este, de 
asemenea, o profundă dorinţă de a se reîntoarce, 
de a merge înapoi, de a recupera acea casă pier- 
dută. Am primit de la Dumnezeu bogății minu- 
nate: mai întâi, viaţa şi darul de a mă etate, de 
ea, dea o umple cu sens, cu dragoste şi cunoaş- 
tere; apoi — în Botez —, noua viaţă a lui Hristos 

Însuşi, darul Sfântului Duh, pacea şi bucuria 

Împărăției veşnice. Am primit cunoaşterea lui 
Dumnezeu şi, în El, cunoaşterea a orice altceva 
şi puterea de a fi fiul Lui. Şi toate acestea le-am 
pierdut toate le pierd mereu, nu numai în „păca- 
te” şi în „fărădelegi” personale, ci şi prin păcatul 
păcatelor: devierea dragostei mele de la Dumne- 
zeu, preferând „ţara îndepărtată” în locul minu- 
natei Case a Tatălui. 

Rostul Bisericii este tocmai cel de a-mi reamin- 
ti ce am părăsit, ce am pierdut. Şi, aşa cum ea îmi 
aminteşte, îmi amintesc şi eu: „De la părinteas- 
că slava Ta depărtându-mă neînțelepțeşte”, spu- 
ne Condacul acestei zile, „am risipit cu păcătoşii 
bogăţiile pe care Tu mi le-ai dat. Pentru aceasta 
glasul desfrânatului aduc ie, o, Părinte isi 
te: greşit-am înaintea Ta! Primeşte-mă pe mine 
cel ce mă pocăiesc, şi fă-mă ca pe unul din tigan 
ţii Tăi..” 

Şi, după cum îmi amintesc, descopăr în eta 
dorința şi puterea de a mă întoarce: m-«-Mă voi 
întoarce la Tatăl milostiv, plângând cu leii 
primeşte-mă ca pe unul din slujitorii Tăi.. A 

O particularitate liturgică a acestei Duminici a 
Fiului Risipitor trebuie în mod special apei 
tă aici. La Utrenia din această duminică, urmând 
solemnilor şi plinilor de bucurie Psalmi ai Polie- 
leului, cântăm tristul şi nostalgicul Psalm 137: 


La râul Babilonului, acolo am şezut şi am 
plâns, când ne-am adus aminte de Sion. EA 
Cum să cântăm cântarea Domnului în pământ 
străin? 

De te voi uita, lerusalime, uitată să fie dreapta 
mea! 

Să se lipească limba mea de grumazul meu, de 
nu-mi voi aduce aminte de tine, 
de nu voi pune înainte Lerusalimul, începătura 
bucuriei mele... 


Acesta este Psalmul exilului. Şi a fost cân- 
tat de iudei, în captivitatea babilonică, pe când 
se gândeau la sfânta cetate a Ierusalimului. Şi a 
devenit pentru totdeauna cântecul omului care 
realizează înstrăinarea lui de Dumnezeu, şi care, 
realizând aceasta, devine om din nou: ca unul 

” care nu poate fi niciodată pe deplin satisfăcut 
cu ceva din această lume căzută, pentru că, prin 
natura şi vocaţia sa, este un pelerin spe Absolut. 
Acest psalm va mai fi cântat de două ori: în ulti- 

mele două duminici înainte de Post. E înfăţişea- 
ză Postul însuşi ca un pelerinaj, iar pocăinţa, ca 
pe o întoarcere. 


4. Înfricoşata Judecată 
(Duminica Lăsatului sec de carne) 


Duminica următoare este numită a Lăsatu- 
lui sec de carne, pentru că în săptămâna care 
urmează este prescris de Biserică un post limi- 
tat — abstinență de la carne. Această prescrip- 
ție trebuie înțeleasă în lumina a ceea ce s-a spus 
mai sus despre sensul pregătirii. Biserica începe 
acum să ne „adapteze” la marele efort pe care-l 
aşteaptă din partea noastră peste şapte zile. În 
mod treptat, ne atrage atenția către acest efort — 
cunoscând fragilitatea noastră, prevăzând slăbi- 
ciunile noastre. 

În ajunul acestei zile (Sâmbăta lăsatului sec 
de carne), Biserica ne cheamă la o comemora- 
re generală a tuturor celor care „au adormit în 
nădejdea învierii şi a vieţii veşnice”. Aceasta este 
cu adevărat ziua cea mare de rugăciune a Biseri- 
cii pentru membrii ei răposați. Pentru a înțelege 
sensul acestei legături dintre Post şi rugăciunea 
pentru cei morți, trebuie amintit faptul că creşti- 
nismul este religia iubirii. Hristos nu a lăsat uce- 
nicilor Săi o doctrină de mântuire individuală, 
ci o nouă poruncă, să se iubească unul pe celălalt, 
şi a adăugat: Întru aceasta vor cunoaşte toți că sun- 

teți ucenicii Mei, dacă veți avea dragoste unul către 
altul. Aşadar, dragostea este fundamentul, viața 
Bisericii, care este, în cuvintele Sfântului Ignatie 
al Antiohiei, „unitatea în credinţă şi dragoste”. 
Păcatul este totdeauna lipsa dragostei şi, de ace- 
ea, separație, izolare, războiul unuia împotriva 
celorlalţi. Noua viaţă oferită de Hristos şi trans- 
misă nouă prin Biserică este, mai întâi de toate, o 
viață a reconcilierii, a „întâlnirii întru una a celor 
care au fost dispersaţi”, restaurarea iubirii dis- 
truse prin păcat. Însă cum am putea noi începe 
înțoarcerea noastră la Dumnezeu şi împăcarea 
noastră cu El, dacă în sinea noastră nu ne întoar- 
cem către acea unică şi nouă poruncă a iubirii? 
Rugăciunea pentru cei răposaţi este o expresie 
esenţială a Bisericii ca iubire. Cerem lui Dumne- 
zeu să pomenească pe toți cei pe care îi pome- 
nim noi, iar noi îi pomenim pentru că îi iubim. 
În rugăciunea pentru ei, îi întâlnim în Hristos, 
Care este dragoste şi Care, pentru că este dra- 
goste, depăşeşte moartea, cea din urmă victorie 
a despărțirii şi a urii. În Hristos nu este diferen- 
ță între cei vii şi cei morţi, pentru că toți trăiesc 
în El. El este Viaţa şi această Viaţă este lumina 
omului. lubindu-L pe Hristos, îi iubim pe toţi 
cei care sunt în El; iubindu-i pe cei care sunt în 
EI, Îl iubim pe Hristos: aceasta este legea Biseri- 
cii şi raţiunea clară pentru care ea se roagă pen- 
tru cei morţi. Este adevărat că dragostea noastră 
în Hristos îi ţine vii, pentru că îi ţine „în Hris- 

tos”; cât de grav greşesc acei creştini occidentali 
care fie reduc rugăciunea pentru răposaţi la o 
docieiă juridică despre „merite” şi „recompen- 
se”, fie că, pur şi simplu, o refuză, ca fiind fără 
rost! Marea Priveghere pentru cei răposați, din 
Sâmbăta lăsatului sec de carne, slujeşte ca ratei 
dai toate celelalte pomeniri ale morţilor şi 
este repetată în a ia şi ăptămă 
î ina da doua, a treia şi a patra săptămă- 
Tot iubirea constituie tema Duminicii Lăsa- 
tului sec de carne. Pericopa evanghelică a aces- 
tei zile este parabola Înfricoşatei Judecăţi (Matei 
25, 31-46). Care va fi criteriul judecății Sale, când 
Hristos va veni să ne judece? Răspunsul pe care-l 
dă parabola este: dragostea — nu doar o preocupa- 
re i anitar a pentru dreptatea abstractă şi „săra- 
cul” anonim, ci concretă şi personală dragoste 
pentru persoana umană, orice persoană umană 
pe care Dumnezeu mă face să o întâlnesc în viața 
mea. Această distincţie este importantă, deoarece 
astăzi din ce în ce mai mulți creştini tind să iden- 
tifice dragostea creştină cu preocupările politi- 
ce, economice şi sociale; cu alte cuvinte, ei mută 
centrul de greutate de la persoana unică şi de la 
destinul ei unic, la entități anonime, cum ar fi 
aClăiă e „rasă” etc. Nu spunem că aceste preocu- 
pări sunt greşite. Este clar că, în drumurile vieții 
lor, în responsabilitățile lor cetăţeneşti, profesio- 
nale etc., creştinii sunt chemați să facă tot ce pot 
şi ştiu mai bine pentru o societate dreaptă, ega- 

lă şi, în general, mai umană. Toate acestea, pa 
siguri, pleacă din creştinism şi pot fi inspirate de 
dragostea creştină. Prin urmare, dragostea creş- 
tină este ceva diferit, iar această diferență trebuie 
înțeleasă şi menţionată, ca Biserica să-şi păstreze 
unica sa misiune şi să nu devină o „agenţie socl- 
ală”, ceea ce, în definitiv, nici nu este! | 
Dragostea creştină este „posibilitatea impo- 
sibilă” de a-L vedea pe Hristos în cel de lângă 
mine, oricine este el, pe care Dumnezeu a hotă- 
rât să îl aducă în viața mea fie doar pentru gi 
momente, nu ca o ocazie pentru „O faptă Dania i 
nici ca pe un exercițiu de filantropie, ci ca pe înce- 
putul unei veşnice însoțiri în Dumnezeu Insuşi. 
Pentru că, ne întrebăm, ce este dragostea, dacă nu 
tocmai o putere misterioasă care depăşeşte acci- 
dentalul şi exteriorul în „celălalt” — aparența sa 
fizică, rangul social, originea etnică sau capacita- 
tea intelectuală — şi atinge sufletul, unica şi incon- 
fundabila „rădăcină” personală a unei existențe 
umane, cu adevărat partea dumnezeiască din el? 
Dacă Dumnezeu ne iubeşte pe fiecare dintre noi, 
aceasta se datorează faptului că EL singur ctimoaş- 
te nepreţuita şi comoara absolut unică, „sufletul 
sau „sinele“, pe care EI l-a dăruit fiecărui om. 
Astfel, dragostea creştină este participarea la 
acea divină cunoaştere şi darul acelei iubiri divi- 
ne. Nu există dragoste „impersonală”, deoare- 
ce dragostea este descoperirea minunată a „per- 
soanei” în „om, a personalului şi unicului în 

comun şi în general. Este descoperirea a ceea ce 


este „atrăgător”, a ceea ce este de la Dumnezeu, 
în fiecare om. 


În această privință, dragostea creştină este 
câteodată opusul „activismului social”2, cu care 
se identifică adesea creştinismul astăzi. Pentru 
un „activist social”, obiectul dragostei nu este 


1 Cea mai importantă dimensiune a existenței umane, a 
omului ca ființă creată este „persoana”; omul a fost creat de 
Dumnezeu ca persoană de dialog: dialog cu Persoanele Divi- 
ne şi cu celelalte persoane umane. Persoana, prosopon în lim- 
ba greacă, înseamnă „cel ce este orientat către..., sau întors cu 
privirea către...”, nu simplu chip, imagine. Pentru Părinţii Bise- 
ricii, „teologia persoanei” a ocupat un loc deosebit de impor- 
tant în teologhisirea lor; Apusul s-a îndepărtat de acest aspect 
al teologiei, fapt pentru care gândirea apuseană a dezvoltat 
o ideologie umanistă în numele căreia a generat şi crime. În 
Răsăritul Ortodox a fost un timp neglijat acest aspect, mai 
ales în „Teologia academică”; un rol deosebit de important 
în redescoperirea şi recuperarea lui l-a avut părintele prof. D. 
Stăniloae — n.tr. 

* Prin „activism social” trebuie să înțelegem implicarea în 
purtarea de grijă materială, cu fonduri, prin instituţii de stat 
sau ONG-uri, prioritară fiind grija socială. De multe ori, per- 
soanele care au beneficiat de acest sprijin au arătat că nevoile 
lor sunt mai degrabă de natură afectivă şi spirituală. În această 
extremă au alunecat şi Biserica Romano-Catolică, şi biserici- 
le protestante şi neoprotestante; poate deveni o capcană şi 
pentru Biserica Ortodoxă, având în vedere că, din cauza regi- 

murilor totalitar-comuniste din țările ortodoxe, implicarea 
socială a Bisericii a fost redusă la spaţiul ecclesial; în dorința 
de recuperare ar putea aluneca şi ea în această capcană. Tre- 
buie avut în vedere că rolul prioritar al Bisericii nu este acela 
de a rezolva nevoile sociale, ci de a duce lumea în Împărăția 
cerurilor, făcând din nevoile sociale, materiale doar prilejul 
de manifestare a iubirii între frați — n.tr. 

„persoana”, ci omul, o unitate abstractă a unei la 
fel de abstracte „umanități”. În creştinism însă 
omul este „demn de a fi iubit”, pentru că este 
persoană. Acolo, persoana este redusă la indi- 
vid; aici, individul este văzut numai ca persoa- 
nă. Activistul social nu are nici un interes pentru 
persoană, pe care o sacrifică uşor pentru „intere- 
sul comun”. Creştinismul poate să pară a fi- şi, în 
câteva probleme, într-adevăr este — mai degrabă 
sceptic în ceea ce priveşte acea abstractă umani- 
tate, şi comite un păcat de moarte împotriva lui 
însuşi când îşi abandonează preocuparea şi dra- 
gostea pentru persoană. Activismul social este 
întotdeauna „avangardist” în sine; totdeauna 
acționează în numele justiției, al ordinii, al feri- 
cirii ce trebuie să vină, să fie atinsă. Creştinismul 
se ocupă mai puţin de această problematică ce 
ține de viitor; dimpotrivă, pune tot accentul pe 
acum — singurul scop decisiv al dragostei. Aces- 
te două atitudini nu se exclud în mod reciproc, 
însă nu trebuie să fie confundate. Creştinii, să fie 
clar, au responsabilități îndreptate către „aceas- 
tă lume” şi trebuie să şi le îndeplinească. Aceas- 
ta este aria „creştinismului social”, care aparți- 
ne în întregime „acestei lumi”. Totuşi, dragostea 
creştină ținteşte dincolo de „această lume”. Ea 
însăşi este o rază, o manifestare a Împărăției lui 
Dumnezeu, transcende şi depăşeşte toate limi- 
tele şi „condiţiile” acestei lumi, pentru că moti- 
vaţia, ţelurile şi desăvârşirea ei sunt în Dum- 

nezeu. Şi noi ştim că, totuşi, chiar şi în această 
lume care „zace în răutate”, singura victorie de 
durată şi transformatoare este cea izvorâtă din 
dragoste. A-i aminti omului această dragoste şi 
vocaţie personală, a umple această lume păcătoa- 
să cu dragoste, aceasta este adevărata misiune a 
Bisericii. 

Pilda Judecăţii de Apoi tratează problema dra- 
gostei creştine. Nu toți suntem chemaţi să mun- 
cim pentru „umanitate”, însă fiecare dintre noi a 
primit darul şi harul dragostei lui Hristos. Ştim 
că toţi oamenii, în definitiv, au nevoie de această 
dragoste personală — de recunoaşterea în ei a sufle- 
tului lor unic, în care frumusețea şi întreaga cre- 
aţie sunt reflectate într-un mod fără egal. De ase- 
menea, mai ştim că toţi oamenii sunt întemnițați, 
bolnavi, însetaţi şi flămânzi de această dragoste 
personală pe care au negat-o. Şi, în sfârşit, mai 
ştim că, tocmai în condițiile strâmte şi limita- 
te ale existenței noastre personale, fiecare din- 
tre noi a primit responsabilitatea unei mici părți 
din Împărăția lui Dumnezeu, prin acest dar al 
dragostei lui Hristos. Astfel, chiar dacă noi am 
acceptat sau nu această responsabilitate, chiar 
dacă am iubit sau nu, vom fi judecați. Pentru că 
întrucât unuia dintre aceştia prea mici frați ai Mei ați 

făcut, Mie Mi-aţi făcut... 


51 


ALEXANDER SCHMEMANN 


5. lertarea 
(Duminica Lăsatului sec de brânză) 


Şi acum, am ajuns la cea din urmă zi dinainte 
de Post. Deja în timpul Săptămânii Lăsatului sec 
de carne, care precede Duminica Jertării, două 
zile — miercuri şi vineri — au făcut notă distinctă, 
ca pe deplin „postitoare”. Dumnezeiasca Litur- 
ghie nu se săvârşeşte şi întreg tipicul şi rânduia- 
la rugăciunilor au caracteristicile Postului. Mier- 
curi seara, la Vecernie, întâmpinăm Postul cu 
acest minunat imn: 

Răsărit-a primăvara postului şi floarea 
pocăinței. Deci, să ne curățim pe noi, fraților, 
de toată spurcăciunea şi Dătătorului de 
lumină să-l zicem: Slavă Ţie, Unule lubitorule 
de oameni! 


În Sâmbăta Lăsatului sec de brânză, Biserica 
pomeneşte pe toți bărbaţii şi femeile care au fost 
„luminaţi de post”. Sfinţii, modele pe care tre- 
buie să le urmăm, sunt călăuze în arta dificilă a 
postirii şi a pocăinţei. În nevoința pe care ne pre- 
gătim să o începem nu suntem singuri: 

Veniţi, toți credincioşii, să lăudăm cetele 
cuvioşilor Părinţi: pe Antonie, căpetenia, pe 
Iluminatul Eftimie, pe fiecare deosebit şi pe toți 
împreună, şi viețile acestora ca un alt Rai al 
desfătării cu gândul socotindu-le... 


Avem însoțitori şi pilde: 

Mulţimile călugărilor pe voi, îndreptătorilor 
Părinţi cuvioşi, vă cinstim, că prin voi, pe 
cărarea cea dreaptă, cu adevărat a umbla am 
cunoscut. 


În sfârşit, urmează ultima zi, numită de obicei 
Duminica iertării, care poartă însă şi un alt nume 
liturgic ce trebuie amintit: Duminica izgonirii lui 
Adam din Rai. Acest nume rezumă întreaga pre- 
gătire pentru Post. Începând de acum, noi ştim că 
omul a fost creat pentru Rai, pentru a-L cunoaşte 
pe Dumnezeu şi a fi în comuniune cu El. Păcatul 
omului l-a lipsit de această viață binecuvântată şi, 
astfel, existența lui pe pământ este un exil. Hris- 
tos, Mântuitorul lumii, deschide uşa Raiului pen- 
tru oricine Îl urmează, iar Biserica, prin descope- 
rirea frumuseţii lui Dumnezeu, ne face viața un 
pelerinaj către îndepărtatul ținut al Raiului. Ast- 
fel, la începutul Postului, noi suntem ca şi Adam: 


Scosu-s-a Adam din Rai pentru mâncare; 
pentru aceasta, şi şezând în preajma lui, 
plângea tânguindu-se şi cu glas de umilință 
zicea: Vai mie, ce am pătimit eu, ticălosul! O 
poruncă am călcat a Stăpânului meu şi de tot 
binele m-am lipsit. Raiule preasfinte, cel ce eşti 
pentru mine sădit şi pentru Eva încuiat, roagă 
pe Cela ce te-a făcut pe tine şi pe mine m-a zidit 
ca să mă satur de florile tale. Pentru aceasta, 
şi Mântuitorul către dânsul a zis: Zidirea Mea 
nu voi să piară, ci voi să se mântuiască şi la 

cunoştinţa adevărului să vină. Că pe cel ce vine 
la Mine nu îl voi goni afară. 


Postul este eliberarea din robia păcatului, din 
închisoarea „acestei lumi”. Şi pericopa evanghelică 
a acestei ultime duminici (Matei 6, 14-21) ne pune 
în faţă condiţiile acestei eliberări. Cea dintâi este pos- 
tul — refuzul de a accepta dorințele şi impulsurile 
firii noastre căzute ca fiind normale, efortul de a ne 
elibera pe noi înşine de stăpânirea cărnii şi a mate- 
riei asupra duhului. Însă, pentru ca postul nostru 
să fie eficace, trebuie să nu fie ipocrit, o „laudă”. 
Nu trebuie să ne arătăm oamenilor că postim, ci Tată- 
lui nostru, Care vede în ascuns. A doua condiție este 
iertarea — că de veți ierta oamenilor greşalele lor, şi Tatăl 
vostru Cel Ceresc vă va ierta greşalele voastre. Trium- 
ful păcatului, principalul semn al stăpânirii lui 
asupra lumii, este dezbinarea, opoziția, separarea, 
ura. De aceea, prima spărtură în această fortărea- 
ță a păcatului este iertarea: întoarcerea la unita- 
te, solidaritate şi iubire. A ierta înseamnă a pune 
între mine şi „duşmanul” meu iertarea pătrun- 
zătoare a lui Dumnezeu Însuşi. A ierta înseamnă 
a respinge deznădejdea morții relaţiilor umane 
şi raportarea acestora la Hristos. lertarea este cu 
adevărat o „penetrare” a Împărăției lui Dumne- 
zeu în această lume păcătoasă şi căzută. 

De fapt, Postul începe la Vecernia acestei 
Duminici. Această slujbă unică, aşa de profundă 
şi de frumoasă, nu este oficiată în cele mai mul- 
te biserici! Şi nimic nu relevă mai bine „tonalita- 

tea” Postului Mare în Biserica Ortodoxă; nicăieri 
nu este manifestată mai bine chemarea sa către 
om. 
Slujba începe cu Vecernia solemnă, cu preoții 
îmbrăcaţi în veşminte strălucitoare. Imnele (sti- 
hira) care urmează după Psalmul „Doamne, stri- 
gat-am...” anunţă sosirea Postului şi, dincolo de 
Post, venirea Paştilor! 


Vremea Postului să o începem luminat, 
supunându-ne pe noi nevoinţelor celor 
duhovniceşti. Să ne lămurim sufletul, să ne 
curățim trupul. Să postim precum de bucate 
aşa şi de toată patima, desfătându-ne cu 
bunătățile Duhului. Întru care petrecând cu 
dragoste, să ne învrednicim toți a vedea prea 
cinstita patimă a lui Hristos Dumnezeu şi 
Sfintele Paşti, duhooniceşte bucurându-ne. 


Urmează apoi, ca de obicei, Vohodul cu cân- 
tarea „Lumină lină a sfintei slave...”. Preotul tre- 
ce atunci către „locul cel înalt”, în spatele alta- 
rului, pentru a vesti Prochimenul de seară, care 
arată întotdeauna sfârşitul unei zile şi începutul 
alteia. Prochimenul cel Mare al acestei zile anunţă 
începutul Postului: | 


Să nu întorci fața Ta de la sluga Ta, 
Când mă necăjesc, degrab mă auzi, 
Ia aminte la sufletul meu şi-l mântuieşte pe el! 


Ascultaţi melodia acestui stih, acest strigăt 
care, dintr-o dată, umple biserica: „când mă 

necăjesc, degrab mă auzi” — şi veţi înțelege acest 
moment de început al Postului: tainicul amestec 
de deznădejde şi nădejde, de întuneric şi lumină. 
Întreaga pregătire a ajuns acum la sfârşit. Mă aflu 
în faţa lui Dumnezeu, înaintea slavei şi a frumu- 
seţii Împărăției Sale. Îmi dau seama că Îi aparţin, 
că nu am altă casă, altă bucurie, alt ţel; de aseme- 
nea, realizez că sunt alungat din ea în întunericul 
şi tristețea păcatului, „când mă necăjesc”! Şi, în 
cele din urmă, îmi dau seama că numai Dumne- 
zeu mă poate ajuta în această suferință, că numai 
EI poate „să ia aminte la sufletul meu”. Pocăința 
este, dincolo de orice altceva, o chemare dispera- 
tă după acel ajutor dumnezeiesc. 

De cinci ori repetăm Prochimenul. Şi atunci, 
Postul este deja aici! Veşmintele luminoase sunt 
date deoparte, luminile se sting. Când preotul 
slujitor rosteşte cererile ecteniei de seară, strana 
răspunde cu ceea ce se consideră a fi „cheia Pos- 
tului”. Şi, pentru prima dată, este rostită rugă- 
ciunea din Post a Sfântului Efrem Sirul, însoțită 
de metanii. La sfârşitul slujbei, toți credincioşii 
se apropie de preot şi unii altora îşi cer, reciproc, 
iertare. În timp ce ei îndeplinesc acest ritual al 
împăcării — pentru că Postul începe cu aceas- 
tă mişcare a iertării, a comuniunii, a înfrățirii —, 
strana cântă imnele pascale. 

Va trebui să peregrinăm 40 de zile prin pusti- 
ul Postului. Dar la capăt străluceşte deja lumina 
Paştilor, lumina Împărăției lui Dumnezeu. 

Rugăciunea Postului 


1. „Tristeţea luminoasă” 


Pentru cei mai mulți - dacă nu pentru majo- 
ritatea creştinilor ortodocşi — Postul constă din- 
tr-un număr limitat de reguli şi prescripţii for- 
male, predominant negative: abstinență de la 
câteva mâncăruri, dans şi, probabil, film. Atât de 
mare este gradul înstrăinării noastre de duhul 
cel adevărat al Bisericii, că ne este aproape impo- 
sibil să înțelegem că în Post există „altceva” — 
fără de care aceste prescripții pierd foarte mult 
din sensul lor. Acest „altceva” poate fi cel mai 
bine descris ca o „atmosferă”, ca un „climat” în 
care intrăm, mai întâi de toate, ca o stare a min- 
ţii, a sufletului şi a duhului; atmosfera aceasta 
domină, timp de şapte săptămâni, întreaga noas- 
tră viaţă. Haideţi să accentuăm încă o dată fap- 
tul că scopul Postului nu este cel de a ne impune 
câteva rânduieli formale, ci de a „înmuia” inima 
noastră în aşa măsură, încât să se poată deschide 

către realitățile duhovniceşti, să facă experiența 
tainicei „însetări şi flămânziri” după comuniu- 
nea cu Dumnezeu. 

„Atmosfera” aceasta de post, această unică 
„stare a minţii” este creată în special prin interme- 
diul rugăciunii, printr-o multitudine de schimbări 
care apar în viața liturgică! în această perioadă. 
Luându-le separat, aceste schimbări pot apărea ca 
„rânduieli” de neînțeles, ca reguli formale la care 
trebuie să aderăm; însă, înțelese ca un întreg, ele 
revelează şi comunică duhul Postului, ne fac să 
vedem, să simţim şi să experimentăm acea lumi- 
noasă întristare, care este adevăratul mesaj şi dar al 
Postului. Se poate spune, fără exagerare, că părin- 
ţii duhovniceşti şi scriitorii sfinți care au compus 
imnele din Triod, care au pus baza structurilor 
generale ale slujbelor din Post, care au împodo- 
bit Liturghia Darurilor mai înainte Sfinţite cu acea 
specială frumuseţe, proprie ei, au avut o înțelege- 
re unică a sufletului omenesc. 

Ei cu adevărat au cunoscut arta pocăinței şi, în 
fiecare an, pe parcursul Postului Mare, fac acce- 
sibilă această artă tuturor celor care au urechi de 
auzit şi ochi de văzut. 

Am spus că impresia generală este cea de 
„tristețe luminoasă”. Chiar şi un om care are 
1 pentru o descriere detaliată a acestor schimbări, vezi C. 
Nikolsky, Posobie K Izucheniu Ustava Boglosuzhenia (Manual de 

tipic bisericesc), în limba rusă, ediţia a VII-a, St. Petersburg, 1907, 


şi S.V. Bulgakov, Nastolnaia Kniga dlia Sviashenno-Tzerkoonych 
(Manual pentru cler), în limba rusă, Kharkov, 1900, pp. 487-530. 

doar cunoştinţe limitate despre rugăciune, când 
intră într-o biserică, în timpul unei slujbe din 
Post, înțelege aproape imediat, sunt sigur, ce 
semnificație are această contradictorie expre- 
sie. Pe de o parte, o atmosferă de tristeţe domină 
slujba: veşmintele sunt de culoare închisă, sluj- 
bele sunt mai lungi decât de obicei şi mai mono- 
tone, aproape nu există mişcare. Citire şi cântare 
alternativă şi nimic nu pare că se „întâmplă”. La 
intervale regulate de timp, preotul iese din altar 
şi citeşte mereu aceeaşi scurtă rugăciune, şi toa- 
tă comunitatea punctează fiecare cerere a acestei 
rugăciuni prin închinăciuni. Astfel, pentru o vre- 
me îndelungată, stăm în această „monotonie”, în 
această tainică tristețe. 

Dintr-o dată însă începem să realizăm că 
această lungime şi această monotonie sunt nece- 
sare, dacă vrem să trăim tainica şi la început 
insesizabila lucrare a slujbei în noi. E ca şi cum 
am fi ajuns într-un loc în care zgomotul şi agi- 
taţia vieții, a străzii, a tot ceea ce de obicei ne 
umple zilele şi chiar nopțile, nu au acces -—un loc 
unde ele nu au nici o putere. Toate acele lucruri 
ce păreau atât de importante pentru noi, deoa- 
rece ne umplu mintea, acea stare de îngrijorare 
care a devenit, practic, a doua noastră natură, se 
împrăştie, şi începem să ne simţim liberi, uşori 
şi veseli. Nu este vorba despre zgomotoasa şi 
superficiala veselie care vine şi pleacă de două- 
zeci de ori pe zi, şi este aşa de fragilă şi de trecă- 

toare; este o bucurie profundă, care nu vine din- 
tr-un motiv unic şi personal, ci din bogăţia sufle- 
tului nostru care, în cuvintele lui Dostoievski, a 
atins „o altă lume”. O lume făcută din lumina, 
pacea şi bucuria unei inexprimabile încrederi. Şi 
atunci înțelegem de ce a fost nevoie ca slujbele 
să fie lungi şi aparent monotone. Înţelegem că 
este pur şi simplu imposibil să trecem din starea 
normală a minții noastre, plină aproape până la 
refuz de agitație, grabă şi griji, la o stare nouă, 
fără a ne linişti mai întâi, fără a recâştiga în noi 
înşine o măsură a echilibrului interior. De aceea, 
cei care gândesc slujbele bisericeşti în termenii 
„obligaţiilor”, cei care întreabă întotdeauna de 
minimul necesar („Cât de des trebuie să merg 
la biserică?”, „Cât de des trebuie să mă rog?”) 
nu vor înţelege niciodată adevăratul caracter al 
rugăciunii, care trebuie să ne poarte în altă lume 
- cea a prezenţei lui Dumnezeu! Numai că, din 
pricina firii noastre căzute, care a pierdut capa- 
citatea de a accede în mod firesc în acea lume, 
nu poate să ne poarte în ea decât încet. Astfel, 
făcând experiența acestei misterioase eliberări, 
devenind „luminaţi şi plini de pace”, monoto- 
nia şi tristeţea slujbelor capătă o nouă semnifi- 
caţie, sunt transfigurate. O frumusețe interioară 
le luminează, întocmai ca o rază timpurie a soa- 
relui care, deşi valea este încă întunecată, înce- 
pe să strălucească pe vârful muntelui. Această 
lumină şi tainică bucurie vin dintr-un lung Ali- 

luia' din întreaga „tonalitate” a rugăciunilor din 


'În cărțile noastre de liturgică, Postul Paştilor face adesea 
referire la Aliluia, în timp ce în Apus, într-o vreme relativ tim- 
purie, „Aliluia” era interzis la slujbele din timpul Postului şi 
era rezervat perioadei pascale. Această discrepanţă este intere- 
santă, deoarece se poate datora, fără îndoială, faptului că acest 
cuvânt liturgic important, moştenit de Biserică, din rugăciu- 
nile cultului iudaic, are o încărcătură de mare bucurie, întot- 
deauna fiind o expresie a acesteia. Dintr-un punct de vede- 
re pur formal, „Aliluia” a devenit sinonim cu Postul Paştilor, 
deoarece în acest timp liturgic este cântat la Utrenie, în loc de 
Dumnezeu este Domnul şi S-a arătat nouă (Ps. 117, 27). Însă toc- 
mai acest verset, la un moment dat, constituia o inovație. A 
fost preluat de la Utreniile praznicelor din „rânduiala cate- 
dralei” (vezi cartea Introduction to Liturgical Theology, p. 125, şi 
ed. rom. Al. Schmemann, Introducere în Teologia Liturgică, trad. 
rom. ierom. Vasile Bârzu, Editura Sophia, Bucureşti, 2009), şi, 
treptat, a intrat în uzul comun (cf. ]. Mateos, S.]., Some Problems 
of Byzantine Orthros, trad. de A. Lewis, II, 2, şi ed. rom. Juan 
Mateos, $.]., Utrenia bizantină, trad. rom. Cezar Login, Cluj-Na- 
poca, 2009). La începutul secolului al VII-lea, interdicția de a 
se cânta „Dumnezeu este Domnul” era încă un semn distinc- 
tiv în slujbele mănăstireşti, aşa cum este atestat de celebra 
descriere a Privegherii de la Sinai (J.B. Pitra, Iuris ecclesiasti- 
ci graecorum historia et monumenta, |, p. 230). Ava NIil se referă 
la „Dumnezeu este Domnul!” ca la un adaos festiv [praznical 
— n.tr.], ce trebuie cântat „la începutul canonului”. Cu privi- 
re la Psalmul 117, din care sunt selectate cinci versete pentru 
„Dumnezeu este Domnul”, este un „Hallel” sau Psalm Aliluia 
[în Vechiul Testament, în Cartea Psalmilor, unii psalmi sunt 
însoțiți de cuvântul „Aliluia”, ca în cazul Psalmului 117 Aliluia 
—u.tr.]- în care „Aliluia” este folosit ca un refren după fiecare 
strofă (vezi S. Mowinckel, The Psalms în Israel's Worship, trad. 
engl., Oxford, 1962, 1, p. 120). În sfârşit, este cunoscut faptul că 
Sfântul Teodor Studitul, „organizatorul” Triodului, a compus 
specialul „Aleluiar” (Skaballanovich, p. 404), care se află, pro- 
babil, la originea cântării „Aliluia” în Apus, cf. J.A. Jungmann, 
Missarum Sollemnia, Ul, pp. 92 şi următoarele. 

Post. Ceea ce la început a apărut ca monotonie, 
acum este descoperit ca pace; ceea ce suna ca 
tristețe, acum este trăit ca primele mişcări ale 
sufletului către recâştigarea profundei sale pier- 
deri. Tocmai acest lucru îl proclamă, în fiecare 
dimineaţă din Post, primul stih din „Aliluia”: 


De noapte mânecă duhul meu către Tine, 
Dumnezeule, 
pentru că lumină sunt poruncile Tale pe 
pământ. 
„risteţe luminoasă”: tristețea exilului meu, 
a irosirii vieții mele; lumina prezenţei şi a ier- 
tării lui Dumnezeu, bucuria recăpătării dorului 
de Dumnezeu, pacea regăsirii senzaţiei de „aca- 
să”. Aceasta este atmosfera rugăciunii din Post, 
aceasta este prima impresie generală pe care o 
lasă în sufletul meu. 


2. Rugăciunea din Post a 
Sfântului Efrem Sirul 


Dintre toate imnele şi rugăciunile din Post, o 
singură rugăciune scurtă poate fi numită rugă- 
ciunea Postului. Tradiţia o atribuie unuia din- 
tre marii dascăli ai vieţii duhovniceşti — Sfântul 
Efrem Sirul. lată textul ei: 


Doamne şi Stăpânul vieții mele, duhul 
trândăviei, al grijii de multe, al iubirii de 
stăpânire 

şi al grăirii în deşert nu mi-l da mie! 
Iar duhul curăției, al gândului smerit, al 
răbdării şi al dragostei 
dăruieşte-l mie, slugii Tale! 
Aşa, Doamne, Împărate, dăruieşte-mi ca să-mi 
văd greşalele mele 
şi să nu osândesc pe fratele meu, 
că binecuvântat eşti în vecii vecilor! Amin! 


Rugăciunea aceasta este rostită de două ori 
la sfârşitul fiecărei slujbe din Post, de luni până 
vineri (nu sâmbăta şi duminica, pentru că, aşa 
cum vom vedea mai târziu, slujbele din aceste 
zile nu urmează tipicul celor caracteristice Pos- 
tului). La prima rostire, după fiecare cerere, 
urmează o metanie. Apoi, facem 12 închinăciuni, 
zicând: „Dumnezeule, miluieşte-mă pe mine, 
păcătosul!”! Toată rugăciunea este apoi repetată, 
cu o singură metanie finală. 

De ce oare această rugăciune scurtă şi sim- 
plă ocupă o poziţie atât de importantă în sluj- 
bele din Post? Pentru că enumeră într-un mod 
propriu toate elementele negative şi pozitive ale 
pocăinței şi constituie, să spunem aşa, o „cheie” 
a nevoințelor noastre din timpul Postului. Aces- 


" Prima rostire a Rugăciunii Sfântului Efrem Sirul (pome- 
nit în ziua de 28 ianuarie) este urmată de 12 închinăciuni, 
rostindu-se de fiecare dată patru stihuri, repetate de două 
ori: „Dumnezeule, milostiv fii mie, păcătosului! Dumnezeu- 
le, curățeşte-mă pe mine, păcătosul! Cel ce m-ai zidit, Dum- 
nezeule, miluieşte-mă! Fără de număr am greşit, Doamne, 
iartă-mă!” — n.tr, 

te nevoinţe ţintesc mai întâi eliberarea noastră 
de câteva boli duhovniceşti fundamentale care 
ne modelează viaţa şi ne fac imposibil chiar înce- 
putul reîntoarcerii noastre spre Dumnezeu. 

Boala de bază este trândăvia. Este acea stra- 
nie lene şi pasivitate a întregii noastre existen- 
țe, care ne împinge tot timpul „în jos” mai mult 
decât „în sus” — care încearcă, în mod constant, 
să ne convingă că nici o schimbare nu este posi- 
bilă şi, deci, nici vrednică de dorit. De fapt, aces- 
ta este un cinism profund înrădăcinat, care la 
orice schimbare duhovnicească răspunde: „Pen- 
tru ce?”, făcând din viaţa noastră una dintre cele 
mai cutremurătoare pierderi. Este rădăcina tutu- 
ror păcatelor, pentru că striveşte energia duhov- 
nicească chiar de la sursa ei. 

Rodul trândăviei este grija de multe. Este acea 
stare de deznădejde pe care toți Părinţii duhov- 
niceşti o consideră cel mai mare pericol pentru 
suflet. Deznădejdea este imposibilitatea omu- 
lui de a vedea ceva bun sau pozitiv; este reduce- 
rea la negativism şi pesimism a tot ceea ce exis- 
tă. Este, cu adevărat, o putere demonică în noi, 
deoarece diavolul este fundamental un mincinos. 
EI îl minte pe om în privinţa lui Dumnezeu şi a 
lumii; umple viaţa de întuneric şi negaţie. Dez- 
nădejdea este sinuciderea sufletului, pentru că, 
atunci când omul este în stăpânirea ei, este abso- 
lut incapabil să vadă lumina şi să o dorească. 

Iubirea de stăpânire! Cât ar părea de straniu, 
tocmai trândăvia şi deznădejdea sunt cele care 
ne umplu viața de iubirea de stăpânire. Viciind 
întreaga noastră atitudine față de viață, golin- 
du-ne viața de sens, ne obligă să căutăm com- 
pensații într-o atitudine complet greşită față de 
alte persoane. Dacă viața mea nu este orientată 
către Dumnezeu, nu ţinteşte valorile veşnice, în 
mod inevitabil va deveni egoism şi egocentrism, 
iar aceasta înseamnă că toate celelalte ființe devin 
mijloace de satisfacere a dorințelor mele egois- 
te. Dacă Dumnezeu nu este Domnul şi Stăpânul 
vieţii mele, atunci eu îmi devin domn şi stăpân 
— centrul absolut al propriei mele lumi — şi încep 
să evaluez orice în termenii nevoilor mele, ai ide- 
ilor mele, ai dorințelor mele şi ai judecăților mele. 
Astfel, iubirea de stăpânire este o pervertire fun- 
damentală a relaţiilor mele cu alte ființe, o per- 
manentă căutare de a mi le subordona. Aceas- 
ta nu se exprimă neapărat prin a-i comanda sau 
a-i domina pe „ceilalți”. La fel de bine se poa- 
te exprima prin indiferență, dispreţ, dezinteres, 
lipsă de considerație şi de respect. În felul acesta, 
trândăvia şi iubirea de stăpânire sunt îndreptate 
către ceilalți, completând sinuciderea duhovni- 
cească prin crimă duhovnicească. 

În cele din urmă, grăirea în deşert. Dintre toa- 
te ființele create, numai omul a fost împodobit 
cu darul de a vorbi. Toţi Părinţii văd în aceasta 
„pecetea” Chipului Dumnezeiesc în om, deoare- 

ce Dumnezeu Însuşi este descoperit ca şi Cuvânt 
(v. Ioan 1, 1). Fiind însă darul cel mai măreț, este 
totodată şi pericolul cel mai mare. Fiind adevă- 
rata expresie a omului, calea împlinirii sale, din 
aceeaşi rațiune se constituie în calea căderii şi a 
propriei sale distrugeri, a înşelării şi a păcatului. 
Cuvântul mântuieşte şi cuvântul ucide; cuvântul 
inspiră, cuvântul otrăveşte. Cuvântul este calea 
Adevărului şi tot el este calea minciunii demo- 
nice. Având o putere pozitivă fundamentală, 
are, tocmai de aceea, şi o cutremurătoare putere 
negativă. Cu adevărat, cuvântul zideşte — pozi- 
tiv sau negativ. Când deviază de la originea şi de 
la scopul său divin, cuvântul devine zădărnicie. 
Împinge spre trândăvie, deznădejde şi iubire de 
stăpânire şi transformă viaţa într-un iad. Devine 
adevărata putere a păcatului. 

Acestea patru sunt, aşadar, „elementele” 
negative ale pocăinţei. Ele sunt obstacole ce tre- 
buie îndepărtate. Iată, deci, prima parte a Rugă- 
ciunii Sfântului Efrem Sirul — acest strigăt din 
adâncul deznădejdii omeneşti. Apoi, rugăciunea 
trece la aspectele pozitive ale pocăinţei, care, de 
asemenea, sunt în număr de patru. 

Curăţia! Dacă acest termen nu este redus, aşa 
cum adesea şi greşit se face, doar la conotaţiile 
sale sexuale, este înțeles ca virtutea opusă trân- 
dăviei. Traducerea exactă şi deplină a termenului 
grecesc sofrosini şi a termenului rusesc tselomu- 

dryie trebuie să fie întreaga înțelepciune.! Trândă- 
via este, mai întâi de toate, împrăştiere, distru- 
gerea viziunii şi a energiei noastre, imposibili- 
tatea de a vedea întregul. Opusul acesteia este 
deci plinătatea. Dacă, în mod obişnuit, prin cură- 
ție înțelegem virtutea opusă desfrâului, aceasta 
se datorează faptului că starea firii noastre căzu- 
te nu este nicăieri mai puternic manifestată ca în 
pofta sexuală — îndepărtarea trupului de la via- 
ţa adevărată şi de la stăpânirea duhului asupra 
sa. Hristos restaurează totul în noi şi face aceasta 
prin refacerea scării valorilor, călăuzindu-ne îna- 
poi către Dumnezeu. 

Primul şi minunatul fruct al acestei plină- 
tăți sau al curăţiei este smerenia. Am vorbit deja 
despre aceasta. Mai presus de orice, ea este biru- 
ința adevărului în noi, îndepărtarea falsităților în 
care de obicei trăim. Numai smerenia este capa- 

1 Întreaga înţelepciune sau întreaga cugetare vine într-ade- 
văr de la grecescul sophrosyne, care adesea este tradus prin 
curăție; în limba slavă se foloseşte cuvântul țielomudrie, deri- 
vat din mudrosti, care înseamnă înțelepciune, dar şi cuget. În 
cele mai multe situații curăţia este asimilată fecioriei, în sen- 
sul de nenuntire, şi este limitată la înțelesul ei „clinic”. Curăţia 
aici însă are un sens mult mai larg şi mai profund: întreaga 
înțelepciune sau întreaga cugetare, care presupune păstrarea ini- 
mii şi a minții în stare de curăție; cea mai importantă regulă 
a acestei nevoințe este a nu-ți preda mintea (Arhim. Sofronie, 
Naşterea întru Împărăția cea neclătită, trad. rom. lerom. Rafail 
Noica, Alba-Iulia, 2003, p. 200), ceea ce-l determină pe Sf. 
Vasile cel Mare să afirme: „Nici femeie nu am cunoscut, nici 


feciorelnic nu sunt”. Cu alte cuvinte, Dumnezeu aşteaptă de 
la noi, monahi sau oameni căsătoriţi, inimă curată — n.tr. 

bilă de adevăr, să vadă şi să accepte lucrurile aşa 
cum sunt şi, astfel, să perceapă măreţia, bunăta- 
tea şi dragostea lui Dumnezeu în orice. Din acest 
motiv spunem că Dumnezeu celor smeriți le dă har, 
iar celor mândri le stă împotrivă. 

Curăţia şi smerenia sunt, în mod natural, 
urmate de răbdare. Omul „natural” sau „căzut” 
este nerăbdător, pentru că, rob fiind, se grăbeş- 
te să judece şi să-i condamne pe ceilalți. Având 
însă o falsă, incompletă şi denaturată cunoaşte- 
re a lucrurilor, el măsoară totul prin simțurile şi 
părerile sale. Indiferent față de oricine, afară de 
el însuşi, doreşte o viață plină de succes, aici şi 
acum. Răbdarea, oricum, este cu adevărat o vir- 
tute dumnezeiască. Dumnezeu este răbdător nu 
pentru că este „indulgent”, ci pentru că El vede 
adâncimea celor ce există, pentru că realitatea 
interioară a lucrurilor, pe care, în orbirea noastră, 
noi nu o vedem, este deschisă Lui. Cu cât înain- 
tăm mai mult către Dumnezeu, cu atât devenim 
mai răbdători şi reflectăm mai mult acel respect 
nemărginit față de toate ființele, care este calita- 
tea proprie lui Dumnezeu. 

În cele din urmă, cununa şi rodul tuturor 
virtuţilor, ale tuturor creşterilor şi nevoințelor 
duhovniceşti este dragostea — acea dragoste care, 
aşa cum am spus deja, poate fi dăruită numai de 
singur Dumnezeu - darul care este finalitatea 
oricărei pregătiri sau osteneli duhovniceşti. 

Toate acestea sunt rezumate şi adunate în 
cererea-concluzie a Rugăciunii Sfântului Efrem 
Sirul, în care cerem „să-mi văd greşelile mele 
şi să nu osândesc pe fratele meu”. Pentru că, în 
ultimă instanță, mai există un pericol: mândria. 
Mândria este sursa răului şi orice rău este mân- 
drie. Pentru că nu este suficient să-mi văd gre- 
şelile — chiar şi această aparentă virtute poate fi 
întoarsă în mândrie. Scrierile duhovniceşti sunt 
pline de avertismente împotriva subtilelor for- 
me de pseudo-pietate care, sub vălul smereniei 
şi al autocriticii, poate conduce către o mândrie 
demonică. Dar, când „ne vedem greşelile noas- 
tre” şi „nu judecăm pe fraţii noştri”, când, cu alte 
cuvinte, curăția, smerenia, răbdarea şi dragostea 
fac un tot în noi, atunci şi numai atunci ultimul 
duşman — mândria — va fi distrus în noi. 

După fiecare cerere a rugăciunii facem o 
metanie. Metaniile nu-s limitate doar la Rugă- 
ciunea Sfântului Efrem Sirul, ci constituie una 
dintre caracteristicile distinctive ale întregului 
ciclu de rugăciuni din Post. Oricum, aici înțele- 
sul lor este cel mai bine descoperit. În lungul şi 
dificilul efort al vindecării duhovniceşti, Biserica 
nu separă sufletul de trup. Omul întreg a căzut 
şi s-a îndepărtat de Dumnezeu, omul întreg, tre- 
buie să fie vindecat, omul întreg trebuie să reali- 
zeze întoarcerea. Catastrofa păcatului stă tocmai 
în biruința cărnii — animalul, iraţionalul, pofta 
din noi — asupra duhului şi a dumnezeiescului. 

Însă trupul este plin de slavă, trupul este sfânt, 
aşa de sfânt, că Dumnezeu Însuşi „S-a întrupat”. 
Astfel, mântuirea şi pocăinţa nu omit şi nu negli- 
jează trupul, ci lucrează cu el spre restaurarea 
lui şi readucerea sa la funcționarea lui norma- 
lă, ca expresie a vieţii duhovniceşti, ca templu 
al nepreţuitului suflet omenesc. Ascetismul creş- 
tin este o luptă nu împotriva, ci pentru trup. Potri- 
vit acestei rațiuni, omul în totalitatea lui — suflet 
şi trup — realizează pocăinţa. Trupul participă la 
rugăciunea sufletului în aceeaşi măsură în care 
sufletul se roagă prin şi în trup. Metaniile, sem- 
ne „psiho-somatice” ale pocăinţei şi ale smereni- 
ei, ale adorării şi ale supunerii, reprezintă, prin 
excelență, ritualul din Post. 


3. Sfânta Scriptură 


Rugăciunea Bisericii este întotdeauna biblică — 
adică exprimată în limbajul, imaginile şi simbo- 
lurile Sfintei Scripturi. Dacă Biblia conține Reve- 
laţia Divină adresată omului, este, de aseme- 
nea, răspunsul inspirat al omului către această 
Revelaţie şi, prin aceasta, modelul şi conţinutul 
rugăciunii, laudei şi al adoraţiei din partea omu- 
lui. De exemplu, au trecut mii de ani de când au 
fost compuşi Psalmii. Şi totuşi, când omul simte 
nevoia să-şi exprime pocăinţa, tresărirea întregii 
sale ființe în faţa revărsării milei dumnezeieşti, 
îsi găseşte cea mai adecvată expresie în Psalmii 

de pocăință, începând cu: „Miluieşte-mă, Dum- 
nezeule!” Orice situație a omului în fața lui Dum- 
nezeu, de la incomensurabila bucurie a prezenţei 
lui Dumnezeu, la groaznica deznădejde a exilă- 
rii omului, şi-a găsit expresia perfectă în această 
fără de pereche carte, care din acest motiv a con- 
stituit totdeauna hrana zilnică a Bisericii, baza 
cultului şi a zidirii de sine. 

În timpul Postului Mare, dimensiunea biblică 
a rugăciunii este mai dezvoltată. Se poate spu- 
ne că cele 40 de zile ale Postului sunt, oarecum, 
întoarcerea Bisericii în starea spirituală a Vechiu- 
lui Testament — timpul de dinainte de Hristos, 
timpul pocăinței şi al aşteptării, timpul „istoriei 
mântuirii” îndreptându-se către propria-i împli- 
nire în Hristos. Această întoarcere este necesară, 
pentru că, chiar dacă noi aparținem timpului de 
după Hristos, Îl cunoaştem şi am fost botezați în 
numele Lui, în mod constant cădem din viața cea 
nouă, primită de la EI, şi aceasta înseamnă din 
nou cădere în timpul „vechi”. Biserica, pe de o 
parte, este deja „acasă”, pentru că ea este „harul 
lui lisus Hristos, dragostea lui Dumnezeu-Tatăl şi 
împărtăşirea Sfântului Duh”; iar, pe de altă par- 
te, este de asemenea „pe calea ei”, calea pelerina- 
jului — lung şi dificil — către împlinirea tuturor în 
Dumnezeu, către a Doua Venire a lui Hristos şi 
sfârşitul veacurilor. Postul Mare este perioada în 
care acest al doilea aspect al Bisericii, al vieţii ei 
ca aşteptare şi călătorie, trebuie actualizat. 

De aceea, trebuie arătat aici că Vechiul Tes- 
tament îşi capătă întreaga semnificaţie ca fiind 
nu doar Cartea profeţiilor care s-au împlinit, ci 
şi cartea omului şi a întregii creaţii, „pe drumul 
lor” către Împărăţia lui Dumnezeu. Două prin- 
cipii importante determină folosirea Vechiului 
Testament în rugăciunea postului!: „dubla citire” 
a Psaltirii şi lectio continua, adică citirea celor trei 
cărți în totalitatea lor — Facerea, Isaia şi Proverbele. 

Psalmii au ocupat dintotdeauna un loc central 
şi unic în rugăciunea creştină?. Biserica vede în 
ei nu doar cea mai bună, cea mai adecvată, per- 
fecta expresie a rugăciunii, a pocăinței, adoraţiei 
şi laudei din partea omului, ci o icoană verbală a 
lui Hristos şi a Bisericii Sale, o revelaţie înlăuntrul 
Revelaţiei. Pentru Părinţi, spune un exeget al scri- 
erilor acestora, „numai Hristos şi Biserica Sa Se 
roagă, plâng şi vorbesc în această carte”. De aceea, 
Psalmii au constituit dintru început fundamentul 
rugăciunii Bisericii, „limbajul său natural”. Sunt 
folosiți, mai întâi, ca „Psalmi permanenți”, adi- 

1 Lecturi în slujbele din Postul Paştilor: vezi importantul stu- 
diu al lui Alexis Kniazeff, „La lecture de /Ancien et du Nou- 
veau Testament dans le rite byzantin”, în Mgr. Cassien şi Dom 
Bernard Botte, La Pricre des Heures, collection „Lex Orandi”, 
35, Paris, 1963, pp. 202-251. 

> Despre Psalmi în cult, vezi Balthazar Fisher, „Le Christ 
dans les Psaumes”, La Maison-Dieu, 27, 1951, pp. 86-109, şi 
ediţia specială a aceluiaşi periodic „Les Psaumes, priere de 
Vassemblee chrâtienne”, La Maison-Dieu, 33, 1953. Referitor 


la originea monastică a prezentului nostru sistem, vezi Ska- 
ballanovich, pp. 208 şi următoarele. 

că material permanent al tuturor slujbelor zilni- 
ce: „Psalmul de Seară” (103), la Vecernie, cei Şase 
Psalmi (3, 38, 63, 88, 103, 143) şi Laudele (Psal- 
mii 148, 149, 150), la Utrenie, grupuri de câte trei 
psalmi la Ceasuri etc. Din Psaltire sunt alese pro- 
chimenele, versuri pentru „Aliluia” etc., pentru 
toate sărbătorile anului liturgic. Şi, în sfârşit, Psal- 
tirea întreagă, împărțită în 20 de părţi sau catisme, 
este cântată, în totalitatea ei, în fiecare săptămâ- 
nă, la Vecernie şi Utrenie. Acest al treilea mod de 
folosire a Psaltirii este dublat în vremea Postului; 
Psaltirea este citită nu numai o dată, ci de două 
ori în fiecare săptămână a Postului, şi părți din ea 
sunt incluse în Ceasurile al treilea şi al şaselea. 
„Citirea continuă” din Facerea, Isaia şi Prover- 
be îşi are originea încă în vremea când Postul mai 
era perioada principală pre-baptismală a Bisericii 
şi slujbele divine ale Postului erau predominant 
catehetice în caracterul lor, adică erau consacra- 
te învățării catehumenilor. Fiecare dintre cele trei 
cărți corespunde unuia dintre cele trei aspecte de 
bază ale Vechiului Testament: istoria lucrării lui 
Dumnezeu în creație, profețiile şi învățăturile eti- 
ce sau morale. Cartea Facerii oferă „cadrul” cre- 
dinţei Bisericii. Ea conţine istoria creației, a căde- 
rii şi apoi a promisiunii şi a începutului mântu- 
irii, prin Legământul lui Dumnezeu cu poporul 
Său ales. Ea exprimă cele trei dimensiuni funda- 
mentale ale credinţei Bisericii în Dumnezeu ca şi 
Creator, Judecător şi Mântuitor. Revelează rădă- 

cinile înţelesului creştin asupra omului ca fiind 
exact „după chipul şi spre asemănarea lui Dum- 
nezeu”, ca îndepărtat de Dumnezeu şi, totuşi, ca 
cel care rămâne obiectul iubirii dumnezeieşti, al 
purtării Lui de grijă şi, în ultimă instanţă, al mân- 
tuirii. Cartea Facerii descoperă înțelesul istoriei 
ca istorie a mântuirii ce conduce către şi se împli- 
neşte în Hristos. Această carte anunţă taina Bise- 
ricii prin imaginile şi realitățile poporului lui 
Dumnezeu, Legământul, Arca lui Noe etc. Isaia 
este cel mai mare între toți profeții şi citirea din 
cartea lui în timpul Postului Mare are menirea 
de a revela încă o dată marea taină a mântuirii 
prin pătimirile şi jertfa lui Hristos. În sfârşit, Car- 
tea Proverbelor este modelul învățăturilor morale 
ale Vechiului Testament, al legii şi înțelepciunii 
morale — fără acceptarea cărora omul nu poate 
înțelege înstrăinarea lui de Dumnezeu şi, de ace- 
ea, este incapabil chiar să audă Evanghelia iertă- 
rii prin dragoste şi har. 

Pericopele din aceste trei cărți sunt citite zilnic 
în timpul Postului, de luni până vineri: Facerea şi 
Proverbele la Vecernie, iar Isaia la Ceasul al şase- 
lea. Şi, dacă Postul a încetat de mult să mai fie 
perioada catehetică a Bisericii, scopul inițial al 
acestor citiri îşi păstrează întreaga semnificație. 
Credinţa noastră creştină are nevoie de aceas- 
tă întoarcere anuală către rădăcinile şi temelia 
ei biblică, pentru ca înaintarea noastră în înțe- 
legerea Revelaţiei divine să nu ia sfârşit. Biblia 

nu este o colecție de „propoziții dogmatice” ce 
trebuie acceptate şi memorate o dată pentru tot- 
deauna, ci vocea vie a lui Dumnezeu, adresân- 
du-ni-se iară şi iară, atrăgându-ne mai profund 
în inepuizabilele bogății ale Înţelepciunii şi Dra- 
gostei Lui. Nu este tragedie mai mare în Biserica 
noastră decât ignoranța aproape totală a mem- 
brilor ei față de Sfânta Scriptură şi, ceea ce este 
şi mai rău, totala indiferenţă față de ea. Ceea ce 
pentru Părinţi şi pentru sfinți fusese nesfârşită 
bucurie, interes şi creştere spirituală şi intelectu- 
ală, astăzi pentru cei mai mulți ortodocşi este un 
text învechit şi fără sens pentru viaţa lor. De ace- 
ea trebuie să avem încredere că, aşa cum spiritul 
şi semnificația Postului sunt refăcute, şi Scriptu- 
ra va fi restabilită în sensul ei de adevărată hrană 
duhovnicească şi comuniune cu Dumnezeu. 


4. Triodul 


Postul Mare are propria lui carte liturgică — 
Triodul. Acesta cuprinde imne şi texte biblice 
pentru fiecare zi a Postului, începând cu Dumi- 
nica Vameşului şi a Fariseului, şi sfârşind cu 
Vecernia Marii şi Sfintei Sâmbete. Imnele Triodu- 
lui au fost compuse, în cea mai mare parte, după 
dispariția catehumenatului (adică botezul adul- 
ților şi necesitatea pregătirii candidaților pentru 
acesta). De aceea, accentul lor nu cade pe Botez, 
ci pe pocăință. Din păcate însă, extrem de puţini 

oameni mai ştiu şi mai înțeleg frumuseţea uni- 
că şi profunzimea acestei imnografii a Postului. 
Ignorarea Triodului este principala cauză a lentei 
transformări a înţelesului Postului, a scopului şi 
a sensului lui — o transformare care s-a produs 
treptat în mentalitatea creştină şi a redus Postul 
la o „obligaţie” juridică şi la un set de reguli ali- 
mentare. Adevărata inspirație şi provocare ale 
Postului sunt însă astăzi pierdute şi nu este o 
altă cale de recuperare a lor decât printr-o încer- 
care de ascultare a imnelor din Triod. 

Este semnificativ, spre exemplu, cât de des ne 
atenționează aceste imne împotriva unui „for- 
mal” şi, de aceea, ipocrit înțeles al postirii. Încă 
de la miercurea din Săptămâna brânzei auzim: 


De bucate postindu-te, suflete al meu, şi de 
pofte necurățindu-te, în deşert te lauzi cu 
nemâncarea; că de nu ţi se va face ţie pricină 
de îndreptare, ca un mincinos vei fi urât 
de Dumnezeu, şi demonilor celor răi te vei 
asemăna, care niciodată nu mănâncă. Deci 
caută să nu faci netrebnic postul, păcătuind,; 
ci nemişcat să rămâi spre pornirile cele fără 
cale, părându-ți că stai înaintea Mântuitorului 
Celui ce S-a răstignit, şi mai ales că te 
răstigneşti împreună cu Cel ce S-a răstignit 
pentru tine. 


Şi, din nou, în miercurea din Săptămâna a 
patra, auzim: 

Cei ce săvârşesc faptele bune în taină, 
aşteptând răsplătirile duhovniceşti, nu le 
vestesc în mijlocul ulițelor, ci mai vârtos 

le poartă în inimile lor. Şi Cel ce vede toate 
câte se fac în taină, ne dă plata înfrânării. Să 
săvârşim, dar, Postul, nemâhnindu-ne la fețe, 
ci în cămările sufletelor noastre rugându-ne 
neîncetat, să strigăm: „Tatăl nostru, Care eşti 
în Ceruri, Te rugăm, nu ne duce pe noi în 
ispită, ci ne izbăveşte de cel rău!” 


De-a lungul întregului Post, opoziţia dintre 
smerenia Vameşului şi mândria şi lăudăroşe- 
nia Fariseului este accentuată în toate imnele, în 
timp ce fățărnicia este denunțată. Aşadar, ce este 
atunci postul adevărat? Triodul răspunde: este, 
întâi de toate, o curățire interioară: 


„„„Pentru aceasta să postim, o, credincioşilor, 
de mâncărurile cele ce strică şi de patimile 
cele pierzătoare, ca să culegem viaţă din 


dumnezeiasca cruce. Şi împreună cu tâlharul 
cel cu minte să ne întoarcem în patria cea 
dintâi... 

Este, de asemenea, întoarcerea la dragoste, o 
luptă împotriva „vieții distruse”, împotriva urii, 
a nedreptăţii, a invidiei: 

Postindu-ne, fraților, trupeşte, să ne postim 
şi duhovniceşte. Să dezlegăm toată legătura 
nedreptății. Să rupem încurcăturile tocmelilor 
celor silnice. Tot înscrisul nedrept să-l 

spargem. Să dăm flămânzilor pâine şi pe 
săracii cei fără case să-i aducem în casele 
noastre, ca să luăm de la Hristos Dumnezeu 
mare milă; veniți, credincioşilor, să lucrăm la 
lumină lucrurile lui Dumnezeu; să umblăm cu 
chip smerit ca ziua. Toată scrisoarea nedreaptă 
a celui de aproape să o lepădăm de la noi, 
nepunându-i împiedicare spre sminteală. Să 
lăsăm desfătarea trupească, să creştem darurile 
sufletului şi să dăm celor lipsiţi pâine şi să ne 
apropiem către Hristos cu pocăință, strigând: 
Dumnezeul nostru, miluieşte-ne pe noi! 


Ascultând, ne dăm seama cât de mult diferă 
acestea de meschina şi fariseica înțelegere a Pos- 
tului, care prevalează astăzi şi care îl arată în mod 
exclusiv în termeni negativi, ca pe un „inconve- 
nient” care ne va credita automat cu „merite“, 
punându-ne într-o poziție bună față de Dumne- 
zeu, dacă îl acceptăm şi dacă îi „ducem calva- 
rul”. Câtă lume nu acceptă ideea că Postul Mare 
este perioada în care ceva, care poate fi bun în 
sine, este interzis, de parcă lui Dumnezeu l-ar 
face plăcere să ne tortureze! Pentru autorii imne- 
lor din timpul Postului, oricum, Postul repre- 
zintă tocmai contrariul; este întoarcerea la viața 
„normală”, la acea „stare de post” pe care Adam 
şi Eva au distrus-o, introducând astfel suferința 
şi moartea în lume. De aceea, Postul e salutat ca 
o primăvară duhovnicească, ca un timp al bucu- 
riei şi al luminii: 

Răsărit-a primăvara Postului şi 
floarea pocăinței.... 


Vestirea Postului să o primim cu 
bucurie, că de l-ar fi păzit strămoşul 
Adam, n-am fi suferit căderea cea din Eden... 


Vremea Postului este veselă. Pentru 
aceasta, săturându-ne din destul de 
curăția cea luminată, de dragostea cea curată, 
de rugăciunea cea luminoasă şi de toate alte 
bunătăți, 
să strigăm luminat... 

Numai cei ce „se bucură în Domnul” şi pentru 
care Hristos şi Împărăţia Sa constituie suprema 
dorinţă şi bucurie a existenţei lor pot să accep- 
te bucuroşi lupta împotriva răului şi a păcatului 
şi să participe la victoria finală. Din acest motiv, 
dintre toate categoriile sfinților, numai martirii 
sunt invocaţi şi lăudaţi în imne speciale în fie- 
care zi din Post. Pentru că martirii sunt, în mod 
deosebit, cei care L-au preferat pe Hristos orică- 
rui lucru din această lume, inclusiv propriei lor 
vieți; cei care s-au bucurat aşa de mult în Hris- 
tos, încât au putut spune, ca şi Sfântul Ignatie 
al Antiohiei, care, pe când murea, a zis: „Acum 
încep să trăiesc...” Ei sunt martirii Împărăției lui 
Dumnezeu, pentru că numai cei care au văzut-o 
şi au gustat-o sunt capabili de această renunța- 
re. Ei sunt însoțitorii noştri, inspirația noastră pe 

parcursul Postului, iar Postul este lupta noastră 
pentru biruința dumnezeiescului, a cerescului şi 
a eternului în noi. 


Vieţuind în această nădejde, căutând la 
această vedere, voi, pătimitorilor mucenici, ați 
descoperit moartea a fi calea vieții 
Cu zaua credinţei îmbrăcându-vă bine şi cu 
însemnarea crucii într-armându-vă, ostaşi 
viteji v-aţi arătat; tiranilor bărbăteşte le-aţi 
stat împotrivă şi înşelăciunea diavolului 
ați surpat; şi biruitorii cununilor v-aţi 
învrednicit. Rugaţi-vă lui Hristos pentru noi, 
ca să mântuiască sufletele noastre. 


De-a lungul celor 40 de zile, Crucea şi Învi- 
erea lui Hristos, bucuria strălucitoare a Paşti- 
lor constituie supremii „termeni de referință” 
ai întregii imnografii a Postului, o permanentă 
aducere-aminte că, totuşi, strâmta şi dificila cale 
conduce, în cele din urmă, către masa lui Hris- 
tos în Împărăţia Sa. După cum am amintit deja, 
aşteptarea şi pregustarea bucuriei pascale domi- 
nă întregul Post şi constituie adevărata motivaţie 
a ostenelii Postului. 


Dorind împărtăşirea cu Dumnezeieştile Paşti... 
Să căutăm biruința asupra diavolului prin 
post... 

Vom fi părtaşi Dumnezeieştilor Paşti ale lui 
Hristos! 


CAPITOLUL AL III-LEA 


Liturghia Darurilor 
mai înainte Sfinţite! 


1. Cele două sensuri ale Sfintei Împărtăşanii 


Dintre toate regulile ce aparțin Postului Mare, 
una este de o importanţă crucială şi, fiind speci- 
fică Postului, în multe sensuri este o cheie a tra- 
diției liturgice. Este vorba de regula care interzi- 
ce săvârşirea Sfintei Liturghii în zilele din timpul 
săptămânii, în vremea Postului Mare. Reguli- 


Liturghia şi Liturghia Darurilor mai înainte Sfințite: Biblio- 
grafie: D.N. Moraitis, Leiturghia ton Proighiasmenon (Liturghia 
Darurilor mai înainte Sfinţite), în limba greacă, Tesalonic, 1955; 
P.N. Trempela, Ai Treis Liturghiai (Cele trei Liturghii), în limba 
greacă, Atena, 1935; V. Jameras, „La partie vesp&rale de la Litur- 
gie byzantine des presanctifi6s”, Orientalia Christiana Periodica, 
30, 1964, pp. 193-222; H. Engberding, „Zur Geschichte der Litur- 
gie der vorgeweihten Gaben”, Ostkirchliche Studien, 13, 1964, 
pp. 310-314. Cf., de asemenea, H.W. Codrington, „The Syrian 
Liturgy of the Presanctified”, Journal of Theological Studies, IV, 
1903, pp. 69-81, şi V, 1904, pp. 369-377, 535-545; ]. Ziade în Dict. 
de Theol. Catholique, 13, 77-111; H. Leclercq în Dict. d'Arch. Chret. 
et Liturgie, XI, 770-771; ].M. Hanssens, Institutiones liturgicae de 
ritibus orientalibus, Roma, 1930, pp. 86-121. 

le tipiconale sunt clare: sub nici o formă Sfân- 
ta Liturghie nu poate fi săvârşită în timpul Pos- 
tului, de luni până vineri, cu o singură excep- 
ţie — sărbătoarea Buneivestiri, dacă aceasta cade 
într-una din aceste zile. Totuşi, miercurea şi vine- 
rea este fixată o slujbă de seară specială, în vede- 
rea împărtăşirii; se numeşte Liturghia Darurilor 
mai înainte Sfințitei. 

Categoric, înţelesul acestei rânduieli s-a pier- 
dut, încât în multe parohii (mai ales din rân- 
dul celor care, pentru o lungă perioadă, au fost 
expuse influențelor occidentale şi latine) ea nu a 
fost respectată şi practica latină a cultului zilnic 
— „particular” sau „public” — s-a continuat de-a 
lungul întregului Post. Dar, chiar şi acolo unde 
rânduiala este respectată, nu se face nici un efort 
pentru a se depăşi o conformare exterioară cu 
„regulile” şi a se înțelege semnificația duhovni- 
cească a acestora, „logica” profundă a Postului. 
De aceea, este important ca noi să explicăm mai 
detaliat sensul acestei rânduieli care transcende 
cadrul de funcționalitate al Postului şi lămureşte 
întreaga tradiție liturgică ortodoxă. 

În termeni foarte generali, avem aici expresia 
şi aplicarea unui principiu liturgic fundamental: 
incompatibilitatea Euharistiei cu Postul. Pentru 
a înțelege sensul acestui principiu trebuie să se 

1 Miercurea şi vinerea — În trecut, Liturghia Darurilor mai 
înainte Sfinţite era săvârşită în fiecare zi a Postului Paştilor 


(când nu se săvârşea Liturghia deplină — n.tr.) — vezi Moraitis, 
pp. 29-33. 

înceapă cu Euharistia, şi nu cu Postul. În tradiţia 
ortodoxă, cu totul diferită de teologia şi practi- 
ca euharistică a Catolicismului apusean, Euha- 
ristia şi-a păstrat caracterul sărbătoresc şi plin de 
bucurie. Mai întâi de toate, este taina venirii şi a 
prezenţei lui Hristos printre ucenicii Săi, şi din 
acest motiv — într-un adevărat sens al cuvântului 
- taina Învierii Sale. Este cu adevărat venirea şi 
prezenţa lui Hristos în Euharistie, care constitu- 
ie, pentru Biserică, „mărturia” Învierii Sale. Este 
bucuria şi mistuirea inimilor, trăite de ucenici pe 
drumul către Emaus, când Hristos Se descope- 
ră pe Sine la frângerea pâinii (Luca 24, 13-35) care 
este izvorul veşnic al cunoaşterii „experimen- 
tale” şi „existenţiale” a Învierii, cunoaştere rea- 
lizată în Biserică. Nimeni nu a văzut cu adevă- 
rat Învierea şi, totuşi, ucenicii au crezut în ea, nu 
pentru că cineva i-a învățat astfel, ci pentru că 
L-au văzut pe Hristos Cel Înviat pe când, „uşile 
fiind încuiate”, a şezut între ei şi a mâncat cu ei. 

Euharistia este aceeaşi venire şi prezenţă, ace- 
eaşi bucurie şi „mistuire” a inimii, aceeaşi supra- 
rațională şi absolută cunoaştere că Hristos Cel 
Înviat Se face pe Sine Însuşi cunoscut în „frân- 
gerea pâinii”. 

Şi aşa de mare este această bucurie, încât pen- 
tru Biserica Primară ziua consacrată Euharistiei 
nu a fost una dintre zilele obişnuite, ci Ziua Dom- 
nului — o zi care este deja dincolo de timp, deoarece 
în Euharistie Împărăţia lui Dumnezeu a fost deja 

„trăită”. La ultima Cină, Hristos Însuşi a spus uce- 
nicilor Săi că le-a dăruit Împărăţia şi că pot „mân- 
ca şi bea la masa Sa, în Împărăţia Sa”. Prin pre- 
zenţa lui Hristos Cel Înviat, Care S-a înălţat la cer 
şi şade de-a dreapta Tatălui, Euharistia este, deci, 
participare la Împărăţia care este „bucurie şi pace 
în Duhul Sfânt”. Împărtăşania este „hrana vieţii”, 
„pâinea cea cerească”, iar apropierea de Sfânta 
Masă este cu adevărat înălțarea la cer. Euharistia 
este, astfel, sărbătoarea Bisericii sau, mai bine zis, 
Biserica este sărbătoarea, petrecerea în prezența 
lui Hristos, anticiparea bucuriei veşnice în Împă- 
răția lui Dumnezeu. De fiecare dată când Biseri- 
ca oficiază Euharistia, este „acasă”, în ceruri; ea 
se înalță acolo unde Hristos S-a înălțat, pentru a 
ne da posibilitatea să „mâncăm şi să bem. la masa 
Sa, în Împărăţia Sa...” Se înțelege, aşadar, de ce 
Euharistia este incompatibilă cu postul, pentru 
că postul (vom vedea mai departe) este expresia 
principală a Bisericii aflată în stare de pelerinaj, ca 
fiind doar pe cale către Împărăţia cerurilor. Iar fiii 
Împărăției - a spus Hristos — nu pot să postească, atâ- 
ta vreme cât Mirele este cu ei (Matei 9, 15). 

Atunci de ce, ar putea cineva să întrebe, se dă, 
totuşi, Sfânta Împărtăşanie în timpul zilelor de 
post, la Liturghia Darurilor mai înainte Sfinţite? 
Nu cumva aceasta contrazice principiul enunțat 
mai sus? Pentru a răspunde la această întrebare, 
trebuie să luăm în considerare al doilea aspect 
al sensului ortodox al Împărtăşaniei, sensul ei 

ca izvor şi forță de susținere a efortului nostru 
duhovnicesc. Dacă, aşa cum am văzut, Sfânta 
Impărtăşanie este împlinirea tuturor eforturilor 
noastre, scopul pentru care ne luptăm, suprema 
bucurie a vieţii noastre creştine, este, de aseme- 
nea, în mod necesar sursa şi începutul ostenelilor 
noastre duhovniceşti, darul dumnezeiesc ce ne 
dă posibilitatea să cunoaştem, să dorim şi să ne 
luptăm pentru o „mai desăvârşită comuniune în 
ziua cea neînserată” a Împărăției lui Dumnezeu. 
Pentru că, deşi Împărăţia a venit, deşi vine în Bise- 
rică, va fi totuşi împlinită şi desăvârşită la sfârşi- 
tul timpului, când Dumnezeu va umple totul cu 
Sine Însuşi. Ştim aceasta şi o trăim cu anticipație; 
acum suntem părtaşi ai Împărăției care va să vină. 
Întrezărim şi pregustăm slava şi binecuvântarea 
ei, însă suntem încă pe pământ şi întreaga noas- 
tră existență pământească este, astfel, o lungă şi 
adesea plină de suferință călătorie către suprema 
zi a Domnului. Pe această cale avem nevoie de 
ajutor şi sprijin, putere şi mângâiere, pentru că 
„Prinţul acestei lumi” încă nu a capitulat; dim- 
potrivă, cunoscându-şi înfrângerea pe care i-a 
adus-o Hristos, îşi pregăteşte o ultimă şi violen- 
tă luptă împotriva lui Dumnezeu, pentru a înde- 
părta de la EI pe cât mai mulți posibil. Este aşa 
de grea această luptă, aşa de plină de putere este 
„poarta iadului”, încât Hristos Însuşi vorbeş- 
te despre „calea cea strâmtă” şi despre faptul că 
puțini sunt cei capabili să o urmeze. lar în această 

luptă cel mai important ajutor al nostru este toc 
mai Trupul şi Sângele lui Hristos, această „hrană 
fundamentală” care ne păstrează vii sufleteşte şi, 
înaintea tuturor luptelor şi primejdiilor, ne aju- 
tă să-L urmăm pe Hristos. Astfel, primind Sfânta 
Împărtăşanie, ne rugăm: 

Şi să-mi fie mie Sfintele Tale Taine spre 
tămăduire şi curăție, spre luminare şi pază, 
spre mântuirea sufletului şi a trupului; spre 
izgonirea a toată nălucirea, a luptei celei rele 

şi a lucrării diavoleşti, care se lucrează cu 
gândul în mădularele mele; spre înzdrăvenirea 
şi dragostea cea către Tine, spre îndreptarea 
şi întărirea vieții, spre înmulțirea faptei celei 
bune şi a desăvârşirii, spre plinirea poruncilor 

şi spre împărtăşirea cu Sfântul Duh, ca 

merinde pentru viața de veci... 


„..Să nu mă arzi pe mine, Făcătorul meu, ci 
mai vârtos intră în alcătuirea mădularelor 

mele. Şi în toate încheieturile, în rărunchi şi în 

inimă... arată-mă lăcaş numai al Duhului Tău 

şi să nu mai fiu sălaş păcatului, ci Ţie casă, 
prin primirea Împărtăşaniei. Ca de foc să fugă 
de mine tot lucrul rău, toată patima... 

Şi dacă Postul Mare şi faptul de a posti consti- 
tuie intensificarea acestei lupte, aceasta se expli- 
că prin faptul că — în conformitate cu Evanghelia 
— atunci ne aflăm faţă în faţă cu răul şi cu toate 
puterile sale. Şi de aceea, în mod special, avem 

nevoie de ajutorul şi de puterea acestui Foc Dum- 
nezeiesc; tocmai din acest motiv există împărtă- 
şirea specială, în Post, cu Darurile mai înainte 
Sfinţite, adică Darurile sfințite în cadrul Euharis- 
tiei din duminica precedentă şi păstrate în altar, 
pentru a fi oferite miercuri şi vineri seara. 

Nu se oficiază Sfânta Euharistie în zilele de 
post, deoarece celebrarea ei este o continuă îna- 
intare în bucurie; cu toate acestea, fructele Euha- 
ristiei sunt prezente în mod continuu în Biserică. 
Aşa cum Hristos „Cel văzut” S-a înălțat la cer şi 
în mod nevăzut este prezent în lume, aşa cum 
Paştile sunt sărbătorite o dată pe an, iar razele 
acestei sărbători luminează întreaga viaţă a Bise- 
ricii, aşa cum Împărăția lui Dumnezeu trebuie să 
vină, dar este deja în mijlocul nostru, tot la fel se 
întâmplă şi cu Euharistia. Ca Taină şi sărbătoare 
a Împărăției, ca praznic al Bisericii, este incompa- 
tibilă cu postul şi nu se săvârşeşte în timpul Pos- 
tului; ca Har şi putere a Împărăției care lucrează 
în lume, ca izvor al principalei noastre hrane şi 
armă în lupta noastră duhovnicească, Euharistia 
este centrul Postului, este tocmai mana cereas- 
că, aceea care ne ține în viață în călătoria noastră 
prin deşertul Postului. 


2. Cele două sensuri ale Postului 


În acest punct se ridică următoarea proble- 
mă: dacă Euharistia nu este compatibilă cu Pos- 

tul, de ce atunci se mai săvârşeşte în sâmbetele şi 
în duminicile din Post, fără a „strica” Postul? Se 
pare că aici canoanele Bisericii se contrazic une- 
le pe celelalte!. În timp ce unele dintre ele inter- 
zic a se posti duminica, altele interzic întrerupe- 
rea postului timp de 40 de zile. Oricum, această 
contradicţie este numai aparentă, pentru că cele 
două reguli ce par a se anula reciproc se referă 
de fapt la două sensuri diferite ale noțiunii de 
post. A înțelege acest lucru este foarte impor- 
tant, deoarece descoperim prin aceasta ortodoxa 
„filosofie a postului”, esenţială pentru întregul 
nostru efort duhovnicesc. 

Există două căi sau moduri de a posti, ambe- 
le cu rădăcini în Scriptură şi în Tradiţie şi care 
corespund la două necesități sau stări distinc- 
te ale omului. Prima poate fi numită post total, 
pentru că înseamnă abstinenţă totală de mânca- 
re şi băutură. Cea de a doua se poate defini ca 
post asceză, pentru că ea constă mai ales în absti- 
nenţă de la anumite mâncăruri şi într-o reducere 
substanţială a dietei alimentare. Postul total, prin 
însăşi natura lui, este de scurtă durată, de obi- 


1 Canonul Apostolic 66: „Dacă vreun cleric s-ar afla pos- 
tind în zi de duminică sau sâmbătă, afară numai de una, 
adică Sâmbăta Mare, să se caterisească; iar de ar fi laic, să se 
afurisească”, cf. Trulan, 55, 56, Gangra, 18, Petru al Alexan- 
driei, 15. Dar este normal ca Sinodul Trulan să precizeze: 
„De asemenea, am aflat că în ţara armenilor, şi în alte locuri, 
mai mănâncă ouă şi brânză în sâmbetele şi duminicile Sfintei 
Patruzecimi (Păresimi). 1 s-a părut şi aceasta (Sfântului Sinod) 
ca Biserica lui Dumnezeu, cea din întreaga lume, să ţină pos- 
tul urmând unei singure rânduieli şi să se înfrâneze...” 

cei limitat la o zi sau chiar la o parte dintr-o zi. 
Încă de la începutul creştinismului, postul a fost 
înţeles ca o stare de pregătire şi aşteptare — starea 
de concentrare spirituală asupra a ceea ce trebuie 
să vină. Foamea fizică aici corespunde aşteptării 
spirituale a împlinirii, „începutului” întregii exis- 
tențe umane în atingerea bucuriei. De aceea, în 
tradiția liturgică a Bisericii găsim acest post total 
ca cea din urmă şi împreună-pregătire pentru o 
mare sărbătoare, pentru un eveniment duhovni- 
cesc decisiv. Îl găsim, de exemplu, în ajunul Cră- 
ciunului şi al Botezului Domnului şi, mai presus 
de orice, este Postul Euharistic, modul esenţi- 
al al pregătirii noastre pentru banchetul mesia- 
nic la masa lui Hristos, în Împărăţia Sa. Euharis- 
tia este întotdeauna precedată de acest post total, 
care poate varia în durată, dar care, pentru Bise- 
rică, constituie o condiție necesară pentru Sfânta 
Impărtăşanie. Mulţi înțeleg greşit această regulă, 
nevăzând în ea nimic altceva decât o prescripţie 
arhaică, şi se minunează cum de un stomac gol 
poate constitui o necesitate în vederea primirii 
Tainei Împărtăşaniei. Redusă la un înțeles fizic şi, 

în mod vulgar, „fiziologic”, văzută doar ca o dis- 
ciplină, această regulă, desigur, îşi pierde sensul. 
Astfel, nu este de mirare că Romano-Catolicis- 
mul care, cu mult timp în urmă, a înlocuit înțele- 
sul spiritual al postului cu unul juridic şi discipli- 
nar (de exemplu, puterea de a acorda „dispensă” 
de la post, ca şi cum Dumnezeu ar avea nevoie de 

post, şi nu omul!), în zilele noastre a abolit pos- 
tul „euharistic”! Totuşi, în adevăratul său înțe- 
les, postul total este expresia principală a acestui 
ritm de pregătire şi împlinire, prin care Biserica 
trăieşte, pentru că reprezintă, deopotrivă, aştep- 
tarea lui Hristos în „această lume” şi aducerea 
acestei lumi în „lumea ce va să vină”. Putem adă- 
uga aici faptul că în Biserica Primară acest post 
total a avut un nume luat din vocabularul mili- 
tar, a fost numit statio, care însemna o garnizoană 
militară în stare de alarmă şi de mobilizare. Bise- 
rica rămâne în stare de „veghe” — aşteaptă Mirele 
în stare de continuă pregătire şi bucurie. Astfel, 
postul total nu este doar un post al membrilor 
Bisericii, ci Biserica însăşi ca post, aşteptare a lui 
Hristos, Care vine către ea în Euharistie, Care va 
veni în slavă la sfârşitul veacurilor. 

Cu totul deosebite sunt conotaţiile spirituale 
ale celui de al doilea mod de postire, pe care noi 
l-am definit ca ascetic. Aici, scopul postului este 
de a elibera pe om de ilegala tiranie a trupului, 
de acea capitulare a sufletului în fața trupului şi 
a poftelor sale care constituie un tragic rezultat al 
păcatului şi al căderii omului. Numai printr-un 
lent şi plin de răbdare efort descoperă omul că el 
„nu numai cu pâine va putea trăi” — restaurează 
în sine însuşi supremaţia sufletului. Este, în mod 
necesar, şi prin natura sa, un efort lung şi susținut. 
Factorul timp este esenţial, pentru că este nevoie 
de timp pentru a dezrădăcina şi a vindeca boala 


90 


POSTUL MARE 


aceasta generală şi universală, prin care omul îşi 
consideră starea „normală”. Arta ascetismului a 
fost regăsită şi desăvârşită în tradiția monastică 
şi atunci a fost acceptată de întreaga Biserică. Ea 
constituie aplicarea în viața omului a cuvintelor 
lui Hristos, Care spune că puterile demonice ce-l 
stăpânesc pe om nu pot fi biruite decât prin „post 
şi rugăciune”. Îşi are rădăcinile în exemplul lui 
Hristos Însuşi, Care a postit timp de 40 de zile şi 
atunci l-a întâlnit pe Satan față în față şi, în aceas- 
tă întâlnire, a inversat limitarea omului „numai la 
pâine” şi a inaugurat, astfel, eliberarea lui. 

Biserica a pregătit în mod special patru peri- 
oade pentru acest post ascetic: perioadele de 
dinainte de Paşti şi de Naşterea Domnului, de 
dinainte de sărbătoarea Sfinților Apostoli şi de 
cea a Adormirii Maicii Domnului. De patru ori 
pe an ne invită la curățirea şi eliberarea noastră 
de sub dominaţia trupului, prin terapia sfântă a 
postului şi, de fiecare dată, succesul depinde toc- 
mai de aplicarea regulilor de bază, dintre care 
„neîntreruperea” postului, continuitatea lui în 
timp, este una din cele mai importante. 

Aceasta este deosebirea dintre cele două 
moduri de postire, care ne ajută să înțelegem 
aparenta contradicţie între canoanele ce regle- 
mentează postul. Canonul care interzice postul 
duminica înseamnă, literal, că în această zi pos- 
tul este „întrerupt” mai întâi de toate prin Euha- 
ristia însăşi, care împlineşte aşteptarea, şi care, 

fiind scopul întregului act de postire, este şi sfâr- 
şitul lui. Aceasta înseamnă că duminica, ziua 
Domnului, transcende postul, aşa cum transcen- 
de şi timpul. Cu alte cuvinte, înseamnă că dumi- 
nica, Ziua Împărăției, nu aparţine acestui timp, al 
cărui înțeles ca pelerinaj sau călătorie este expri- 
mat tocmai prin Post; şi astfel, duminica rămâne 
nu ziua postului, ci a bucuriei spirituale. 

Însă, chiar întrerupând postul total, Euharis- 
tia nu întrerupe postul „ascetic” care, aşa cum 
am explicat, cere, prin însăşi natura sa, continui- 
tate în efort. Aceasta înseamnă că regulile culina- 
re care guvernează postul ascetic rămân valabile 
în duminica Postului. Mai concret, carnea şi gră- 
simile sunt interzise, dar numai din cauza carac- 
terului „psiho-somatic” al postului ascetic, pen- 
tru că Biserica ştie că trupul, pentru a fi „poto- 
lit”, trebuie să treacă printr-o disciplină de post 
şi răbdare, în abstinenţă. În Rusia, spre exemplu, 
monahii nu mâncau niciodată carne; aceasta nu 
însemna că posteau de Paşti sau de alte sărbători 
mari. Cineva ar putea spune că o astfel de măsu- 
ră a postului aparține vieții creştine şi că aşa ar 
trebui să fie păstrată de creştini. Însă înțelege- 
rea Paştilor, de asemenea foarte generală, aproa- 
pe ca o obligaţie spre îmbuibarea de mâncare şi 
băutură, este o tristă şi urâtă caricatură a ade- 
văratului duh al Paştilor! Este chiar tragic că în 
unele biserici poporul este descurajat să partici- 
pe la Sfânta Împărtăşanie la Paşti, şi că frumoa- 

sele cuvinte ale Sfântului loan Hrisostom, citite 
la această sărbătoare - „Masa este plină, ospă- 
tați-vă toți. Viţelul este din belşug, nimeni să nu 
iasă flămând” —, sunt probabil înțelese ca refe- 
rindu-se în mod exclusiv la conținutul bogat al 
coşurilor cu prinoase de Paşti. Sărbătoarea este 
o realitate duhovnicească şi, pentru a fi păstrată 
aşa cum se cuvine, se cere tot atât de multă sobri- 
etate şi concentrare spirituală ca şi în Post. 

De aceea, trebuie să fie bine înțeles că nu exis- 
tă contradicții între insistența Bisericii ca noi să 
menţinem abstinența de la anumite mâncăruri 
în duminicile Postului şi interzicerea postirii în 
zilele în care se oficiază Euharistia. Este, de ase- 
menea, clar că numai urmându-le pe amândo- 
uă, păstrând simultan, timp de 40 de zile, ritmul 
euharistic al pregătirii şi împlinirii, şi efortul 
susținut de salvare a sufletului, putem cu ade- 
vărat atinge scopurile duhovniceşti ale Postului. 
Toate acestea ne conduc acum către locul special 
pe care îl ocupă Liturghia Darurilor mai înainte 
Sfinţite în rugăciunea din timpul Postului. 


3. Împărtăşirea de seară 


Prima şi esențiala caracteristică a Liturghiei 
Darurilor mai înainte Sfinţite este aceea că este 
o slujbă de seară!. Dintr-un formal punct de vede- 


1 Vezi articolul meu, „Fast and Liturgy” („Post şi Litur- 
ghie”), în St. Vladimir's Seminary Quarterly, 1959, 1, pp. 2-10. 


93 


ALEXANDER SCHMEMANN 


re, ea este o slujbă de împărtăşire, care urmează 
Vecerniei. În faza de început a dezvoltării sale, a 
fost lipsită de solemnitatea pe care o are astăzi, 
aşa că legătura ei cu serviciul liturgic de seară a 
fost chiar mai evidentă. De aceea, prima între- 
bare se referă la caracterul de slujbă de seară al 
Liturghiei. Noi ştim deja că, în Ortodoxie, Euha- 
ristia este întotdeauna precedată de o perioadă 
de post total. Acest principiu general explică fap- 
tul că Euharistia, diferită de toate celelalte sluj- 
be, nu are o oră fixă a sa, pentru că timpul oficie- 
rii ei depinde, mai întâi de toate, de natura zilei 
în care trebuie să fie oficiată. Astfel, într-o săr- 
bătoare mare, Tipicul prescrie o Euharistie foar- 
te devreme, deoarece Privegherea îndeplineşte 
funcţia de post sau de pregătire. Într-o sărbătoa- 
re mai mică, fără Priveghere, Euharistia se mută 
la o oră mai târzie, astfel că — cel puţin teoretic — 
într-o zi din cursul săptămânii ar trebui să se țină 
la prânz. În sfârşit, în zilele în care este prescris 
un post total pentru întreaga durată a zilei, Sfân- 
ta Împărtăşanie — întreruperea Postului — este 
primită seara. Înţelesul acestor reguli care, din 
nefericire, sunt complet uitate şi neglijate astăzi, 
este foarte simplu: Euharistia, fiind întotdeauna 
sfârşitul pregătirii, împlinirea aşteptării, are tim- 
pul său de oficiere, sau kairos, corelat postului, ca 
ajunare. Acesta are fie forma unei Privegheri de 
toată noaptea, fie se ţine individual. Şi de când 
în timpul Postului miercurile şi vinerile sunt zile 

de ajunare, Slujba Împărtăşirii, care este plenitu- 
dinea Postului, devine o slujbă de seară, Acelaşi 
principiu se aplică şi pentru ajunul Crăciunului 
şi al Bobotezei, de asemenea zile de ajunare, şi în 
care, din acest motiv, Euharistia se oficiază după 
Vecernie. Aceste reguli, care pentru mulți par 
a fi arhaice şi nerelevante astăzi, relevă de fapt 
fundamentalul principiu al spiritualităţii litur- 
gice ortodoxe: Euharistia este întotdeauna sfâr- 
şitul pregătirii şi împlinirea aşteptării; iar zilele 
de abstinență şi de post total, reprezentând cea 
mai intensă expresie a Bisericii ca pregătire, sunt 
„încoronate” cu împărtăşirea de seară. 

Miercurea şi vinerea, în timpul Postului, Bise- 
rica recomandă abstinenţă totală de la mânca- 
re până la apusul soarelui. De aceea, aceste zile 
sunt alese ca fiind potrivite împărtăşirii în tim- 
pul Postului care, aşa cum am spus mai sus, este 
una dintre căile esenţiale sau „arme” în lup- 
ta duhovnicească. Zile de efort spiritual şi fizic 
intensificat, ele sunt luminate de aşteptarea vii- 
toarei împărtăşiri cu Trupul şi Sângele lui Hris- 
tos şi această aşteptare ne susține în efortul nos- 
tru, atât din punct de vedere spiritual, cât şi fizic; 
îl transformă într-un efort care urmăreşte bucu- 
ria împărtăşirii de seară. „Ridica-voi ochii mei la 
munţi, de unde va veni ajutorul meu.” 

Şi atunci, în lumina apropierii întâlnirii cu 
Hristos, cât de serioasă şi de gravă devine ziua 
pe care trebuie să o petrec în ocupațiile obişnu- 

ite; cum cele mai triviale şi mai nesemnificati- 
ve lucruri, care îmi umplu existența zilnică şi cu 
care sunt aşa de obişnuit, încât nici nu le mai dau 
atenţie, capătă o nouă semnificaţie! Orice cuvânt 
spun, orice faptă săvârşesc, orice gând îmi trece 
prin minte devin importante, unice, ireversibi- 
le şi fie se află în „acord” cu aşteptarea mea de 
Hristos, fie în opoziție cu aceasta. Timpul însuşi, 
pe care de obicei îl „cheltuim” aşa de uşor, se 
relevă în adevăratul său înțeles, ca timp fie al 
mântuirii, fie al osândirii. Întreaga noastră viață 
devine ceea ce a făcut Hristos din ea, prin veni- 
rea Sa în această lume — înălțarea la El sau înde- 
părtarea de EI, în întuneric şi distrugere. 
Nicăieri sensul real al postului şi al Postului 
Mare nu este mai bine sau mai deplin revelat 
decât în aceste zile ale împărtăşirii de seară — nu 
numai al Postului, ci şi al Bisericii şi al vieţii creş- 
tine, în totalitatea ei. În Hristos, întreaga viață, 
timpul, istoria, cosmosul însuşi au devenit aştep- 
tare, pregătire, speranţă, înălţare. Hristos a venit; 
Împărăţia însă trebuie să sosească! În „aceas- 
tă lume” noi putem doar anticipa slava şi bucu- 
ria Împărăției, dar, ca Biserică, părăsim această 
lume, în duh, şi ne întâlnim la masa lui Hristos, 
unde, în taina inimii noastre, contemplăm splen- 
doarea Sa şi lumina Sa necreată. Această antici- 
pare ne este dată ca să putem dori şi iubi şi mai 
mult Împărăţia, pentru o mai desăvârşită comu- 


Sr 


niune cu Dumnezeu în „ziua cea neînserată” ce 

va să vină. Şi, de fiecare dată, în anticipare, gus- 
tând „pacea şi bucuria Împărăției”, ne întoar- 
cem în această lume şi ne regăsim pe lunga, ştiu- 
ta şi dificila cale. De la sărbătoare, ne întoarcem 
la post — pregătire şi aşteptare. Aşteptăm seara 
acestei lumi, care ne va face părtaşi la „bucuria 
strălucirii sfintei slave a lui Dumnezeu”, părtaşi 
la începutul care nu va mai avea sfârşit. 


4. Rânduiala slujbei 


În Biserica Primară, pe vremea în care creşti- 
nii erau foarte puţini la număr şi bine „încercaţi”, 
a existat practica distribuirii Darurilor Sfinţite 
credincioşilor, la sfârşitul Euharistiei duminica- 
le, pentru împărtăşirea lor individuală, zilnică, 
acasă. Euharistia obştească şi plină de bucurie 
din ziua Domnului era astfel „extinsă” în tota- 
litatea timpului şi a vieţii. Însă această practică 
s-a întrerupt când numărul membrilor din Bise- 
rică a crescut, odată cu transformarea creştinis- 
mului într-o religie de masă, când, inevitabil, a 
scăzut intensitatea spirituală caracteristică pri- 
melor generaţii de creştini, lucru ce a determinat 
autoritățile Bisericii să ia măsuri împotriva unei 
posibile întrebuințări greşite a Sfintelor Daruri. 
În Occident, aceasta a condus la apariţia Euharis- 
tiei zilnice — una dintre trăsăturile caracteristice 
ale tradiţiei liturgice şi pietăţii occidentale, dar, 
de asemenea, sursa unei semnificative schim- 

bări tocmai în înțelegerea Euharistiei. Odată ce 
Euharistia a fost lipsită de caracterul ei „sărbă- 
toresc” şi a încetat a mai fi sărbătoarea Bisericii, 
devenind parte integrantă a ciclului zilnic, uşa a 
fost deschisă pentru aşa-numitele messe „parti- 
culare”, care, la rândul lor, au alterat din ce în 
ce mai mult toate celelalte elemente ale rugăciu- 
nii. Totuşi, în Orient, caracterul eshatologic iniți- 
al, centrarea pe Împărăţie, sensul plin de bucurie 
al Euharistiei n-au încetat niciodată şi, cel puţin 
teoretic, Dumnezeiasca Liturghie, chiar şi astăzi, 
nu-i doar o parte a ciclului zilnic. Celebrarea ei 
este întotdeauna o sărbătoare şi ziua în care este 
oficiată capătă întotdeauna o conotaţie spiritua- 
lă ca zi a Domnului. Aşa cum am accentuat, din 
nou spunem că ea este incompatibilă cu postul 
şi nu se oficiază în zilele din cursul săptămânilor 
din Post. Astfel, odată cu încetarea împărtăşirii 
zilnice acasă, aceasta nu a fost înlocuită, în Răsă- 
rit, cu celebrarea zilnică a Euharistiei, ci a năs- 
cut o nouă formă de Împărtăşire cu Darurile păs- 
trate din duminica sau „sărbătoarea” la care au 
fost celebrate. Este foarte probabil ca la început 
această slujbă a „mai înainte Sfinţitelor” să nu fi 
fost limitată la Postul Mare şi să fi fost comună 
tuturor posturilor din Biserică. Dar când numă- 
rul sărbătorilor — mari şi mici — a crescut şi a făcut 
ca oficierea Euharistiei să fie mult mai frecventă, 
Liturghia Darurilor mai înainte Sfinţite a devenit 
o caracteristică liturgică a Postului Mare şi, trep- 

tat, sub influenţa duhului liturgic al Postului, a 
acelei „tristeţi strălucitoare” despre care am vor- 
bit, a căpătat această unică frumuseţe şi solemni- 
tate care face din ea punctul culminant al rugă- 
ciunii din Post. 

Slujba începe cu Vecernia Mare, deşi binecu- 
vântarea de început este „euharistică” — Binecu- 
vântată este Împărăția Tatălui şi a Fiului şi a Sfântului 
Duh... —şi pune, astfel, întreaga slujbă în perspec- 
tiva Împărăției, care este perspectiva duhovni- 
cească a Postului. Psalmul de seară (Psalmul 103) 
— Binecuvântează, suflete al meu, pe Domnul... — este 
intonat ca de obicei, urmat de Ectenia mare şi de 
Catisma a 18-a din Psaltire. Această catismă este 
fixată pentru fiecare zi a săptămânii din Post. Ea 
conține Psalmii 120-134, numiţi „cântările Trep- 
telor”. Ei au fost cântați pe scările Templului din 
Ierusalim, ca o procesiune — ca şi cântecul popo- 
rului adunat la rugăciune, pregătindu-se pentru 
întâlnirea cu Dumnezeul lor: Veselitu-m-am de cei 
ce mi-au zis mie: În casa Domnului vom merge (Psal- 
mul 212, 1). Iată, acum binecuvântați pe Domnul 
toate slugile Domnului, care staţi în casa Domnului, 
în curțile casei Dumnezeului nostru. Noaptea ridi- 
cați mâinile voastre spre cele sfinte şi binecuvântaţi pe 
Domnul. Te va binecuvânta Domnul din Sion, Cel ce 
a făcut cerul şi pământul (Psalmul 134). 

În timp ce se intonează aceşti psalmi, preo- 
tul ia Pâinea sfinţită păstrată din duminica pre- 
cedentă şi o pune pe disc. Apoi, ducând discul 

de la Altar la Proscomidiar, toarnă vin în potir şi 
acoperă Darurile, ca de obicei înainte de Litur- 
ghie. Vrednic de notat este că toate acestea le 
săvârşeşte preotul „fără a zice ceva”. Această 
regulă accentuează caracterul pragmatic al aces- 
tor acţiuni, pentru că toate rugăciunile euharisti- 
ce au fost rostite la Liturghia de duminică. 

După Vohodul mic şi imnul de seară „Lumi- 
nă lină...” se citesc două pericope stabilite din 
Vechiul Testament, din cărțile Facerea şi Proverbe. 
Citirea este însoţită de un ritual deosebit, care ne 
duce înapoi, în timpul când Postul era încă cen- 
trat pe pregătirea catehumenilor pentru Botez. 
Pe când se citeşte din Facerea, o lumânare aprinsă 
este pusă pe Sfânta Evanghelie, în altar şi, după 
terminarea pericopei, preotul ia lumânarea şi 
cădelniţa şi binecuvântează cu ele comunitatea, 
zicând: „Lumina lui Hristos luminează tuturor!” 
Lumânarea este simbolul liturgic al lui Hristos — 
Lumina lumii. Punerea ei pe Evanghelie în timp 
ce se citeşte din Vechiul Testament simbolizează 
faptul că toate profeţiile sunt împlinite de Hris- 
tos, Care a deschis mintea ucenicilor Săi „ca să 
poată înţelege Scripturile”. Vechiul Testament 
conduce către Hristos, aşa cum Postul conduce 
la luminarea Botezului. Lumina Botezului, inte- 
grând catehumenii lui Hristos, le va deschide 
mintea să înțeleagă învățătura lui Hristos. 

După cea de a doua citire din Vechiul Testa- 
ment, regulile prescriu cântarea a cinci verse- 

te din Psalmul de seară (Psalmul 140), începând 
cu versetul al doilea: Să se îndrepteze rugăciunea 
mea ca tămâia... Deoarece Psalmul 140 s-a cântat 
deja la locul obişnuit — înainte de Vohodul mic =, 
ne putem întreba care este sensul acestei a doua 
cântări a aceloraşi versete. Se poate presupune că 
această practică merge către primele niveluri ale 
Liturghiei Darurilor mai înainte Sfinţite, în dez- 
voltarea ei. Probabil că atunci când Liturghia nu 
căpătase solemnitatea şi complexitatea ei actuală, 
ci era, simplu, constituită din distribuirea Împăr- 
tăşaniei la Vecernie, aceste versete erau cântate 
ca şi cântare de împărtăşire. Oricum, astăzi ele 
formează o frumoasă introducere penitențială 
pentru cea de a doua parte a slujbei — Liturghia 
Darurilor mai înainte Sfințite propriu-zisă. 

Această a doua parte începe cu Liturghia Cate- 
humenilor, adică o serie specială de rugăciuni şi 
cereri pentru cei care se pregătesc pentru Botez. 
La mijlocul Postului Mare — miercurea din săptă- 
mâna a patra — sunt adăugate rugăciuni şi cereri 
pentru luminare — „cei chemați către luminare”. 
Încăo dată, caracterul original şi iniţial al Postului, 
ca pregătire pentru Botez şi Paşti, este accentuat. 

Catehumenii fiind lăsaţi să plece, „Liturghia 
Credincioşilor” este introdusă prin două rugă- 
ciuni. În prima, cerem curățirea sufletului, tru- 
pului şi a simţurilor noastre: 


„„„Să nu fie ochii noştri părtaşi la rău, să nu fie 
auzul nostru ajuns de răutăți şi limba noastră 

să fie păzită de grăirea deşartă. Învredniceşte 
buzele noastre să Te laude pe Tine, fă ca 
mâinile noastre să se abțină de la lucrarea cea 
rea şi să lucreze doar în voile Tale. 


A doua rugăciune ne pregăteşte pentru Intra- 
rea Darurilor Sfinte: 


Căci iată Preacuratul Său Trup şi Preacuratul 
şi de viață dătătorul Său Sânge, în acest ceas 
intrând, va să se pună înainte pe această masă 
de taină, fiind înconjurat în chip nevăzut de 
mulțimea oştilor îngereşti. Şi ne dăruieşte 
nouă împărtăşirea cu acestea, ca printr-însele, 
luminându-ne cu ochii gândului nostru, fii ai 
luminii şi ai zilei să ne facem. 

Apoi, soseşte şi cel mai solemn moment al 
întregii slujbe: ducerea Sfintelor Daruri la Altar. 
Aparent, această intrare este similară Vohodului 
Mare din cadrul Liturghiei, însă sensul ei litur- 
gic şi duhovnicesc este, desigur, total deosebit. 
În plin serviciu euharistic, avem procesiunea 
Aducerii: Biserica se aduce pe sine însăşi, viața 
ei, viaţa membrilor săi şi chiar întreaga creație ca 
jertfă lui Dumnezeu, ca reînsuşire a acelei una, 
deplină şi desăvârşită jertfă a lui Hristos. Amin- 
tind pe Hristos, ea aminteşte pe toți cei ale căror 
vieţi EI le-a asumat, pentru refacerea şi salvarea 
lor. La Liturghia Darurilor mai înainte Sfinţite 
nu este punere înainte, nici jertfă, nici Euharis- 


1 Proscomidie — n.tr. 

tie, nici sfințire, ci taina prezenţei lui Hristos în 
Biserică este revelată şi manifestată! 

Este important să notăm aici că tradiţia litur- 
gică ortodoxă, deosebită în această formă de 
practica latină, nu cuprinde adorarea Darurilor 
Euharistice în afara împărtăşirii. Însă păstrarea 
Darurilor ca rezervă, folosite pentru împărtăşi- 
rea celor bolnavi şi în alte situaţii urgente, este 
o tradiție evidentă, care n-a fost pusă nicioda- 
tă la îndoială de Biserica Ortodoxă. Am menţio- 
nat deja că în Biserica Primară a existat chiar o 
practică particulară de „autoAîmpărtăşire” aca- 
să. Avem, astfel, permanenta prezență a Daruri- 
lor şi absența adorării lor. Menţionând simultan 
aceste două atitudini, Biserica Ortodoxă a evitat 
pericolul raționalismului sacramental din Apus. 
Din dorinţa de a afirma — împotriva protestanţi- 
lor — obiectivitatea „prezenţei reale” a lui Hristos 
în Darurile Euharistice, catolicii au separat, de 
fapt, adorarea de Împărtăşanie. Făcând aceasta, 
au deschis uşa unei periculoase deviații duhov- 
niceşti de la scopul real al Euharistiei şi chiar al 
Bisericii însăşi.! Pentru că scopul Bisericii şi al 
"Biserica Romano-Catolică are o practică şi chiar o sărbă- 


toare în care Ostia (aşa se numeşte pâinea nedospită în for- 
ma unor rondele folosite în messa catolică) este plimbată în 


ceremonie prin cetate şi „adorată”. Această practică a generat 
două stări, două percepții: pe de o parte arată că împărtăşirea 
propriu-zisă cu Hristos a fost înlocuită cu „adorarea”, iar, pe 
de altă parte, această „adorare” conduce de fapt la o atitudine 
idolatră față de Dumnezeu; acestea sunt efectele unei filosofii 


şi implicit ale unei teologii raționaliste şi mecaniciste — n.tr. 

Tainelor sale nu este acela de a „sacraliza” porți- 
uni sau elemente din materie şi, făcându-le sacre 
sau sfinte, să le opună celor profane. Ci scopul ei 
este de a face viaţa omului comuniune cu Dum- 
nezeu, cunoaştere a lui Dumnezeu, înălțare către 
Împărăţia lui Dumnezeu; Darurile Euharisti- 
ce sunt mijlocul acestei comuniuni, hrana vieții 
celei noi, dar ele nu sunt un scop în sine. Pentru 
că Împărăția lui Dumnezeu nu este mâncare şi bău- 
tură, ci bucurie şi pace în Duhul Sfânt. Aşa cum, în 
această lume, mâncarea îşi îndeplineşte funcția 
ei numai când este consumată şi astfel transfor- 
mată în viață, noua viaţă a lumii ce va să vină 
ne este dată prin participarea la „hrana veşnici- 
ei”. Biserica Ortodoxă evită, în mod consecvent, 
orice formă de venerare a tainei în afara Sfintei 
Împărtăşanii, deoarece singura adevărată vene- 
rare este cea prin care, făcându-ne părtaşi ai Tru- 
pului şi Sângelui lui Hristos, „lucrăm în aceas- 
tă lume aşa cum El a făcut”! Cât despre protes- 
tanţi, în teama lor de orice conotație „magică”, 
ei tind să „spiritualizeze” taina în aşa măsură, 
încât neagă prezența Trupului şi a Sângelui lui 
Hristos în afara actului împărtăşirii. Aici, din 
nou, Biserica Ortodoxă, prin practica păstrării 
Sfintelor Daruri, restaurează adevăratul echi- 
libru. Darurile sunt oferite pentru împărtăşire, 
însă realitatea împărtăşirii se bazează pe reali- 
tatea Darurilor. Biserica nu speculează modul în 
care avem prezenţa lui Hristos în Sfintele Daruri. 

Ea interzice folosirea lor în orice alt mod în afa- 
ră de Împărtăşanie. Ea nu dezvăluie, ca să spu- 
nem aşa, prezenţa lor în afara împărtăşirii, dar 
crede în mod ferm că, aşa cum Împărăţia ce tre- 
buie să vină este „deja în mijlocul nostru”, aşa 
cum Hristos S-a înălțat la cer şi şade de-a dreap- 
ta Tatălui, dar este de asemenea cu noi până la 
sfârşitul veacurilor, aşa şi bogăția împărtăşirii cu 
Hristos şi cu Împărăția Sa, hrana veşniciei, este 
totdeauna prezentă în Biserică. 

Această observaţie teologică ne duce înapoi, 
către Liturghia Darurilor mai înainte Sfinţite 
şi „arătarea” Darurilor Sfinţite, care constituie 
punctul ei culminant. „Intrarea mare” s-a dez- 
voltat din necesitatea de a aduce înainte!. Daru- 
rile Sfinţite, la început, nu erau păstrate în altar, 
ci într-un loc special, adesea chiar în afara Bise- 
ricii. Acest „transfer” ar putea căpăta în mod 
natural o mare solemnitate, pentru că el expri- 
mă liturgic venirea lui Hristos şi sfârşitul unei 
zile lungi de post, rugăciune şi aşteptare, sosi- 
rea acelui ajutor, a acelei mângâieri şi bucurii pe 
care le-am aşteptat: 

Acum Puterile cereşti împreună cu noi 
nevăzut slujesc, că iată intră Împăratul Slavei. 
Iată Jertfa tainică săvârşită de dânsele este 
înconjurată. Cu credință şi cu dragoste să ne 
apropiem, ca părtaşi ai vieții veşnice să ne 
facem. Aliluia, aliluia, aliluia! 


"La altar — n.tr. 

Sfintele Daruri sunt aşezate pe Sfânta Masă, 
apoi, pregătindu-ne pentru Sfânta Împărtăşanie, 
ne rugăm: ; 

„„„Sfinţeşte sufletele şi trupurile noastre ale 
tuturor, cu sfințire neştearsă, ca în cuget curat, 
cu față neînfruntată şi cu inima luminată, 
împărtăşindu-ne cu aceste Dumnezeieşti şi 
Sfinte Taine şi printr-însele vii făcându-ne, 
să ne unim cu Însuşi Hristosul Tău — Care 
a zis: Cel ce mănâncă Trupul Meu şi bea 
Sângele Meu întru Mine rămâne şi Eu întru 
el; ...Să ne facem Biserică a Preasfântului 
şi închinatului Tău Duh, izbăvindu-ne de 
toată uneltirea diavolească... şi să dobândim 
bunătățile cele făgăduite nouă, împreună cu 
toți sfinții Tăi... 

Urmează Rugăciunea Domnească, care întot- 
deauna constituie cel din urmă act al pregătirii 
noastre pentru împărtăşire, pentru că, fiind rugă- 
ciunea lui Hristos Însuşi, aceasta înseamnă că noi 
acceptăm conştiinţa lui Hristos ca şi conştiinţa 
noastră, rugăciunea Lui către Tatăl ca rugăciu- 
nea noastră, voința Sa, dorința Sa, viața Sa — ca 
ale noastre. Iar apoi, Sfânta Împărtăşanie începe, 
în timp ce comunitatea cântă imnul împărtăşirii: 
„Gustaţi şi vedeţi că bun este Domnul!” 

În sfârşit, terminând slujba, suntem invitaţi să 
„ieşim cu pace”. Ultima rugăciune rezumă sen- 
sul acestei slujbe a împărtăşirii de seară, a relați- 

ei dintre aceasta şi nevoința noastră din timpul 
Postului. 


Stăpâne, Atotţiitorule, Cel ce cu înțelepciune 
ai zidit toată făptura şi pentru nespusa Ta 
purtare de grijă şi multă bunătate a Ta, 
ne-ai adus pe noi întru aceste preacinstite 
zile, spre curățirea sufletelor şi a trupurilor, 
spre înfrânarea poftelor şi spre nădejdea 
învierii; Care în patruzeci de zile ai dat în 
mâna slujitorului Tău, Moise, tablele cele cu 
dumnezeieşti slove, dă-ne şi nouă, Bunule, 
lupta cea bună să luptăm, calea postului să o 
săvârşim, credința nedespărțită să o păzim, 
capetele nevăzuților balauri să le sfărâmăm, 
biruitori asupra păcatului să ne arătăm şi fără 
de osândă să ajungem a ne închina şi sfintei 
Invieri. 


Şi atunci, poate afară este noapte, şi noap- 
tea în care trebuie să mergem şi în care trebuie 
să trăim, să luptăm şi să răbdăm poate fi lungă. 
Dar lumina pe care am văzut-o acum luminează 
întunericul. Împărăţia cerurilor, a cărei prezenţă 
se pare că nimic nu o marchează în această lume, 
ni s-a dat nouă „în taină”, bucuria şi pacea ei ne 
însoțesc pentru a fi pregătiţi să continuăm „calea 
Postului”. 


CAPITOLUL AL IV-LEA 


Calea Postului 


1. Începutul: Canonul cel Mare! 


Este important să ne întoarcem acum la ide- 
ea şi experiența Postului ca o călătorie duhovni- 
cească, al cărei scop este de a ne transpune din- 
tr-o anumită stare duhovnicească în alta. După 
cum deja am afirmat, o mare parte dintre creşti- 
nii de astăzi ignoră acest rol al Postului şi văd în 
el doar o perioadă în timpul căreia ei „trebuie” 
să-şi îndeplinească obligaţiile religioase — de a se 
împărtăşi „o dată pe an” — şi de a se supune unor 
restricții alimentare care vor fi „recuperate” prin 
dezlegările de după Post. Şi când nu numai lai- 
catul, dar şi mulți preoți au adoptat această sim- 
plă şi formală idee despre Post, adevăratul său 
duh aproape că a dispărut din viață. Refacerea 
lui duhovnicească şi liturgică este una dintre cele 

1 Despre Sfântul Andrei Criteanul, vezi Kumbacher, I, p. 
165, II, p. 673, E. Wellecz, A History of Byzantine Music and 


Hymnography, Oxford, 1949, pp. 17 şi următoarele, 202 şi 
următoarele. 

mai importante sarcini, însă ea poate fi realizată 
numai dacă se bazează pe un adevărat înțeles al 
ritmului şi al structurii liturgice a Postului. 

La începutul Postului, ca inaugurare a aces- 
tuia, ca un „acordaj” al întregii „melodii”, des- 
coperim Marele Canon de pocăință al Sfântului 
Andrei Criteanul. Împărțit în patru părți, este citit 
în serile primelor patru zile din Post. El poate fi 
cel mai bine descris ca o plângere de pocăință ce 
ne transmite proporţiile şi adâncimea păcatului 
cutremurând sufletul cu tristeţe, căință şi nădej- 
de. Cu o artă unică, Sfântul Andrei a țesut mari- 
le teme biblice — Adam şi Eva, Rai şi cădere, Noe 
şi potopul, David şi Pământul făgăduinţei şi, în 
cele din urmă, Hristos şi Biserica — cu mărturi- 
sirea păcatelor şi pocăinţa. Evenimentele isto- 
riei sfinte sunt înfăţişate ca evenimentele vieții 
mele, acţiunile lui Dumnezeu din trecut, ca acţi- 
uni care mă vizează pe mine şi mântuirea mea, 
tragedia păcatului şi a înşelăciunii ca tragedia 
mea personală. Viaţa mea îmi este arătată ca par- 
te a marii şi atotcuprinzătoarei lupte între Dum- 
nezeu şi puterile întunericului care se războiesc 
împotriva Lui. 

Canonul începe pe această profundă notă 
personală: 


De unde voi începe a plânge faptele vieții mele 
ticăloase? Ce început voi pune, Hristoase, 
acestei tânguiri de acum? 

Unul după altul, păcatele mele sunt înfățişa- 
te în profunda lor legătură cu drama continuă 
a relaţiei noastre cu Dumnezeu; istoria omului 
căzut este istoria mea: 


Râvnind neascultării lui Adam celui întâi 
zidit, m-am cunoscut pe mine dezbrăcat 
de Dumnezeu şi de veşnica Împărăție şi de 
fericire, pentru păcatele mele. 


Am pierdut toate darurile dumnezeieşti: 


Întinatu-mi-am haina trupului meu şi 
mi-am spurcat podoaba cea după chipul 
şi după asemănarea Ta, Mântuitorule. 
Întunecatu-mi-am frumusețea sufletului cu 
dulcețile poftelor, şi cu totul, toată mintea 
țărână mi-am făcut. Mi-am sfâşiat veşmântul 
cel dintâi țesut mie de Dumnezeu şi acum Zac 
gol... 


Astfel, timp de patru seri, cele nouă stări ale 
Canonului îmi spun mereu istoria duhovniceas- 
că a lumii, care este de asemenea şi istoria mea. 
Ele mă provoacă cu evenimentele şi actele deci- 
sive din trecut, al căror înțeles şi putere, oricum, 
sunt veşnice, deoarece orice suflet omenesc — 
unic şi de neînlocuit — trece, oricum ar fi, prin 
aceeaşi dramă, este pus în faţa aceloraşi dileme 
fundamentale, descoperă aceeaşi ultimă reali- 
tate. Exemplele spirituale sunt mai mult decât 
„teologice”, aşa cum mulți cred, şi care, de ace- 

ea, găsesc acest Canon prea „greu”, prea încăr- 
cat cu nume şi episoade irelevante. De ce se 
vorbeşte, întreabă aceştia, despre Cain şi Abel, 
David şi Solomon, când ar fi mult mai simplu să 
spun doar: „Am păcătuit”? Ceea ce ei nu înţe- 
leg, totuşi, este că acest cuvânt, păcat — în tradiție 
biblică şi creştină —, are o profunzime şi o den- 
sitate pe care omul „modern” pur şi simplu nu 
este în stare să le înțeleagă, şi care fac din măr- 
turisirea păcatelor sale ceva foarte diferit de ade- 
vărata pocăință creştină. Cultura în care tră- 
im azi şi care formează viziunea lumii noastre 
exclude, de fapt, conceptul de păcat. Pentru că, 
dacă păcat este, mai întâi de toate, căderea omu- 
lui de la o incredibil de înaltă altitudine, respin- 
gerea de către om a „înaltei sale chemări”, ce pot 
însemna toate acestea într-o cultură care ignoră 
şi neagă acea „înaltă altitudine” şi acea „chema- 
re” şi-l defineşte pe om nu de undeva „de sus”, 
ci „de jos” — o cultură care, chiar atunci când nu 
ÎL neagă pe Dumnezeu în mod fățiş, este, de fapt, 
materialistă până în cele mai adânci structuri ale 
sale, care gândeşte viaţa omului numai în terme- 
nii bunurilor materiale şi ignoră vocaţia sa trans- 
cendentală? Păcatul, în acest caz, este gândit mai 
întâi ca o „boală” naturală, cauzată de o adapta- 
re greşită, care a prins rădăcini în latura socială 
şi, de aceea, poate fi eliminat printr-o organizare 
socială şi economică mai bună. Din acest motiv, 
chiar atunci când îşi mărturiseşte păcatele, omul 

„modern” nu face deloc pocăință; depinzând de 
felul lui de a înţelege religia, el fie că enumeră 
în mod formal abaterile de la regulile formale, 
fie că împarte „problemele” sale cu duhovnicul 
— aşteptând din partea religiei un tratament tera- 
peutic care îl va face din nou fericit şi îi va aran- 
ja viaţa. În nici un caz nu avem aici pocăință ca o 
stare de cutremur al omului care, văzând în el 
„chipul slavei negrăite”, realizează că a murdă- 
rit-o, înşelat-o şi respins-o în viaţa lui; pocăință, 
ca părere de rău ce vine din profunda adânci- 
me a conştiinţei umane; ca dorinţă de întoarcere, 
ca predare în fața dragostei şi a milei lui Dum- 
nezeu. Din acest motiv, nu este suficient să spu- 
nem: „Am păcătuit!” Această mărturisire devi- 
ne plină de sens şi eficiență numai în măsura în 
care păcatul este înțeles şi experimentat în toată 
adâncimea şi durerea lui. 

Tocmai acesta este rolul, scopul Canonului 
Mare: de a descoperi păcatul şi de a ne condu- 
ce, astfel, către pocăință; să descopere păcatul nu 
prin definiţii şi enumerări, ci printr-o profundă 
meditaţie asupra istoriei biblice, care este chiar 
istoria păcatului, a pocăinţei şi a iertării. 

Această meditaţie ne duce într-o cultură spiri- 
tuală deosebită, ne provoacă la o viziune cu totul 
diferită asupra omului, a vieții, a scopurilor şi a 
motivației lui. Reface în noi cadrul duhovnicesc 
în care pocăința devine din nou posibilă. Când 
auzim, spre exemplu: 

Nu m-am asemănat, Lisuse, dreptății lui 
Abel. Daruri primite nu Ți-am adus Ție nici 
odinioară, nici fapte dumnezeieşti, nici jertfă 
curată, nici viață fără prihană, 
înțelegem că istoria primei jertfe, atât de pe 
scurt menţionată în Biblie, revelează ceva esen- 
ţial despre viața noastră personală, despre om 
însuşi. Înţelegem că păcatul este, mai întâi de 
toate, respingerea vieţii ca dar sau jertfă adusă 
lui Dumnezeu sau, cu alte cuvinte, respingerea 
sensului divin al vieții; că păcatul este, în esen- 
ță, devierea dragostei noastre de la supremul ei 
obiect. Şi aceasta ne dă posibilitatea de a spu- 
ne, atunci, ceva care este aşa de profund mutat 
din experiența „modernă” a vieții noastre şi care 
devine acum în mod „existențial” adevărat: 


Ziditorule, făcându-mă lut viu, ai pus întru 
mine trup şi oase, şi suflare de viaţă! Ci, o, 
Făcătorul meu, Mântuitorul şi Judecătorule, 
primeşte-mă pe mine, cel ce mă pocăiesc! 


Pentru a fi ascultat cum trebuie, Canonul Mare 
implică, desigur, cunoaşterea Scripturii şi abilita- 
tea de a ne implica în înțelesul meditaţiilor. Dacă 
astăzi sunt aşa de mulți cei care-l găsesc plictisi- 
tor şi irelevant, aceasta este din cauza credinței 
lor, care nu se mai hrăneşte din izvoarele Sfintei 
Scripturi, care, pentru Părinţii Bisericii, a consti- 
tuit izvorul credinței. Trebuie să învăţăm din nou 
cum să intrăm în lumea revelată de Scriptură şi 

cum să trăim în ea, şi nu există nici o altă cale mai 
bună către acea lume decât calea liturgică a Bise- 
ricii, care nu este doar comunicarea învățăturilor 
biblice, ci tocmai descoperirea căii biblice a vieţii. 

Astfel, calea postului începe cu o întoarce- 
re către „punctul de plecare” — lumea creaţiei, 
Căderea şi Salvarea, lumea în care toate vorbesc 
în numele lui Dumnezeu şi reflectă slava Sa, în 
care toate evenimentele se referă la Dumnezeu, 
în care omul găseşte adevărata dimensiune a 
vieții sale şi, găsind-o, se pocăieşte. 


2. Sâmbetele Postului 


Sfinții Părinți au comparat adesea Postul Paş- 
tilor cu cei 40 de ani de călătorie a poporului ales 
prin pustiu. Din Scriptură ştim că, pentru a feri 
poporul Său de deznădejde şi pentru a-i des- 
coperi planul Său', Dumnezeu a săvârşit mul- 
te minuni în timpul acelei călătorii; prin analo- 
gie, acelaşi model de explicaţie este dat de Sfinţii 
Părinţi şi celor 40 de zile de Post. 

Deşi destinația Postului este Paştile, țara făgă- 
duită a Împărăției lui Dumnezeu, Postul are la 
sfârşitul fiecărei săptămâni un „popas” special 
— o anticipare a acelei destinaţii. Sunt două zile 
„euharistice” — sâmbăta şi duminica —, care au o 
semnificație specială în călătoria duhovnicească 
a Postului Mare. 


De mântuire a lumii — n.tr. 

Să începem cu sâmbăta. Statutul său liturgic 
special în tradiția noastră şi excluderea ei din 
tipicul de post al rugăciunii merită câteva expli- 
cații. Din punctul de vedere al „regulilor” pe 
care le-am explicat mai înainte, sâmbăta nu este 
o zi de post, ci una de sărbătoare, pentru că Însuşi 
Dumnezeu a instituit-o ca sărbătoare: Şi a bine- 
cuvântat Dumnezeu ziua a şaptea şi a sfințit-o, pen- 
tru că într-însa S-a odihnit de toate lucrurile Sale, pe 
care le-a făcut şi le-a pus în rânduială (Facerea 2, 3). 
Nimeni nu poate desface sau aboli ceea ce Dum- 
nezeu a poruncit. Este adevărat că mulți creş- 
tini cred că instituirea divină a Sabatului a tre- 
cut, pur şi simplu, asupra duminicii, care a deve- 
nit astfel ziua creştină de odihnă şi sabat. Nimic 
în Scriptură sau Tradiţie nu poate fundamen- 
ta această credinţă. Dimpotrivă, „numărarea” 
duminicii, pentru Părinți şi întreaga Tradiţie pri- 
mară, ca prima sau a opta zi, accentuează dife- 
renţa şi opoziția ei față de sâmbătă, care rămâne 
pentru totdeauna ziua 4 şaptea, ziua binecuvân- 
tată şi sfințită de Dumnezeu. Este ziua în care 
creaţia este cunoscută ca „bună foarte” şi aces- 
ta este sensul ei în Vechiul Testament, un sens 
menţinut de Însuşi Hristos şi de Biserică. Aceas- 
ta înseamnă că, în ciuda păcatului şi a căderii, 
lumea rămâne creaţia bună a lui Dumnezeu; păs- 
trează acea bunătate esenţială în care Creatorul 
S-a bucurat: Şi a privit Dumnezeu toate câte a făcut 
şi iată erau bune foarte... (Facerea 1, 31). De ace- 

ea, a păstra Sabatul aşa cum a fost înțeles din- 
tru început înseamnă că viața poate fi plină de 
sens, bucurie, creativitate; poate fi ceea ce Dum- 
nezeu a făcut-o să fie. Şi Sabatul, ziua odihnei, 
în care ne bucurăm de rezultatele muncii şi ale 
activităților noastre, rămâne pentru totdeauna 
binecuvântarea pe care Dumnezeu a acordat-o 
lumii şi vieţii acesteia. Această continuitate din- 
tre înțelesul creştin şi cel vechi-testamentar asu- 
pra Sabatului nu numai că nu exclude, ba chiar 
sugerează o discontinuitate. lar aceasta, pentru 
că în Hristos nimic nu rămâne la fel, pentru că 
totul este împlinit, transformat şi umplut cu un 
nou sens. Dacă Sabatul, în realitatea sa spiritu- 
ală fundamentală, este prezența duhovniceas- 
că bună foarte (Facerea 1, 31), în contextul acestei 
lumi, tocmai „această lume” este revelată într-o 
nouă lumină în Hristos şi transformată în ceva 
nou, prin El. Hristos dăruieşte omului Împărăția 
lui Dumnezeu, care „nu este din această lume”. 
Şi aici este marea „întrerupere”, care pentru un 
creştin face „totul nou”. Bunătatea acestei lumi 
şi a lucrurilor din ea este acum raportată la fina- 
la lor desăvârşire în Dumnezeu, la Împărăția lui 
Dumnezeu ce trebuie să vină şi care va fi mani- 
festată în toată slava ei numai după ce „aceas- 
tă lume” se va sfârşi. Mai mult, „lumea aceas- 
ta”, refuzând pe Hristos, s-a descoperit ea însăşi 
că este sub puterea Stăpânitorului acestei lumi şi 
că zace sub puterea celui rău (| loan 5, 19) şi calea 

mântuirii din această stare nu este prin evoluţie, 
dezvoltare sau „progres“, ci prin Cruce, Moarte 
şi Inviere. Ceea ce semeni tu nu capătă viață dacă nu 
moare (| Corinteni 15, 36). Astfel, un creştin tră- 
ieşte o „viață dublă” - nu în sensul juxtapune- 
rii „grijilor” lui cu activitățile lui „Teligioase”, ci 
în sensul de a face această viață, în totalitatea ei, 
„Pregustarea” şi „pregătirea” pentru Împărăția 
lui Dumnezeu, de a face din orice acțiune a lui 
un semn, o afirmare şi o aşteptare a ceea ce tre- 
buie „să vină”. Acesta este sensul aparentei con- 
tradicții a Evangheliei: Împărăția lui Dumnezeu 
este „în mijlocul nostru” şi Împărăția lui Dum- 
nezeu trebuie „să vină”. Dacă cineva nu 0 des- 
coperă „în mijlocul” vieții, nici nu poate vedea 
în ea obiectul acelei iubiri, aşteptări şi al acelui 
dor către care ne cheamă Evanghelia. Poate cre- 
de în pedeapsă şi răsplată după moarte, însă 
niciodată nu va putea înțelege bucuria şi inten- 
sitatea rugăciunii creştinului: „Vie Împărăţia Ta!” 
- Nino, lisuse Doamne!” Hristos a venit ca noi 
să-L putem aştepta. El a adus viaţa în timp, aşa 
că viața şi timpul pot deveni trecerea, uşa către 
Împărăţia lui Dumnezeu. 

Sabatul, ziua creației, ziua „acestei lumi” 
devine - în Hristos — ziua aşteptării, ziua dina- 
intea Zilei Domnului. Transformarea Sabatului a 
avut loc în Marea şi Sfânta Sâmbătă în care Hris- 
tos, „plinindu-Şi toată lucrarea Sa”, S-a odihnit 
în mormânt. În ziua următoare, „Prima după 

Sabat”, Viaţa a strălucit din mormântul dătător 
de viaţă, femeilor mironosiţe li s-a spus: „Bucu- 
raţi-vă!”, ucenicii „n-au crezut şi de bucurie s-au 
minunat”, iar ziua creaţiei celei noi a început. De 
această nouă zi Biserica se împărtăşeşte şi, prin 
ea, intră în duminică. Dar ea încă trăieşte şi călă- 
toreşte în timpul „acestei lumi”, care în înţele- 
sul ei mistic a devenit Sabat, conform cuvinte- 
lor Sfântului Apostol Pavel: Voi ați murit şi via- 
ţa voastră este ascunsă cu Hristos întru Dumnezeu. 
Iar când Hristos, Care este viața noastră, Se va arăta, 
atunci şi voi, împreună cu El, vă veţi arăta întru sla- 
vă (Coloseni 3, 3-4). 

Toate acestea explică locul unic al sâmbetei 
— ziua a şaptea -— în tradiția liturgică: caracte- 
rul ei dublu, ca zi de sărbătoare şi ca zi a morții. 
Este o sărbătoare, pentru că este în această lume 
şi în ea Hristos a depăşit moartea şi a inaugu- 
rat Împărăția Sa, pentru că Întruparea, Moar- 
tea şi Învierea Sa sunt împlinirea creaţiei în care 
Dumnezeu S-a bucurat la început. Este o zi a 
morții, pentru că în moartea lui Hristos a murit 
lumea, iar mântuirea, împlinirea şi transforma- 
rea ei sunt dincolo de mormânt, în „vremea ce 
va să vină”. Toate sâmbetele anului liturgic îşi 
au rădăcinile sensului în două sâmbete decisive: 
cea a învierii lui Lazăr, care a avut loc în aceas- 
tă lume şi este vestirea şi încredințarea învierii 
de obşte, şi aceea din Marea şi Sfânta Sâmbătă a 
Paştilor, când moartea însăşi a fost transforma- 

ma 


tă şi a devenit „trecerea” în noua viață a creaţi- 
ei celei noi. 

În timpul Postului, acest înțeles al sâmbete- 
lor capătă o intensitate specială, pentru că sco- 
pul Postului este tocmai recuperarea înţelegerii 
creştine a timpului ca pregătire şi pelerinaj, şi a 
înţelegerii stării de străin şi călător a creştinului 
în această lume (I Petru 2, 11). Sâmbetele acestea 
raportează truda postului la desăvârşirea viitoa- 
re şi, astfel, conferă Postului ritmul său special. 
Pe de o parte, sâmbăta, în Post, este o zi „euha- 
ristică”, marcată prin oficierea Sfintei Liturghii 
a Sfântului loan Gură 'de Aur, iar Euharistia 
înseamnă întotdeauna sărbătoare. Totuşi, caracte- 
rul specific al acestei sărbători este că se rapor- 
tează la Post ca şi călătorie, răbdare şi efort şi, 
astfel, devine un „popas” a cărui ţintă este să ne 
facă să reflectăm la supremul scop al acestei călă- 
torii. Aceasta se vădeşte mai cu seamă în peri- 
copele Apostolilor din sâmbetele Postului, alese 
din Epistola către Evrei, în care tipologia istoriei 
mântuirii, peregrinării, făgăduinţei şi credinţa în 
cele ce au să vină ocupă un loc central. 

În prima sâmbătă, auzim mărețul prolog al 
Epistolei (Evrei 1, 1-12), care este o mărturisire 
solemnă a creaţiei, Răscumpărării şi a Împărăției 
celei veşnice a lui Dumnezeu: 


După ce Dumnezeu, odinioară, în multe 
rânduri şi în multe chipuri, a vorbit părinților 

noştri prin proroci, în zilele acestea mai de pe 

urmă ne-a grăit nouă prin Fiul, pe Care L-a 

pus moştenitor a toate şi prin Care a făcut şi 

veacurile... Dar Tu acelaşi eşti şi anii Tăi nu 
se vor sfârşi. 


Trăim în aceste „ultime zile” — zilele ultime- 
lor strădanii. Ne aflăm încă în „astăzi”, însă 
sfârşitul se apropie. În sâmbăta a doua, auzim 
(Evrei 3, 12-16): 


Luaţi seama, fraților, să nu fie cumva, 
în vreunul din voi, o inimă vicleană 
a necredinței, ca să vă depărteze de la 
Dumnezeul cel Viu. Ci îndemnați-vă unii pe 
alții, în fiecare zi, până ce putem să zicem: 
astăzi! ...Căci ne-am făcut părtaşi ai lui 
Hristos, numai dacă vom păstra temeinic, 
până la urmă, începutul stării noastre în EL... 


Lupta este grea. Suferința şi ispitele sunt pre- 
ţul pe care-l plătim pentru o mai bună stare şi o 
mai bună făgăduință. Din acest motiv, pericopa 
apostolică din sâmbăta a treia (Evrei 10, 32-38) ne 
sfătuieşte: 

Nu lepădaţi dar încrederea voastră, care are 
mare răsplătire. Căci aveți nevoie de răbdare 
ca, făcând voia lui Dumnezeu, să dobândiți 
făgăduinţa. Căci mai este puțin timp, prea 
puțin, şi Cel ce e să vină va veni şi nu va 
întârzia. 

Credinţa, dragostea şi nădejdea sunt armele 
acestei lupte, după cum afirmă pericopa aposto- 
lică din a patra sâmbătă (Evrei 6, 9-12): 


Căci Dumnezeu nu este nedrept, ca să uite 
lucrul vostru şi dragostea pe care ați arătat-o 
pentru numele Lui, voi care ați slujit şi slujiţi 

sfinților. Dorim dar ca fiecare dintre voi să 

arate aceeaşi râvnă spre adeverirea nădejdii, 
până la sfârşit. Ca să nu fiţi greoi, ci următori 
ai celor ce prin credință şi îndelungă răbdare 
moştenesc făgăduințele. 


Timpul se scurtează, aşteptarea devine mai 
nerăbdătoare, încredințarea mai plină de bucu- 
rie. Acesta este tonul pericopei din sâmbăta a 
cincea (Evrei 9, 24-28): 


Tot aşa şi Hristos, după ce a fost adus o dată 
jertfă, ca să ridice păcatele multora, a doua 
oară fără de păcat Se va arăta celor ce cu 
stăruință ÎL aşteaptă spre mântuire. 


Aceasta este ultima pericopă înaintea Sâmbe- 
tei lui Lazăr, când, de la vremea aşteptării, înce- 
pem „trecerea” în timpul împlinirii. 

Pericopele evanghelice din sâmbetele Postu- 
lui sunt alese din Evanghelia după Sfântul Marcu 
şi se constituie, de asemenea, într-o succesiune. 

Cheia acestui înțeles este dată în prima sâmbă- 
tă: Hristos depăşeşte regulile ipocrite ale Sabatu- 
lui iudaic, proclamând: 

Sâmbăta a fost făcută pentru om, iar nu omul 
pentru Sâmbătă. Astfel că Fiul Omului este 
Domn şi al Sâmbetei (Marcu 2, 27-28). 


Îşi face apariţia o nouă perioadă, restaurarea 
omului a început. În cea de a doua sâmbătă, îl 
auzim pe lepros zicând lui Hristos: 


„„.De voieşti, poți să mă curățeşti... şi S-a 
atins de el şi i-a zis: Voiesc, curățeşte-te! 


În a treia sâmbătă, Îl vedem pe Hristos călcând 
toate tabuurile şi 


„„.mâncând cu vameşii şi cu păcătoşii. 
În sâmbăta 4 patra, la acel „bine foarte” din 


capitolul întâi al Facerii, Evanghelia răspunde cu 
exclamaţie plină de bucurie: 


„.. Toate le-a făcut bine, pe surzi îi face să audă 
şi pe muţi să vorbească! 


În cele din urmă, în sâmbăta a cincea, toate 
acestea îşi găsesc punctul culminant în mărturi- 
sirea decisivă a lui Petru: 


„.. Tu eşti Hristos! 


Aceasta este primirea de către om a tainei lui 
Hristos, a tainei creației celei noi. 

Sâmbetele Postului, după cum am afirmat 
mai sus, au o a doua latură sau dimensiune: cea 
a morţii. Cu excepția primei sâmbete, care, în 
mod tradițional, este închinată Sfântului Teodor 
Tiron, şi cu excepţia celei de a cincea — cea a Aca- 

tistului Buneivestiri —, celelalte trei sâmbete sunt 
zilele de comemorare generală a celor care „în 
nădejdea învierii şi a vieții veşnice” au adormitîn 
Domnul. Această comemorare, aşa cum am afir- 
mat deja, pregăteşte şi anunţă Sâmbăta învierii 
lui Lazăr şi Marea şi Sfânta Sâmbătă a Săptămâ- 
nii Patimilor. Nu reprezintă doar un act de dra- 
goste, o „faptă bună”, este de asemenea o redes- 
coperire esenţială a „acestei lumi”, ca moarte. 
În această lume, suntem condamnaţi morții, aşa 
cum lumea însăşi este. Însă, în Hristos, moartea a 
fost distrusă din interior; după cum spune Sfân- 
tul Apostol Pavel, a pierdut „boldul” ei, a deve- 
nit ea însăşi o intrare într-o viață mai îmbelşu- 
gată. Pentru fiecare dintre noi, această intrare a 
început în moartea noastră baptismală, care face 
să fie moarte acelea din noi care sunt vii (căci voi 
ați murit — Coloseni 3, 3) şi vii acelea din noi care 
sunt moarte, pentru că „moartea nu mai este”. O 
deviaţie generală a pietății populare de la ade- 
văratul sens al credinţei creştine a făcut moartea 
din nou neagră. Aceasta este simbolizată în multe 
locuri prin folosirea veşmintelor negre la înmor- 
mântări şi la „requiem-uri”. Oricum, ar trebui 
să ştim că pentru un creştin culoarea morţii este 
albul. Rugăciunea pentru cei răposaţi nu este jale 
şi nicăieri nu este mai bine revelată aceasta decât 
în legătura dintre pomenirea generală a morţi- 
lor şi zilele de sâmbătă, în general, şi Sâmbete- 
le Postului, în special. Din cauza păcatului şi a 

înşelării, ziua plină de bucurie a creației a deve- 
nit ziua morții; pentru că, supunându-ne deşertă- 
ciunii (Romani 8, 20), creaţia însăşi devine moar- 
tă. Însă moartea lui Hristos restaurează ziua a 
şaptea, făcând-o ziua re-creaţiei, a stăpânirii şi 
a distrugerii a ceea ce a făcut din această lume 
un timp al morţii. Şi scopul suprem al Postului 
este acela de a reface în noi „nerăbdarea desco- 
peririi fiilor lui Dumnezeu”, care este conținu- 
tul credinţei, al dragostei şi al nădejdii creştine. 
Prin această nădejde am fost mântuiți. Căci prin 
nădejde ne-am mântuit; dar nădejdea care se vede nu 
mai e nădejde. Cum ar nădăjdui cineva ceea ce vede? 
Iar dacă nădăjduim ceea ce nu vedem, aşteptăm prin 
răbdare (Romani 8, 24-25). Lumina Sâmbetei lui 
Lazăr şi pacea plină de bucurie a Sâmbetei celei 
Mari şi Sfinte constituie înțelesul morții creştine 
şi rugăciunea noastră pentru cei răposați. 


3. Duminicile Postului 


Fiecare duminică din Post are două teme, două 
înţelesuri. Pe de o parte, fiecare dintre ele aparți- 
ne unei succesiuni în care sunt redate ritmul şi 
„dialectele” duhovniceşti ale Postului. Pe de altă 
parte, în decursul dezvoltării istorice a Bisericii, 
aproape fiecare duminică a Postului a căpătat o 
a doua temă. Astfel, în prima duminică, Biserica 
celebrează Biruința Ortodoxiei — comemorarea vic- 
toriei asupra iconoclasmului şi restaurarea vene- 

rării icoanelor în Constantinopol, în 843. Legă- 
tura acestei celebrări cu Postul este pur istorică: 
prima „biruinţă a Ortodoxiei” a avut loc în aceas- 
tă duminică. Acelaşi este adevărul despre come- 
morarea, în duminica a doua din Post, a Sfântu- 
lui Grigorie Palama. Condamnarea duşmanilor săi 
şi apărarea învățăturilor sale de către Biserică, în 
secolul al XIV-lea, au fost aclamate ca un al doi- 
lea triumf al Ortodoxiei şi, din acest motiv, sărbă- 
torirea lui anuală a fost rânduită pentru a doua 
duminică din Post. Pline de sens şi importante 
prin ele însele, aceste comemorări sunt indepen- 
dente de Post şi le-am putea lăsa în afara acestei 
lucrări. Mai „integrate” în Post sunt comemoră- 
rile Sfântului Ioan Scărarul, în duminica a patra, Şi 
a Sfintei Maria Egipteanca, în duminica a cincea. În 
amândouă, Biserica vede pe cei mai mari purtă- 
tori şi susținători ai ascetismului creştin — Sfântul 
loan a exprimat preceptele ascetismului în scri- 
erile sale, iar Sfânta Maria le-a exprimat în viaţa 
sa. Comemorarea lor, în decursul celei de a doua 
părți a Postului, are în mod clar rolul de a încu- 
raja şi inspira pe creştinul luptător în efortul său 
duhovnicesc din timpul Postului. Oricum, întru- 
cât ascetismul trebuie practicat, nu doar comemo- 
rat, iar comemorarea acestor doi sfinți ţinteşte 
efortul nostru personal, vom trata înțelesul lui în 
ultimul capitol. 

Cât despre prima şi cea mai importantă temă a 
duminicilor din Post, ea este, de asemenea, reve- 

lată mai întâi în lecturile biblice. Pentru a le înțele- 
ge succesiunea, trebuie să ne amintim încă o dată 
legătura originară dintre Postul Mare şi Botez — 
sensul Postului ca pregătire pentru Botez. De ace- 
ea, aceste lecturi sunt parte integrantă a catehe- 
zelor creştine primare; ele explică şi însumează 
pregătirea catehumenului pentru Taina pascală 
a Botezului. Botezul este intrarea în noua viață 
inaugurată de Hristos. Pentru catehumen, aceas- 
tă nouă viață este numai anunțată şi promisă, şi el 
o acceptă prin credinţă. El este ca bărbații Vechiu- 
lui Testament, care au trăit prin credinţa lor într-o 
promisiune, a cărei împlinire nu o văzuseră. 
Aceasta este tema primei duminici. După men- 
ționarea drepţilor Vechiului Testament, epistola 
(Evrei 11, 24-26, 32-40; 12, 2) concluzionează: 


Şi toți aceştia mărturisiți fiind prin credinţă, 
n-au primit făgăduinţa. Pentru că Domnul 
rânduise pentru noi ceva mai bun... 


Ce este aceasta? Răspunsul este dat în lectura 
evanghelică a primei duminici (loan 1, 43-51): 


...Mai mari decât acestea vei vedea. Şi i-a zis: 
Adevărat, adevărat zic vouă, de acum veți 
vedea cerul deschizându-se şi pe îngerii lui 
Dumnezeu suindu-se şi coborându-se peste 

Fiul Omului. 


Aceasta înseamnă: voi, catehumenii, voi, care 
credeți în Hristos, voi, care doriţi să primiți Bote- 

zul, care vă pregătiți pentru Paşti — veţi vedea 
inaugurarea acestei noi perioade, împlinirea 
tuturor promisiunilor, manifestarea Împărăţi- 
ei lui Dumnezeu. Însă veţi vedea acestea numai 
dacă credeți şi vă pocăiţi, dacă vă schimbaţi con- 
cepția, dacă aveți dorinţa, dacă acceptați nevoin- 
ţa. Aceasta ni se reaminteşte în pericopa celei de 
a doua duminici (Evrei 1, 10; 2, 3): 


Pentru aceasta se cuvine ca noi să luăm 
aminte cu atât mai mult la cele auzite, ca nu 
cumva să ne pierdem. Cum vom scăpa noi, 
dacă vom fi nepăsători la astfel de mântuire... 


În pericopa evanghelică a celei de a doua dumi- 
nici (Marcu 2, 1-12), imaginea acestei nevoinţe şi 
a acestei dorințe este slăbănogul care a fost adus 
la Hristos prin acoperişul casei: 


„..Şi văzând Iisus credinţa lor, i-a zis 
slăbănogului: Fiule, iertate îți sunt păcatele 
tale! 


În cea de a treia duminică — Duminica Sfintei 
Cruci - îşi face apariţia tema Crucii şi ni se spune 
(Marcu 8, 34; 9, 1): 


Căci ce-i foloseşte omului să câştige lumea 


întreagă, dacă-şi pierde sufletul? Sau ce ar 
putea da omul, în schimb, pentru sufletul său? 


Din această duminică începând, pericopele 
din Epistola către Evrei prind să ne descopere 
sensul jertfei lui Hristos, prin care suntem pri- 

miţi în interiorul Sfântului Mormânt, dincolo de 
„perdea“, adică în Sfânta Sfintelor a Împărăției 
lui Dumnezeu (conform celei de a treia duminici, 
Evrei 4, 14; 5, 6; a celei de a patra duminici, Evrei 
6, 13-20; şi a celei de a cincea duminici, Evrei 9, 
11-14), în timp ce pericopele evanghelice din 
Evanghelia după Sfântul Apostol Marcu anunță 
Patima cea de bunăvoie a lui Hristos: 


„„. Fiul Omului Se va da în mâinile oamenilor 
şi-L vor ucide... 
(Marcu 9, 17-31) — duminica a patra 


şi Învierea Sa: 


...dar după ce-L vor ucide, a treia zi va învia 
(Marcu 10, 32-45) — duminica a cincea. 


Catehezele, pregătirea pentru marea taină se 
îndreaptă către sfârşit, ceasul hotărâtor al intră- 
rii omului în Moartea şi Invierea lui Hristos se 
apropie. 

Astăzi, Postul Mare nu mai are rolul de pregă- 
tire a catehumenului pentru primirea Botezului, 
însă, cu toate că suntem botezați şi unşi cu Sfân- 
tul Mir, nu suntem noi încă, într-un anume sens, 
„catehumeni”? Sau, mai degrabă, nu trebuie să 
ne întoarcem la această stare în fiecare an? Nu 
cădem noi, oare, mereu de la marea Taină la care 
am fost făcuţi participanţi? Nu avem noi nevoie, 
în viața noastră — care este o permanentă înstră- 
inare de Hristos şi de Împărăţia Sa —, de această 

anuală întoarcere către adevăratele rădăcini ale 
credinţei noastre creştine? 


4. Înjumătățirea Postului Mare — Sfânta 
Cruce 


Duminica a treia din Post este numită Închi- 
narea Sfintei Cruci. La slujba Privegherii acestei 
zile, după Doxologia Mare, Crucea este adusă, 
într-o procesiune solemnă, în mijlocul biseri- 
cii, şi rămâne acolo întreaga săptămână — cu o 
rânduială specială de închinare la toate slujbele 
următoare. Vrednic de notat este faptul că tema 
Crucii, care domină imnologia acelei duminici, 
nu apare în termeni de suferință, ci în termeni 
de victorie şi de bucurie. Mai mult decât aceasta, 
tema cântărilor (hirmoi) Canonului de Duminică 
este luată din slujba pascală — „Ziua Învierii” — şi 
Canonul este o parafrază a Canonului Paştilor. 

Sensul tuturor acestora este clar. Ne aflăm la 
mijlocul Postului. Pe de o parte, efortul fizic şi 
duhovnicesc, dacă este serios şi consistent, înce- 
pe să se facă simţit, povara lui devine din ce în ce 
mai apăsătoare, oboseala noastră mai evidentă. 
Avem nevoie de ajutor şi de încurajare. Pe de altă 
parte, suportând această oboseală, escaladând 
muntele până la acest punct, începem să vedem 
sfârşitul pelerinajului nostru şi razele Paştilor 
crescând în intensitate. Postul Mare este propria 
noastră răstignire, experiența noastră, limita- 

tă aşa cum este, a poruncii lui Hristos auzită în 
prima Evanghelie a acestei duminici: Dacă voieşte 
cineva să vină după Mine, să se lepede de sine, să-şi 
ia crucea şi să-Mi urmeze Mie (Marcu 8, 34). Însă 
nu ne putem lua crucea şi să-l urmăm lui Hristos 
dacă nu avem Crucea Sa, pe care a luat-o asu- 
pră-Şi spre a ne mântui. Crucea Lui este cea care 
ne mântuieşte, nu a noastră. Crucea Lui este cea 
care dă nu numai sens, ci şi putere altora. Aceasta 
ni se explică în Sinaxarul Duminicii Crucii: 

„Pentru că în timpul Postului celui de 40 de 
zile ne răstignim şi noi oarecum, morți fiind față 
de patimi, cu simţurile adormite şi potolite din 
pricina amărăciunii postului, ni se pune înain- 
te cinstita şi de viață făcătoarea Cruce ca să ne 
îmbărbăteze, să ne sprijine, să ne aducă aminte 
de patima Domnului nostru lisus Hristos şi să ne 
mângâie. Dacă Dumnezeu a fost răstignit pen- 
tru noi, oare nu trebuie ca şi noi să lucrăm mai 
mult pentru EI? Nevoinţele noastre ni se uşurea- 
ză când ni se aduce aminte şi de nădejdea slavei 
ce ni s-a dat prin Cruce. Căci după cum Mântu- 
itorul nostru, urcându-Se pe Cruce, a fost slăvit 
prin felul necinstit prin care s-au purtat oamenii 
cu E] şi prin amărăciunile ce I-au pricinuit, tot 
aşa trebuie să facem şi noi ca să fim slăviţi împre- 
ună cu EI, cu toate că îndurăm cu greu nevoinţe- 
le Postului. 

Se mai explică prăznuirea de azi şi în alt chip. 
După cum cei care călătoresc pe o cale aspră şi 

lungă, zdrobiți de oboseală, dacă întâlnesc pe 
cale un copac umbros se odihnesc puţin, aşezân- 
du-se sub el, şi oarecum refăcuți termină şi restul 
drumului, tot aşa şi acum, în timpul Postului, a 
fost sădită de Sfinţii Părinţi la mijlocul acestei căi 
obositoare Crucea cea aducătoare de viață, spre 
a ne odihni, a răsufla şi a ne face pe noi cei oste- 
niți sprinteni şi uşori pentru restul ostenelii. 

Sau altă explicație. După cum la venirea unui 
împărat sunt purtate înainte steagurile lui şi 
sceptrul, iar în urmă vine şi el, plin de veselie 
şi de bucurie pentru biruința avută, iar împreu- 
nă cu el se bucură şi supuşii, tot aşa şi Domnul 
nostru lisus Hristos, vrând să arate biruința asu- 
pra morţii şi că are să vină cu slavă în Ziua Învi- 
erii, a trimis înainte sceptrul Lui, semnul Lui cel 
împărătesc, Crucea cea de viață făcătoare, care 
ne umple de multă bucurie, ne dă foarte mare 
uşurare şi ne pregăteşte să fim gata să primim pe 
Împărat şi să scoatem strigăte de bucurie întru 
întâmpinarea Biruitorului. 

A fost aşezată Sfânta Cruce în săptămâna de 
la mijloc a Postului celui de 40 de zile pentru 
următoarea pricină: Sfântul Post de 40 de zile 
se aseamănă cu izvorul cel din Amara, din pri- 
cina asprimii, amărăciunii şi lipsei de trai bun ce 
ne face Postul. După cum dumnezeiescul Moi- 
se, când a băgat lemnul în mijlocul izvorului, 
l-a îndulcit, tot aşa şi Dumnezeu, Care ne trece 
prin Marea Roşie cea spirituală şi ne scoate de la 

nevăzutul Faraon, prin lemnul cel de viață făcă- 
tor al cinstitei şi de viață făcătoarei Cruci, îndul- 
ceşte amărăciunea Postului celui de 40 de zile şi 
ne mângâie pe noi, care trăim ca în pustie, până 
ce ne va duce, prin învierea Lui, la Ierusalimul 
cel spiritual. 

Sau altă explicaţie. Deoarece Crucea se numeş- 
te şi este pomul vieţii, iar acel pom a fost sădit în 
mijlocul Raiului, în Eden, în chip potrivit şi dum- 
nezeieştii Părinți l-au sădit pe acesta în mijlocul 
Postului celui de 40 de zile, ca să ne aminteas- 
că şi de lăcomia lui Adam, dar în acelaşi timp să 
ne arate prin pomul acesta şi înlăturarea osân- 
dei lui. Într-adevăr, dacă mâncăm din el, nu mai 
murim, ci trăim. 

Prin puterea Crucii, Hristoase Dumnezeu- 
le, păzeşte-ne de ispitele celui viclean, învred- 
niceşte-ne să ne închinăm dumnezeieştilor 
tale Patimi şi Învierii celei purtătoare de viață, 
ducând la capăt cu uşurinţă calea acestui Post de 
40 de zile şi ne miluieşte pe noi, ca un singur bun 
şi de oameni iubitor. Amin!” 

Astfel refăcuți şi liniştiți, începem a doua parte 
a Postului. Încă o săptămână şi, în cea de a patra 
duminică, auzim vestea: ...Fiul Omului Se va da 
în mâinile oamenilor şi-L vor ucide, iar după ce-L 
vor ucide, a treia zi va învia (Marcu 9, 31). Acum 
accentul nu se mai pune pe strădania şi pocăința 
noastră, ci pe evenimentele ce au avut loc „pen- 
tru noi şi pentru a noastră mântuire”. 

Doamne Dumnezeule, Cel ce ne-ai dat să 
pregustăm astăzi prin învierea lui Lazăr 
Sfânta Săptămână cea înainte-strălucitoare, 
ajută-ne să săvârşim călătoria Postului! 


Ajungând la cea de-a doua vreme a postirii, 
să punem început vieții dumnezeieşti, ca, atin- 
gând săvârşirea ostenelilor noastre, să primim 
bucuria cea nepieritoare. 

La Utrenia din Joia săptămânii a cincea, auzim 
încă o dată Canonul Mare al Sfântului Andrei Cri- 
teanul, de data aceasta însă în totalitatea lui. 
Dacă, la începutul Postului, acest Canon a fost 
ca o uşă care ne-a condus către pocăință, acum, 
la sfârşitul Postului, răsună ca un „rezumat” al 
pocăinței şi ca o împlinire a acesteia. 

Dacă la început abia l-am ascultat, acum, cu 
această speranţă, cuvintele lui au devenit cuvin- 
tele noastre, plângerea noastră, speranţa şi pocă- 
ința noastră şi, de asemenea, o evaluare a stră- 
daniei noastre din timpul Postului: cât din toa- 
te acestea au devenit, cu adevărat, ale noastre? 
Cât de departe am ajuns de-a lungul căii acestei 
pocăințe? Pentru că toate acestea care ne privesc 
se apropie de sfârşit, de acum înainte îi urmăm 
pe ucenici, care erau pe cale, suindu-se la lerusalim, 
şi lisus mergea înaintea lor. Iar lisus a zis către ei: 
Iată, ne suim la Ierusalim şi Fiul Omului va fi dat 
în mâinile căpeteniilor preoților şi cărturarilor şi ei 
Îl vor condamna la moarte şi-L vor batjocori şi-L vor 
scuipa şi-L vor biciui, şi-L vor ocări, dar după trei zile 

va învia (Marcu 10, 32-45). Aceasta este Evanghe- 
lia celei de a cincea duminici. 

Tonalitatea slujbelor divine din Post se schim- 
bă. Dacă de-a lungul întregii prime părți a Pos- 
tului efortul nostru a ţintit propria noastră cură- 
țire, acum realizăm faptul că această curățire nu 
a fost un scop în sine, ci că ea trebuie să ne con- 
ducă spre contemplarea, înțelegerea şi împropri- 
erea tainei Crucii şi a Învierii. Sensul efortului 
nostru trebuie acum să ni se descopere ca partici- 
pare la această taină cu care am fost atât de obiş- 
nuiți, încât o găseam firească şi pe care o uitam, 
pur şi simplu. Şi, cum Îl urmăm, urcând la Ieru- 
salim, împreună cu ucenicii, „suntem uimiţi şi 


x 


plini de teamă”. 


5. Pe drumul către Betania şi Ierusalim 


Săptămâna a şasea şi ultima din Post este numi- 
tă Săptămâna Stâlpărilor. În timpul celor şase zile 
care preced Sâmbăta lui Lazăr şi Duminica Flori- 
ilor, slujbele Bisericii ne fac să-L urmăm pe Hris- 
tos, după cum, pentru prima dată, El vesteşte 
moartea prietenului Său, iar apoi începe călăto- 
ria spre Betania şi Ierusalim. Tema şi tonalitatea 
săptămânii acesteia sunt date duminică seara, la 
Vecernie: 


Începând cu dragoste a şasea săptămână a 
cinstitului Post, să aducem, credincioşilor, 
cântare înaintea prăznuirii stâlpărilor 

Domnului, Celui ce vine în slavă cu puterea 
dumnezeirii în lerusalim, ca să omoare moartea. 


Centrul atenţiei este Lazăr — boala lui, moartea 
lui, durerea rudelor sale şi reacţia lui Hristos în 
faţa tuturor acestora. 

Astfel, auzim luni: 


Astăzi, umblând Hristos pe lângă lordan, 1 s-a 
arătat boala lui Lazăr... 


Marţi: 
Ieri şi astăzi a fost boala lui Lazăr... 
Miercuri : 


Astăzi Lazăr murind, se-ngroapă şi-l jelesc 
surorile... 


Joi : 
Două zile are astăzi Lazăr cel mort. 
Şi, în sfârşit, vineri : 


În ziua de mâine, Domnul vine să ridice pe 
fratele cel mort al Martei şi al Mariei. 


Astfel, întreaga săptămână este petrecută în 
contemplarea duhovnicească a întâlnirii dintre 
Hristos şi Moarte — mai întâi în persoana prie- 
tenului Său, Lazăr, şi apoi în Moartea lui Hris- 
tos Însuşi. Este calea acelui „ceas al lui Hristos” 
despre care EI a vorbit adesea şi către care întrea- 
ga Sa misiune pământească a fost orientată. Şi 
trebuie să întrebăm: care este locul şi sensul aces- 

tei contemplări în slujbele din timpul Postului? 
Cum se raportează ea la propriul nostru efort? 

Aceste întrebări presupun o alta, de care tre- 
buie să ne ocupăm, pe scurt, acum. În comemo- 
rarea evenimentelor din viața lui Hristos, Bise- 
rica, foarte adesea, dacă nu mereu, transpune 
trecutul în prezent. Astfel, în ziua Naşterii Dom- 
nului, cântăm: „Fecioara astăzi pe Cel mai presus 
de ființă naşte...”, în Vinerea Patimilor: „Astăzi 
stă înaintea lui Pilat...”, în Duminica Floriilor: 
„Astăzi vine la lerusalim...” Întrebarea este: care 
este sensul acestei transpuneri, semnificaţia aces- 
tui astăzi liturgic?! 

O surprinzătoare majoritate a credincioşilor o 
înțeleg, probabil, ca pe o metaforă retorică, ca pe 
o poetică „figură de stil”. Modul nostru modern 
de abordare a rugăciunii este fie rațional, fie sen- 
timental. Calea rațională constă în reducerea 

' Timpul liturgic are o altă dimensiune şi un alt înțeles 
decât cel obişnuit, pentru că Liturghia şi toate actele liturgice 
îl pun pe om în comuniune cu Dumnezeu şi transformă tim- 
pul în veşnicie; Părintele Stăniloae definea timpul ca fiind dis- 
tanţa de la chemarea lui Dumnezeu până la răspunsul omului. 
Hristos a venit la „plinirea vremii”, iar Psalmistul spune: Vre- 


mea este ca Domnul să slujească, stricat-au legea Ta (Ps. 118, 126). 
În Hristos timpul se „desființează” şi se transformă în eterni- 
tatea lui Dumnezeu: saeculum/seculum (timp îndelungat, dar 
raportat la viața terestră) se transformă în veşnicia care trans- 
cende timpul. „Astăzi este numele timpului lui Dumnezeu. 
Orice eveniment divin sau divin-uman se săvârşeşte într-un 
astăzi al veşniciei” (Părintele Galeriu, Tâlcuiri la mari praz- 
nice de peste an. 22 de modele omiletice, Editura Anastasia, 
Bucureşti, 2001, p. 29) — n.tr. 

slujbei liturgice la idei. Aceasta îşi are rădăcinile 
în acea teologie „occidentalizată” care s-a dez- 
voltat în Răsăritul ortodox, după sfârşitul peri- 
oadei patristice, şi pentru care Liturghia este, în 
cel mai fericit caz, un teren propice pentru sim- 
ple definiţii şi propoziţii intelectuale. Ceea ce nu 
poate fi redus, în rugăciune, la un adevăr inte- 
lectual, este etichetat cu termenul de „poezie” — 
adică ceva ce nu trebuie luat foarte în serios. Şi, 
din clipa în care este clar că evenimentele săr- 
bătorite de Biserică aparţin trecutului, liturgicei 
expresii astăzi nu i se mai dă nici un înțeles pro- 
fund. În ceea ce priveşte abordarea sentimenta- 
lă, ea este rezultatul unei pietăți individualiste şi 
egoist-centrate, care reprezintă în multe moduri 
opusul teologiei intelectualiste. Pentru acest fel 
de pietate, cultul este, dincolo de orice altceva, 
un cadru folositor pentru rugăciunea personală, 
un fundal inspirator al cărui scop este de a ne 
„încălzi” inimile şi a ni le îndrepta către Dum- 
nezeu. Conţinutul şi sensul slujbelor, al textelor, 
al rânduielilor şi actelor liturgice sunt aici de o 
importanță secundară; sunt de folos şi adecvate 
atâta timp cât mă îndeamnă să mă rog. Şi astfel, 
liturgicul astăzi este dizolvat, la fel ca toate cele- 
lalte texte liturgice, într-un fel nediferenţiat de 
„rugăciune“ emotivă şi inspiratoare. 

Din cauza îndelungatei polarizări a mentali- 
tăţii Bisericii noastre între aceste două căi, este 
foarte dificil să arătăm astăzi că, în realitate, cul- 

tul! Bisericii nu poate fi redus nici la „idei”, nici 
la „rugăciune”. Nimeni nu celebrează idei! Cât 
priveşte rugăciunea personală, nu se spune în 
Evanghelie că, atunci când vrem să ne rugăm, 
să intrăm în cămara noastră şi să intrăm acolo în 
comuniune personală cu Dumnezeu (v. Matei 6, 
6)? Conceptul de celebrare implică atât un eveni- 
ment, cât şi reacția socială sau obştească la aces- 
ta. O celebrare este posibilă numai când poporul 
se adună laolaltă şi, depăşind izolarea şi sepa- 
rarea naturală a unuia de celălalt, se manifestă 
împreună ca un singur trup, ca o singură persoa- 
nă în fața unui eveniment (de exemplu: sosirea 
primăverii, o cununie, o slujbă de înmormânta- 
re, o victorie etc.). Şi miracolul natural al tutu- 
ror celebrărilor este tocmai faptul că depăşesc, fie 
numai pentru un timp, nivelul ideilor şi, astfel, 
individualismul. Unul îşi pierde identitatea în 
cadrul celebrării şi, totodată, îi descoperă pe cei- 
lalți într-un fel unic. Care este însă, atunci, sensul 


În Teologia Liturgică în ultimul timp nu se mai face distinc- 
ţia exactă între cult şi leiturghia; până în epoca modernă, terme- 
nul folosit în Biserică pentru a exprima rugăciunea în sens larg, 
de rânduială, de slujbă divină etc. era cel de leiturghia=lucrarea 
lui Dumnezeu în mijlocul poporului, adoptat de Scriptu- 
ra Vechiului Testament odată cu traducerea acesteia în limba 
greacă (Septuaginta) pentru a exprima lucrările de la templu 
(abodah - în lb. ebraică). Termenul cult a intrat, prin influența 
teologiei scolastice, apusene, şi în teologia răsăriteană; cult de 
Ia cultus (lat.) înseamnă adorarea zeilor (în templele păgâne); 
de aceea mulți liturgişti exigenți folosesc mai degrabă terme- 
nul liturghia; EX. Liturghia Ceasurilor, Liturghia Cununiei etc., 
cu sensul de slujba Ceasurilor, Cununiei etc. — n.tr. 

liturgicului astăzi cu care Biserica îşi inaugurea- 
ză toate prăznuirile? În ce sens evenimentele din 
trecut sunt prăznuite astăzi? 

Se poate spune, fără exagerare, că întreaga via- 
ță a Bisericii este o continuă comemorare şi aduce- 
re-aminte. La sfârşitul fiecărei slujbe, ne referim la 
sfinții „a căror pomenire săvârşim”, însă, dincolo 
de toate pomenirile, Biserica este aducerea-amin- 
te de Hristos. Dintr-un punct de vedere simplu, 
memoria este o facultate ambiguă. Astfel, a ne 
aminti de cineva pe care îl iubim şi pe care l-am 
pierdut înseamnă două lucruri: pe de o parte, 
amintirea este mai mult decât o simplă cunoaş- 
tere a trecutului. Când fac pomenirea tatălui meu 
decedat, îl văd pe el; el este prezent în memoria 
mea nu ca o sumă a ceea ce ştiu despre el, ci în rea- 
litatea lui vie. Însă, pe de altă parte, este acea pre- 
zenţă care mă face să simt că de fapt el nu mai 
este aici, că niciodată în această lume şi în aceas- 
tă viață nu voi mai atinge mâna pe care atât de 
clar o văd în memoria mea. Aşadar, memoria este 
cea mai minunată şi-n acelaşi timp cea mai tragică 
facultate a existenței umane, pentru că nimic nu 
relevă mai bine natura noastră căzută, imposibi- 
litatea omului de a păstra, de a avea cu adevărat 
ceva în această lume, decât memoria. Memoria ne 
descoperă faptul că „timpul şi moartea domnesc 
pe pământ”. Tocmai datorită acestei funcții uma- 
ne unice a memoriei, creştinismul este centrat pe 
memorie, pentru că ea consistă, mai întâi de toate, 

în amintirea unui Om, a unui Eveniment, a unei 
Nopți în profunzimea şi bezna căreia ni s-a spus: 
„...aceasta să o faceţi întru pomenirea Mea”. Şi, 
iată, minunea se săvârşeşte! Îl pomenim pe El şi 
EI este aici — nu ca o imagine nostalgică a trecu- 
tului, nu ca ceva trist ce „niciodată nu va mai fi”, 
ci cu acea prezenţă intensă prin care Biserica poa- 
te repeta totdeauna spusele ucenicilor după întâl- 
nirea pe drumul spre Emaus: Oare nu ardea în noi 
inima noastră? (Luca 24, 32). 
Memoria naturală este, întâi de toate, o „pre- 
zenţă a absenței”, aşa că, în măsura în care cel 
pe care-l pomenim este prezent, în aceeaşi măsu- 
ră suferința absenței lui este mai acută. Dar, în 
Hristos, memoria a devenit din nou puterea care 
umple timpul distrus prin păcat şi moarte, prin 
ură şi necuviință. Şi tocmai această nouă memo- 
rie, ca putere ce depăşeşte timpul şi distrugerea 
lui, este miezul prăznuirii liturgice, al liturgi- 
cului astăzi. Desigur, Fecioara nu naşte astăzi, 
nimeni, „în realitate”, nu stă înaintea lui Pilat şi, 
ca fapte, aceste evenimente aparțin trecutului. 
Însă astăzi putem să ne amintim aceste fapte, iar 
Biserica este, întâi de toate, darul şi puterea aces- 
tei amintiri care transformă faptele din trecut în 
evenimente eterne pline de sens. 
Astfel, prăznuirea liturgică este o reîntoarcere 
a Bisericii în eveniment, şi aceasta înseamnă nu 
doar „ideea” lui, ci bucuria sau tristeţea lui, reali- 
tatea lui vie şi concretă. Una este să ştim că, prin 

strigătul Dumnezeul Meu, Dumnezeul Meu, pentru 
ce M-ai părăsit?, Hristos răstignit S-a manifestat în 
starea Lui de „chenoză” şi de smerenie. Cu totul 
altceva este să prăznuim acest evenimentîn fiecare 
an, în acea Vineri unică în care, fără să-l „raţiona- 
lizăm”, ştim cu certitudine faptul că aceste cuvin- 
te, fiind spuse o dată, rămân etern reale, aşa încât 
nici victoria, nici slava, nici „toate acestea la un 
loc” nu le vor putea şterge. Una este să explicăm 
faptul că învierea lui Lazăr era spre „încredința- 
rea învierii cea de obşte” (troparul zilei), cu totul 
altceva este să sărbătorim, începând de a doua zi, 
pentru o săptămână întreagă, această lentă întâl- 
nire între viață şi moarte, să devenim parte din ea, 
să vedem cu propriii ochi şi să simțim cu întreaga 
noastră ființă ceea ce implică vorbele lui loan: 
Atunci lisus a suspinat cu duhul şi S-a tulburat întru 
Sine... şi a lăcrimat (loan 11, 33, 35). Pentru noi şi cu 
noi toate acestea se întâmplă astăzi. Noi n-am fost 
în Betania, la mormânt, cu surorile înlăcrimate. 
Noi doar ştim despre aceasta din Evanghelie. Însă 
prăznuirea în Biserică astăzi a unei fapte istorice 
devine un eveniment pentru noi, pentru mine, o 
putere în viața mea, o aducere-aminte, o bucurie. 
Teologia! nu poate merge dincolo de „idee. Şi, 
din această perspectivă, avem noi nevoie de ace- 


1 Teologia, în cazul de față, are sensul de „Teologia 
academică”, „de şcoală”, care are limitele ei din cauza crizei 
duhovniceşti prin care trece şi pe care autorul o vede, în alte 
lucrări ale sale, ca fiind principala cauză a declinului spiritu- 


al din Biserică. 

le cinci zile lungi când este aşa de simplu să măr- 
turisim, „să încredințăm învierea cea de obşte”? 
Dar toată problema este că, prin ea însăşi, afirma- 
ţia aceasta nu spune nimic. Adevărata încredințare 
vine din prăznuire, mai exact din acele cinci zile 
în care noi mărturisim începutul cumplitei lupte 
între viață şi moarte şi începem nu atât să înțele- 
gem, cât să mărturisim că Hristos calcă cu moar- 
tea pe moarte. 

Învierea lui Lazăr, prăznuirea minunată a ace- 
lei sâmbete unice, este dincolo de Postul Mare. 
În vinerea care o precede, cântăm „Săvârşind 
patruzeci de zile cele de suflet folositoare...” şi, 
în termeni liturgici, Sâmbăta lui Lazăr şi Dumi- 
nica Floriilor sunt „începutul Crucii”. Dar ultima 
săptămână a Postului Mare, care este o continuă 
înainte-prăznuire a acestor zile, este suprema 
revelaţie a sensului Postului. La începutul aces- 
tei lucrări, am afirmat că Postul Mare este pregă- 
tirea pentru Paşti; totuşi, în realitate, în practi- 
ca uzuală, care a devenit între timp tradițională, 
această pregătire rămâne abstractă şi teoretică. 
Postul şi Învierea sunt puse alături fără o înţe- 
legere adevărată a legăturii şi interdependenţei 
lor. Chiar şi atunci când Postul nu este înțeles ca 
perioadă a realizării Spovedaniei şi Împărtăşa- 
niei anuale, este în mod obişuit gândit în terme- 
nii efortului individual şi, astfel, rămâne centrat 
pe sine. Cu alte cuvinte, ceea ce este cu adevă- 
rat absent din experienţa postului este acel efort 

fizic şi duhovnicesc îndreptat către participarea 
noastră la acel astăzi al Învierii lui Hristos, nu o 
morală abstractă, nu o îmbunătăţire morală, nu 
un mai mare control asupra patimilor, nici chiar o 
desăvârşire personală, ci participare la supremul 
şi atotcuprinzătorul astăzi al lui Hristos. Spiritu- 
alitatea creştină care nu are acest ţel este în peri- 
col de a deveni pseudo-creştină, pentru că într-o 
ultimă analiză ea este motivată de „individ” şi 
nu de Hristos. Pericolul este acela că, odată cură- 
țită cămara sufletului, eliberată de demonul care 
o locuia, rămâne goală şi demonul se întoarce, şi 
ia cu el alte şapte duhuri mai rele decât el şi intrând, 
locuieşte acolo; şi se fac cele de pe urmă mai rele decât 
cele dintâi (Luca 11, 26). În această lume, orice — 
chiar şi „spiritualitatea” — poate fi demonic. De 
aceea, este foarte important să se restabilească 
sensul şi ritmul Postului ca veritabilă pregătire 
pentru marele astăzi al Învierii. Am văzut până 
acum că Postul are două părţi. Înainte de Dumi- 
nica Crucii, Biserica ne invită să ne concentrăm 
asupra noastră înşine, să luptăm împotriva tru- 
pului şi a patimilor, a răului şi a tuturor celorlal- 
te păcate. Dar chiar făcând acestea, suntem per- 
manent invitați să privim spre viitor, să măsu- 
răm şi să motivăm efortul nostru prin „ceva mai 
bun” pregătit nouă. Astfel, din Duminica Cru- 
cii, taina suferinței lui Hristos, a Crucii şi a mor- 
ţii Sale devine centrul slujbelor din Post. Devine 
„urcuşul spre Ierusalim”. 

În cele din urmă, în timpul acestei ultime săp- 
tămâni de pregătire, începe prăznuirea tainei. 
Efortul postului ne-a făcut capabili să părăsim 
tot ceea ce, de obicei şi-n mod constant, ne întu- 
necă obiectul central al credinţei, al nădejdii şi 
bucuriei noastre. Timpul însuşi vine, aşa cum 
trebuie, către un sfârşit. Acum nu mai este măsu- 
rat prin preocupările şi grijile noastre obişnuite, 
ci prin ceea ce se întâmplă pe calea Betaniei şi 
mai departe, spre lerusalim. Şi, încă o dată, nu 
este vorba de ceva retoric. 

Pentru oricine a gustat adevărata viață litur- 
gică — fie şi numai pentru o singură dată şi chiar 
imperfect — este aproape evident că din momen- 
tul în care auzim: „Bucură-te, Betanie, casă a lui 
Lazăr!...”, iar apoi: „...mâine, Hristos vine...”, 
lumea exterioară devine, pe nesimţite, ireală, iar 
unii aproape că suferă când intră în contactul 
zilnic necesar cu ea. „Realitatea” este ceea ce se 
întâmplă în Biserică, în ceea ce prăznuim, care, 
de la o zi la alta, ne face să realizăm ce înseam- 
nă să aştepţi şi de ce creştinismul este, mai pre- 
sus de orice, aşteptare şi pregătire. Astfel, când 
soseşte acea vineri seara şi cântăm „săvârşind 
cele patruzeci de zile cele de suflet folositoa- 
re...”, nu am împlinit doar o „obligație” creşti- 
nă anuală; suntem pregătiţi să ne împropriem 
cuvintele pe care le vom cânta în ziua următoa- 
re: „Prin Lazăr te pradă Hristos pe tine, moarte, 
şi unde-ţi este biruinţa, iadule?” 

Postul Mare în viața noastră 


1. „Tratându-l cu seriozitate...” 


Până în prezent, am vorbit despre învățătura 
Bisericii despre Post, aşa cum ne-a fost transmi- 
să, întâi de toate, prin slujbele Postului. Acum se 
impun următoarele întrebări: Cum putem aplica 
această învățătură în viața noastră? Care ar putea 
fi nu numai impactul simbolic, dar şi cel real al 
Postului în existența noastră? Această existență 
(nu e nevoie să o reamintim) este foarte deosebită 
de a celor care au trăit pe vremea în care toate aces- 
te slujbe, imne, canoane şi prescripții au fost com- 
puse şi stabilite. Se trăia atunci într-o relativ mică, 
în special rurală, comunitate, într-o lume organic 
ortodoxă; ritmul vieţii era determinat de Biseri- 
că. Acum, totuşi, trăim într-o societate dezvolta- 
tă, urbană şi tehnologică, pluralistă din punctul 
de vedere al credințelor religioase, secularizată în 
viziunea sa despre lume şi în care noi, ortodoc- 
şii, constituim o minoritate nesemnificativă. Pos- 
tul Mare nu mai este aşa de „vizibil” cum era, să 

zicem, în Rusia sau în Grecia. Astfel, întrebarea 
noastră este una din cele mai reale: cum putem 
ține Postul Mare, dincolo de a introduce una sau 
două schimbări simbolice în viaţa noastră? 

Este clar, spre exemplu, că, pentru marea majo- 
ritate a credincioşilor, participarea zilnică la sluj- 
bele Postului este în afara oricărei discuţii. Ei con- 
tinuă să meargă la biserică duminica, însă, după 
cum se ştie deja, Liturghia din duminicile Postu- 
lui, cel puţin sub aspect exterior, nu reflectă Pos- 
tul şi astfel cu greu ar putea cineva avea o „tră- 
ire” a tipului de rugăciune din Post, principalul 
mod în care se comunică duhul Postului Mare. Şi, 
de când Postul nu mai este reflectat în cultura de 
care aparținem, nu este de mirare că astăzi al nos- 
tru are mai ales un înţeles negativ, ca o perioadă în 
care anumite lucruri, precum carnea, grăsimile, 
dansul şi amuzamentul sunt interzise. Intrebarea 
generală: „De la ce te înfrânezi pentru Post?” este 
un rezumat potrivit al acestei abordări negativis- 
te. În termeni „pozitivi”, Postul Mare este înțeles 
ca timpul în care trebuie să împlinim „obligaţia“ 
anuală de a ne spovedi şi împărtăşi (,,...şi aceas- 
ta, nu mai târziu de Duminica Floriilor...”, aşa 
cum am citit într-o publicaţie de parohie). Fiind 
îndeplinite aceste obligaţii, restul Postului pare 

să piardă orice alt sens pozitiv. 

Astfel, este evident că s-a dezvoltat mai curând 
o profundă discrepanţă între, pe de o parte, 
duhul sau „teoria” Postului, pe care am încercat 

să o punem în evidenţă bazându-ne pe slujbele 
Postului, şi, pe de altă parte, înțelesul său obişnu- 
it şi general, care foarte adesea este susținut nu 
numai de laici, ci şi de cler. Pentru că întotdeauna 
este mai uşor să reduci ceva duhovnicesc la ceva 
formal decât să cauţi duhovnicescul în spatele 
formalului. Putem spune, fără nici un fel de exa- 
gerare, că, deşi Postul Mare este încă „ţinut“, el 
a pierdut mult din impactul său în viaţa noastră, 
a încetat a mai fi acea baie a pocăinţei şi a renaş- 
terii care trebuia să fie, după învățătura liturgi- 
că şi duhovnicească a Bisericii. Putem noi, atunci, 
să-l redescoperim, să-l facem din nou o putere 
duhovnicească în realitatea zilnică a existenţei 
noastre? Răspunsul la această întrebare depinde, 
mai întâi de toate, şi aş spune chiar exclusiv, de 
dorința noastră de a trata Postul Mare cu seriozita- 
te. Oricât de noi sau de diferite ar fi condiţiile în 
care trăim astăzi, oricât de reale ar fi dificultăţi- 
le şi obstacolele ridicate în lumea noastră moder- 
nă, nici una dintre ele nu este un obstacol absolut, 
nici una dintre ele nu face Postul Mare „imposi- 
bil”. Cauza reală a pierderii progresive a impac- 
tului Postului Mare în viața noastră este mai pro- 
fundă. Este faptul că am redus - conştient sau 
inconştient — religia la o teorie şi la un simbolism 
superficial, care este tocmai calea de a evita şi a 
„explica greşit” seriozitatea cerinţelor religiei în 
viața noastră, cerința religiei pentru responsabi- 
litate şi efort. Această reducere, trebuie să o spu- 

nem, este, într-un anume fel, specifică Ortodo- 
xiei. Creştinii din Occident, catolici sau protes- 
tanţi, când s-au confruntat cu ceea ce ei consideră 
„imposibil”, au preferat să schimbe religia însăşi, 
să o „adapteze” la noile condiții şi, astfel, să o 
facă „practică”. Aproximativ recent, spre exem- 
plu, Biserica Romano-Catolică a redus mai întâi 
postul la un minimum de înfrânare, după care, 
practic, a renunţat cu totul la el. Cu îndreptăți- 
tă indignare denunțăm un astfel de „aggiorna- 
mento” ca fiind o trădare a tradiției creştine şi o 
minimalizare a credinţei creştine. Şi, într-adevăr, 
aceasta este spre îndreptățirea şi slava Ortodoxi- 
ei, care nu s-a „adaptat” şi nu s-a compromis cu 
standardele scăzute care nu fac creştinismul mai 
„uşor”. Este meritul Ortodoxiei, dar nu al nostru, 
poporul ortodox. Nu de azi, de ieri, ci cu mult 
timp în urmă am descoperit o cale de reconcilie- 
re între cerințele supreme ale Bisericii şi slăbiciu- 
nile noastre omeneşti, şi aceasta nu numai „fără a 
ne pierde reputaţia”, ci cu pricini în plus de auto- 
mulțumire şi conştiinţă curată. Metoda constă 
în împlinirea în mod simbolic a acestor cerințe, 
iar simbolismul teoretic domină astăzi întreaga 
noastră viaţă religioasă. Astfel, de exemplu, nu 
ne-am putea nici măcar gândi la revizuirea cul- 
tului nostru şi a rânduielilor monastice — ferească 
Dumnezeu! —, vom continua să numim „Prive- 
ghere de toată noaptea” o slujbă de o oră, expli- 
când, cu mândrie, că este aceeaşi slujbă pe care o 

făceau călugării din Lavra Sfântului Sava în seco- 
lul al IX-lea. În ceea ce priveşte Postul Mare, în 
loc să ne punem întrebări fundamentale - „Ce 
este postul?” sau „Ce este Postul Mare ?” —, ne 
mulțumim cu simbolismul Postului. În Biserică, 
revistele şi buletinele conţin rețete pentru „deli- 
cioasele mâncăruri de post”, iar o parohie poate 
câştiga şi ceva bani în plus printr-o bună recla- 
mă a unei „gustoase mese de post”. Atât de mult 
este explicat postul din punct de vedere simbolic, 
în bisericile noastre, ca obiceiuri şi tradiţii intere- 
sante, pline de culoare şi amuzante, ca ceva care 
ne leagă nu atât de Dumnezeu şi de o viață nouă 
în EI, ci de trecutul şi obiceiurile înaintaşilor noş- 
tri, încât devine din ce în ce mai dificil să discer- 
nem, dincolo de acest folclor religios, seriozita- 
tea absolută a religiei. Daţi-mi voie să accentuez 
faptul că nu există nimic greşit în aceste obiceiuri 
în sine. Când au apărut, ele erau mijloacele de 
expresie ale unei societăți care trata cu seriozitate 
religia; ele nu erau simboluri, ci însăşi viaţa. Ceea 
ce s-a întâmplat este că, aşa cum viața s-a schim- 
bat şi a devenit din ce în ce mai puţin coordona- 
tă de religie în totalitatea ei, tot aşa, câteva obice- 
iuri au supravieţuit ca simboluri ale unui mod 
de viață care nu mai există de fapt. Şi ceea ce a 
supraviețuit a fost ceea ce era, pe de o parte, cel 
mai plin de culoare, iar, pe de altă parte, cel mai 
puţin dificil. Pericolul duhovnicesc aici este că, 
treptat, unii ar putea înțelege religia însăşi ca pe 

un sistem de simboluri şi obiceiuri, mai degrabă 
decât ca pe o schimbare către renaştere şi Sie 
ință duhovnicească. Mai mult efort se depune în 
pregătirea mâncărurilor de post sau a celor de 
Paşti, decât pentru Post şi participarea la reali- 
tatea duhovnicească a Sfintelor Paşti. Aceasta 
înseamnă că, atâta timp cât obiceiurile şi tradiții- 
le nu sunt legate din nou de viziunea general-re- 
ligioasă asupra lumii care le-a creat, atâta timp 
cât simbolurile nu-s tratate cu seriozitate, Biseri- 
ca va rămâne separată de viață şi nu va avea nici 
o putere asupra ei. În loc să simbolizăm „Poga- 
ta noastră moştenire”, va trebui să începem să o 
integrăm în viața noastră reală. i. a 
A trata Postul Mare cu seriozitate înseamnă că îl 
vom considera, întâi de toate, la cel mai profund 
nivel posibil — ca o provocare spirituală care pre- 
supune un răspuns, o decizie, un plan, un efort 
continuu. Din acest motiv, după cum ştim, Biseri- 
ca a stabilit săptămânile pregătitoare pentru Post. 
Acesta este timpul răspunsului, al deciziei şi al 
planului. Şi cea mai bună şi uşoară cale în acest 
sens este să urmăm călăuzirea Bisericii — fie şi 
numai prin meditarea la cele cinci teme evanghe- 
lice oferite nouă în duminicile din perioada pre- 
gătitoare Postului: cea a dorinţei (Zaheu), a sme- 
reniei (Vameşul şi Fariseul), a întoarcerii din exil 
(Fiul Risipitor), a Judecății (Judecata de Apoi) şi a 
iertării (Duminica lertării). Aceste perieape esa 
ghelice nu sunt doar spre a fi ascultate în Biserică; 

ele trebuie „luate acasă”, pentru a medita asupra 
lor în termenii vieţii mele, în situația mea familia- 
lă, obligaţiile mele profesionale, preocuparea mea 
pentru bunurile materiale, relația mea cu fiinţe- 
le umane concrete cu care trăiesc. Cine adaugă 
la această meditație rugăciunea acelei perioade 
premergătoare Postului, „Uşile pocăinței deschi- 
de-mi mie, Dătătorule de viață...” şi Psalmul 137 
— „La râul Babilonului...” — începe să înțeleagă ce 
înseamnă a „simţi împreună cu Biserica” cum le) 
perioadă liturgică colorează viața cotidiană. De 
asemenea, e un timp bun pentru citirea unor cărți 
care să ne îmbogăţească cunoştinţele despre reli- 
gie. Scopul acestor lecturi nu este numai această 
îmbogăţire a cunoştinţelor, ci mai ales a ne curăți 
mintea de ceea ce o umple de obicei. Pur şi sim- 
plu este incredibil cât de încărcate ne sunt minţile 
cu tot felul de griji, interese, preocupări şi impre- 
sii şi ce control redus avem asupra acestora. Citi- 
rea unor cărţi cu conţinut religios, concentrarea 
atenției noastre asupra unei probleme cu totul 
diferită de conţinutul celor obişnuite, creează de 
la sine o altă atmosferă mentală şi duhovnicească. 
Acestea însă nu sunt „reţete” — pot fi căi de pre- 
gătire individuală pentru Post. Problema centra- 
lă este aceea ca, în această perioadă pregătitoare 
Postului, să privim Postul aşa cum era întru înce- 
put, ca pe ceva care se apropie de noi sau poate 
chiar trimis nouă de Însuşi Dumnezeu, ca o şan- 
să de schimbare, spre renaştere, spre intensifica- 

re, pe care trebuie să o luăm în serios, ca pe o şan- 
să viitoare, astfel încât, în Duminica Lertării, când 
plecăm de acasă pentru a merge la Vecernie, să 
fim gata să ne însuşim — fie chiar şi numai pentru 
moment — cuvintele Prochimenului cel Mare, care 
va deschide Postul: 


Să nu întorci fața Ta de la sluga Ta, când mă 
necăjesc degrab mă auzi... 


2. Participarea la slujbele Postului 


Nimeni, după cum deja am spus, nu poa- 
te participa la întreg ciclul rugăciunilor Triodu- 
lui. Oricine poate însă participa la o parte din 
ele. Pur şi simplu nu există scuze de a nu face 
din Post mai întâi de toate timpul pentru o mai 
bogată implicare şi participare la slujbele Bise- 
ricii. Iată, din nou, condiţiile personale, posibi- 
lităţile şi imposibilităţile individuale pot sfârşi 
în decizii diferite, însă trebuie să existe o deci- 
zie, trebuie să existe un efort, trebuie să existe 
o „încercare“. Din punct de vedere liturgic, am 
putea sugera următoarea „minimă” preocupare, 
nu în sensul negativ al îndeplinirii unei obligații, 
ci de a descoperi cel puţin ceea ce este esenţial în 
Post, în duhul liturgic. 

Pe primul plan, trebuie făcut un efort la nivel 
de parohie, pentru oficierea adecvată a Vecerniei 
Duminicii lertării. Este cu adevărat o tragedie că 
în aşa de multe biserici această slujbă ori nu este 
oficiată deloc, ori nu i se acordă suficientă grijă şi 

atenţie. Aceasta trebuie să devină una din mari- 
le „preocupări parohiale” ale anului şi, astfel, 
să fie bine pregătită. Pregătirea trebuie să con- 
stea în pregătirea corului, explicarea slujbei prin 
intermediul predicii sau al publicaţiilor parohia- 
le, fixarea slujbei la o oră la care poate participa 
majoritatea credincioşilor; pe scurt, în a face din 
ea un adevărat eveniment duhovnicesc. Deoare- 
ce, încă o dată, nimic nu poate revela mai bine 
sensul Postului ca esența pocăinţei, a împăcării, 
ca îmbarcare în unire într-o călătorie comună. 

Următoarea „prioritate” trebuie acordată pri- 
mei săptămâni a Postului. Trebuie făcut un efort 
special pentru a participa cel puţin o dată sau de 
două ori la Canonul cel Mare al Sfântului Andrei. 
După cum am văzut, funcţia liturgică a acestor 
prime zile este de a ne introduce în „atmosfe- 
ra” duhovnicească a Postului Mare, pe care am 
descris-o ca „tristeţe strălucitoare”. 

Apoi, pe întregul parcurs al Postului, este de 
neapărată trebuință să participăm cel puţin într-o 
seară la Liturghia Darurilor mai înainte Sfinţite, 
cu experiența duhovnicească pe care o implică 
— cea a ajunării, a transformării cel puţin a unei 
zile în reala aşteptare a Judecății şi bucuriei. Nici 
o scuză cu privire la condiţiile vieții, la lipsa de 
timp etc. nu este acceptabilă, în această privin- 
ță, pentru că dacă facem numai ceea ce este uşor 
de „îndeplinit” în condiţiile vieţii noastre, ade- 
vărata noțiune a efortului duhovnicesc devine 

absolut lipsită de sens. Nu numai în secolul al 
XX-lea, ci din vremea lui Adam şi a Evei, „aceas- 
tă lume” a constituit întotdeauna un obstacol în 
împlinirea voii lui Dumnezeu. De aceea, nu este 
nimic nou sau special pentru „modul de viață” 
modern. În definitiv, totul depinde dacă tratăm 
sau nu cu seriozitate religia noastră şi dacă facem 
ca cele opt sau zece seri pe an petrecute în plus 
la biserică să fie cu adevărat un efort minim. Lip- 
sindu-ne de aceste seri, oricum, ne frustrăm sin- 
guri nu numai de frumuseţea şi de profunzimea 
slujbelor din Păresimi, nu numai de o inspiraţie 
şi de un ajutor spiritual necesar, ci şi de ceea ce, 
aşa cum vom vedea în subcapitolul următor, ne 
face Postul plin de sens şi lucrător. 


3. „...numai cu post şi cu rugăciune” 


Nu există post fără postire. Se pare totuşi că 
mulți oameni, astăzi, fie nu tratează cu seriozi- 
tate problema postirii, fie — dacă o fac — îi înţe- 
leg scopurile în mod eronat. Pentru că, pentru 
unii, a posti înseamnă a te „opri“ în mod simbo- 
lic de la ceva; pentru alţii însă este o respectare 
scrupuloasă a unor reguli alimentare. În ambele 
cazuri însă, rareori este raportat postul la între- 
gul efort al Postului Mare. De aceea, mai mult 
decât oriunde, trebuie mai întâi să încercăm să 
înțelegem învăţătura Bisericii despre post şi apoi 
să ne întrebăm pe noi înşine cum putem aplica 
această învățătură în viaţa noastră. 

Postul sau abstinenţa de la mâncare nu este 
o practică exclusiv creştină. A existat şi încă mai 
există şi în alte religii şi chiar în afara religiei, 
ca, spre exemplu, în unele terapii. Astăzi, oame- 
nii postesc (sau se abțin) din tot felul de motive, 
uneori inclusiv din raţiuni politice. De aceea, este 
foarte important să cunoaştem conţinutul unic al 
postului creştin. Mai întâi de toate, el ne este reve- 
lat în interdependenţa dintre două evenimente 
pe care le găsim în Sfânta Scriptură: unul, la înce- 
putul Vechiului Testament şi altul, la începutul 
Noului Testament. Primul eveniment este „încăl- 
carea postului” de către Adam, în Rai. El a mân- 
cat din pomul oprit. Aşa ni se descoperă păcatul 
originar. Hristos, Noul Adam -— şi acesta este al 
doilea eveniment —, Îşi începe misiunea postind. 
Adam a fost ispitit şi a căzut în ispită; Hristos a 
fost ispitit şi a biruit ispita. Rezultatele căderii lui 
Adam sunt alungarea din Rai şi moartea. Roade- 
le biruinţei lui Hristos sunt distrugerea morții şi 
întoarcerea noastră în Rai. Lipsa de spațiu nu ne 
îngăduie să dăm o explicaţie detaliată a sensului 
acestui paralelism. Oricum, este clar că, în aceas- 
tă perspectivă, postul ne este descoperit ca ceva 
decisiv şi suprem în importanţa sa. Nu e doar o 
„obligaţie”, un obicei; este conectat cu taina vieții 
şi a morții, a mântuirii şi osândirii. 

În învățătura ortodoxă, păcatul nu înseamnă 
doar încălcarea unei reguli ce duce la pedeapsă, 
ci este o mutilare a vieţii pe care ne-a dat-o Dum- 

nezeu. Acesta este motivul pentru care istoria 
păcatului originar ne este prezentată ca un act al 
mâncării. Pentru că mâncarea reprezintă mijlocul 
de întreţinere a vieţii; este ceea ce ne ţine în viață. 
Însă aici este întreaga problemă: ce înseamnă a fi 
în viaţă şi ce înseamnă „viața”? Pentru noi, astăzi, 
acest termen are cu precădere un înțeles biologic: 
viața este exact ceea ce în întregime depinde de 
mâncare, mai mult, de lumea fizică. Pentru Sfânta 
Scriptură şi pentru tradiţia creştină, această via- 
ță „doar prin pâine” este identificată cu moartea, 
pentru că este o viață moartă, pentru că moar- 
tea este o lege care funcționează pururea în ea. 
Dumnezeu, ni s-a spus, „nu a făcut moartea”. El 
este Dătătorul de Viaţă. Cum, dar, a devenit viața 
moarte? De ce este moartea şi numai moartea sin- 
gura condiție absolută a tot ce există? Biserica ne 
răspunde: pentru că omul a refuzat viața aşa cum 
i-a fost oferită şi dată de Dumnezeu şi a prefe- 
rat o viaţă care să nu depindă de Dumnezeu sin- 
gur, ci „numai de pâine”. Nu numai pentru fap- 
ta neascultării de Dumnezeu a fost el pedepsit, ci 
şi pentru că a schimbat relaţia dintre el şi lume. 
Fiţi siguri, lumea i-a fost dată de Dumnezeu ca 
„mâncare”, ca mijloc de existenţă; viața însă era 
înțeleasă ca şi comuniune cu Dumnezeu, îşi avea 
nu numai finalitatea, ci şi deplinul conţinut în El. 
În EL era Viaţa şi Viaţa era lumina oamenilor. Astfel, 
lumea şi hrana au fost create ca mijloace de comu- 
niune cu Dumnezeu, şi numai dacă erau primite 
în numele lui Dumnezeu erau dătătoare de viață. 

Numai Dumnezeu are viață şi este viaţă. În hrana 
însăşi, Dumnezeu — şi nu caloriile — era principiul 
vieţii. Astfel, a mânca, a trăi, a cunoaşte pe Dum- 
nezeu şi a fi în comuniune cu El era unul şi acelaşi 
lucru. Implicaţiile tragediei lui Adam sunt că el a 
folosit hrana ca un scop în sine. Mai mult decât 
atât, a mâncat „în afara” lui Dumnezeu, pentru 
a fi independent de El. Şi, dacă a făcut aceasta, a 
făcut-o pentru că a crezut că hrana avea viaţă în 
ea însăşi şi că, folosind-o, ar putea fi ca Dumne- 
zeu, adică să aibă viaţă în sine însuşi. Foarte sim- 
plu: el a crezut în mâncare, pe câtă vreme singu- 
rul obiect al credinţei, al dependenţei este Dum- 
nezeu şi numai Dumnezeu singur. Lumea, hrana 
au devenit bunurile sale, surse şi principii ale vie- 
ţii sale. EI a devenit sclavul lor. Adam — în ebraică 
— înseamnă „om”. Este numele meu, al nostru, al 
tuturor. Omul este încă Adam, încă sclavul „mân- 
cării”. Poate susţine că el crede în Dumnezeu, dar 
Dumnezeu nu este viața lui, hrana lui, conținutul 
întreg al existenţei sale. Poate susţine că primeşte 
viața de la Dumnezeu, însă el nu trăieşte în Dum- 
nezeu şi pentru Dumnezeu. Ştiinţa, experienţa, 
conştiinţa lui sunt clădite pe acelaşi principiu: 
„numai pe pâine”. Mâncăm pentru a trăi, dar nu 
trăim în Dumnezeu. Acesta este păcatul tuturor 
păcatelor. Acesta este verdictul morţii pronunțat 
asupra vieții noastre. 
Hristos este Adam cel Nou. EI vine să repare 
tragedia produsă vieţii lui Adam, să-l repună pe 
om în adevărata viaţă şi, astfel, El începe cu post. 

După ce a postit patruzeci de zile şi patruzeci de nopti, 
I s-a făcut foame (Matei 4, 2). Foamea este acea sta- 
re în care realizăm dependența noastră de alt- 
ceva — când imediat şi cu precădere avem nevo- 
ie de hrană —, ceea ce ne arată că nu avem viața 
prin noi înşine. Este acea limită dincolo de care 
ori mor de foame, ori, satisfăcându-mi trupul, am 
din nou impresia că trăiesc. Cu alte cuvinte, este 
timpul în care ne lovim de întrebarea fundamen- 
tală: de ce depinde viața mea? Şi pentru că între- 
barea nu este una academică, ci priveşte întregul 
meu trup, este şi momentul ispitirii. Satan a venit 
la Adam, în Rai; a venit şi la Hristos, în pustiu. A 
venit către doi oameni flămânzi şi a zis: mănân- 
că, pentru că foamea ta este dovada că depinzi în 
întregime de mâncare, că viața ta constă în mân- 
care. Şi Adam l-a crezut şi a mâncat; Hristos însă 
a respins această ispită şi a zis: nu numai cu pâi- 
ne va trăi omul, ci şi prin Dumnezeu. A refuzat 
să accepte acea minciună cosmică pe care Satan a 
impus-o lumii, făcând din ea un adevăr incontes- 
tabil, ce nu suferă comentarii, un fundament pen- 
tru întreaga noastră viziune asupra lumii, a ştiin- 
ței, a medicinei şi, probabil, asupra religiei. Prin 
aceasta, Hristos a refăcut relația între mâncare, 
viață şi Dumnezeu, relaţie distrusă de Adam şi pe 
care noi continuăm să o distrugem în fiecare zi. 

Atunci ce este postul pentru noi, creştinii? Este 
intrarea şi participarea noastră în acea experiență 
a lui Hristos Însuşi, prin care El ne eliberează de 

dependența totală de mâncare, materie şi lume. 
Nu există o cale de eliberare totală. Trăind însă 
în lumea aceasta căzută, în lumea lui Adam cel 
Vechi, fiind parte a ei, încă depindem de mânca- 
re. Dar întocmai cum moartea noastră — prin care 
încă trebuie să trecem — a devenit, prin moartea 
lui Hristos, o trecere spre viață, hrana pe care o 
consumăm şi viața pe care o susține poate fi via- 
ță în şi pentru Dumnezeu. Parte din hrana noas- 
tră deja a devenit „hrană a nemuririi” — Trupul şi 
Sângele lui Hristos. Însă chiar şi pâinea noastră 
zilnică, pe care o primim de la Dumnezeu, poate 
fi, în viaţa şi în lumea aceasta, ceea ce ne întăreş- 
te, ceea ce întăreşte comuniunea noastră cu Dum- 
nezeu, mai degrabă decât ceea ce ne separă de El. 
Numai postul poate împlini această transforma- 
re, oferindu-ne dovada existenţială că dependen- 
ţa noastră de mâncare şi de materie nu este totală, 
absolută, ci că, unit cu rugăciunea, harul şi închi- 
narea, poate fi el însuşi (postul) duhovnicesc. 
Toate acestea înseamnă că, înțeles în profunzi- 
me, postul este singurul mijloc prin care omul îşi 
reface adevărata natură duhovnicească. Nu este 
o teorie, ci cu adevărat o provocare practică făcu- 
tă marelui Mincinos care a făcut totul să ne con- 
vingă că depindem numai de pâine şi a constru- 
it întreaga cunoaştere umană, ştiinţa şi existen- 
ţa pe această minciună. Postul este o denunțare 
a acestor minciuni şi, de asemenea, dovada că 
este o minciună. Este cât se poate de semnifica- 

tiv faptul că Hristos l-a întâlnit pe Satan în timp 
ce postea şi că, mai târziu, El a spus că Satan nu 
poate fi învins decât „cu post şi rugăciune”. Pos- 
tul este lupta reală împotriva diavolului, pentru 
că este provocarea făcută acelei unice legi care-l 
face „Stăpânitorul acestei lumi”. Şi dacă cineva 
flămânzeşte şi descoperă că poate fi, într-adevăr, 
independent de această înfometare, nu în sensul 
de a fi distrus prin ea, ci, dimpotrivă, că poate să 
o transforme într-o sursă de putere şi de biruință 
duhovnicească, atunci nimic nu mai rămâne din 
acea mare minciună în care am continuat să tră- 
im, începând de la Adam. 

Cât de departe suntem acum de înţelesul obiş- 
nuit al postului, doar ca o schimbare a regimu- 
lui alimentar, ca ceea ce prescrie ce e permis şi ce 
e oprit, cât de departe suntem de acea ipocrizie 
superficială! În definitiv, a posti înseamnă doar 
un lucru: a fi flămând — a merge la limita condiţiei 
umane care depinde în totalitate de mâncare şi, 
fiind flămând, să descoperi că această dependen- 
ță nu este adevărul deplin despre om, ci foamea 
însăşi este, întâi de toate, o stare spirituală şi că 
este, în ultima ei realitate, foamea după Dumnezeu. 
În Biserica Primară, a posti însemna abstinență 
totală, starea de flămânzire, împingerea trupu- 
lui la extremă. Totuşi, aici descoperim, de ase- 
menea, că postul, ca efort fizic, este în totalitate 
lipsit de sens fără aspectul său duhovnicesc: „... 
prin post şi rugăciune”. Aceasta înseamnă că, fără 

unirea cu efortul spiritual, fără umplerea noastră 
cu Realitatea Divină, fără a descoperi totala noas- 
tră dependenţă de Dumnezeu, postul trupesc ar 
putea fi chiar sinucidere. Dacă Hristos Însuşi a 
fost ispitit pe când postea, nici noi nu avem vreo 
şansă de a evita această ispită. Postul trupesc, 
esenţial cum este, nu e numai fără sens, ba chiar 
cu adevărat periculos dacă este rupt de nevoinţa 
duhovnicească, de rugăciune şi concentrarea pe 
Dumnezeu. Postul este o artă pe deplin stăpâni- 
tă de sfinți; ar putea constitui îngâmfare şi peri- 
col pentru noi, dacă am experimenta această artă 
fără discernământ şi prudenţă. Întreg ciclul de 
rugăciuni ale Postului este un continuu remem- 
ber al dificultăţilor, obstacolelor şi ispitelor care-i 
aşteaptă pe cei care cred că ei depind de puterea 
voinţei lor şi nu de Dumnezeu. 

Din acest motiv, avem nevoie, întâi de toate, 
de o pregătire duhovnicească pentru strădania 
postului. Ea constă în rugăciunea către Dumne- 
zeu, pentru ajutor, şi, de asemenea, pentru a face 
postul nostru unul centrat pe Dumnezeu. Ar tre- 
bui să postim pentru dragostea lui Dumnezeu. 
Trebuie să redescoperim trupul nostru ca Tem- 
plu al Prezenţei Lui. Trebuie să refacem respec- 
tul religios pentru trup, pentru mâncare, pen- 
tru adevăratul ritm al vieţii. Toate acestea trebu- 
ie făcute însă înainte ca postul însuşi să înceapă, 
astfel încât, atunci când începem să postim, să 
fim înarmaţi cu armele duhovniceşti, cu o viziu- 
ne, cu un duh al luptei şi al victoriei. 

Apoi, vine postul în sine. Potrivit cu ceea ce 
s-a spus mai înainte, ar trebui practicat în două 
etape: întâi, ca un post ascetic; apoi, ca un post 
total. Postul ascetic constă într-o reducere dras- 
tică a hranei, astfel încât permanenta stare de 
foame să poată fi ca o aducere-aminte de Dum- 
nezeu şi un efort constant de a ne ţine mintea 
la EI. Oricine l-a practicat — fie şi numai pen- 
tru puţin timp - ştie că acest post ascetic, în loc 
să ne slăbească, mai degrabă ne face uşori, cu 
putere de concentrare, sobri, voioşi, curați. Ace- 
la primeşte hrana ca dar din partea lui Dumne- 
zeu. În mod constant, este îndreptat către acea 
lume interioară care, în mod inexplicabil, devi- 
ne un fel de hrană în adevăratul sens al cuvân- 
tului. Nu este necesar să discutăm aici cantita- 
tea exactă de mâncare ce trebuie consumată în 
acest fel de post, ritmul şi calitatea mâncării; toa- 
te acestea depind de capacitățile noastre indivi- 
duale, de condiţiile externe ale vieții noastre. Un 
principiu este însă clar: este starea de semi-înfo- 
metare, a cărei latură „negativă” este permanent 
transformată — prin rugăciune, aducere-aminte, 
atenţie şi concentrare — într-o putere pozitivă. În 
ceea ce priveşte postul total (ajunarea), este nece- 
sar ca el să fie limitat în timp şi legat de Euha- 
ristie. În condiţiile noastre actuale de viaţă, cel 
mai indicat este să fie ținut în ziua în care, spre 
seară, se slujeşte Liturghia Darurilor mai înain- 
te Sfinţite. Dacă postim în acea zi, de dimineața 

sau de la prânz, cel mai important este să şi tră- 
im acea zi ca pe o zi de aşteptare, de nădejde şi 
de foame după Dumnezeu Însuşi. Este o concen- 
trare duhovnicească asupra a ceea ce vine, asu- 
pra darului pe care urmează să-l primim şi pen- 
tru care renunțăm la orice alte daruri. 

După ce s-au spus toate acestea, trebuie să spu- 
nem şi că postul nostru, dacă este un post adevă- 
rat, va conduce către ispită, slăbiciune, îndoială şi 
iritare. Cu alte cuvinte, va fi o luptă reală şi pro- 
babil vom cădea de multe ori. Însă descoperirea 
vieţii creştine ca luptă şi efort este tocmai aspectul 
esențial al postului. O credinţă care nu a depăşit 
îndoieli şi ispite este rareori o credință reală. În 
creştinism nu este posibil progresul, din păcate, 
fără gustul amar al căderilor. Foarte mulți încep 
postul cu entuziasm şi îl abandonează după pri- 
ma cădere. Aş spune că abia la prima cădere se 
manifestă adevărata încercare. Dacă, după ce am 
căzut şi am capitulat în fața poftelor şi a patimi- 
lor noastre, iară şi iară începem de la capăt şi nu 
încetăm, indiferent de câte ori cădem, mai devre- 
me sau mai târziu postul nostru îşi va arăta roa- 
dele sale duhovniceşti. Între sfințenie şi cinismul 
deziluzionant se află marea şi dumnezeiasca vir- 
tute a răbdării — răbdare, mai întâi de toate, cu noi 
înşine. Nu există cale scurtă către sfințenie; pen- 
tru orice pas, trebuie să facem întregul sacrificiu. 
Astfel, este mai bine şi mai sigur să începem de 
la minim — puţin deasupra posibilităților noastre 

naturale — şi apoi să ne mărim efortul, puțin câte 
puţin, decât să încercăm să sărim prea sus de la 
început şi să ne frângem câteva oase când vom 
cădea pe pământ. 

Pe scurt: de la un post simbolic şi formal — pos- 
tul ca obligație şi obicei — trebuie să ne întoarcem 
la adevăratul post. Lăsaţi-l să fie limitat şi smerit, 
dar consistent şi serios. Să ne evaluăm cinstit capa- 
citatea noastră duhovnicească şi fizică şi să acțio- 
năm în acord cu acestea — amintindu-ne, totuşi, că 
nu există post fără provocarea acestei capacități, 
fără a introduce în viața noastră o dovadă dum- 
nezeiască, conform căreia cele ce sunt cu neputin- 
ță la oameni sunt cu putință la Dumnezeu. 


4. Un „mod de viață” în Postul Mare 


Participarea la slujbele religioase, postul şi 
chiar rugăciunea la intervale regulate nu epui- 
zează întreg registrul nevoinţei duhovniceşti din 
vremea Postului Mare. Ci, mai degrabă, pentru 
ca acestea să devină lucrătoare şi pline de sens, 
ele au nevoie de suportul întregii noastre vieți. 
Au nevoie, cu alte cuvinte, de un „mod de viață” 
care ar trebui să nu fie în contradicție cu ele, să 
nu conducă spre o existenţă „dezbinată”. În tre- 
cut, în țările ortodoxe, astfel de suport era oferit 
de societatea însăşi: acel complex de obiceiuri, 
schimbări exterioare, legislație şi regulile publice 
şi particulare pe care limba rusă îl acoperă prin 
cuvântul „byt”, iar limba engleză îl acoperă, în 

parte, prin cuvântul „culture” (cultură). În tim- 
pul Postului Mare, întreaga societate accepta un 
anume ritm de viață, anumite reguli, care men- 
țineau trează conştiinţa membrilor acelei socie- 
tăţi că se află în sezonul Patruzecimilor. În Rusia, 
spre exemplu, nimeni nu ar fi putut uita de Post, 
chiar şi numai pentru că, pe parcursul acestuia, 
băteau clopotele bisericilor, teatrele erau închise, 
iar în vremurile mai vechi, judecătoriile îşi sus- 
pendau activitatea. Prin ele însele, toate aceste 
aspecte exterioare evident nu erau capabile să-l 
oblige pe om la pocăință sau să-l determine la o 
viaţă religioasă mai activă. Însă creau o atmosfe- 
ră anume — un fel de climat de post în care efor- 
tul personal era mai uşor de făcut. Fiind slabi, 
avem nevoie de factori externi, simboluri, sem- 
ne. Bineînţeles, există mereu pericolul ca aces- 
te simboluri externe să devină scopuri în sine şi, 
în loc de a fi factor de aducere-aminte, să devi- 
nă, în opinia generală, conținutul însuşi al Postu- 
lui. Acest pericol a fost deja menţionat mai sus, 
când am vorbit despre aspectul exterior al obi- 
ceiurilor şi regulilor care iau locul adevăratului 
efort personal. Totuşi, înțelese corect, aceste obi- 
ceiuri constituie „cordonul” care leagă nevoința 
duhovnicească de viaţă, în totalitatea sa. 

Noi nu trăim într-o societate ortodoxă şi, de 
aceea, nici un „climat” de post nu poate fi creat la 
nivel social. În cadrul Postului Mare sau în afara 
lui, lumea din jurul nostru, din care suntem parte 

integrantă, nu se schimbă. De aceea, aceasta cere 
din partea noastră un nou efort de reconsiderare 
a necesităţii unei legături religioase între „aspec- 
tele exterioare” şi cele „interioare”. Tragedia spi- 
rituală a secularizării este aceea că ne împinge 
într-o adevărată „schizofrenie” religioasă — des- 
părțindu-ne viața în două: cea religioasă şi cea 
secularizată, care sunt din ce în ce mai puţin inter- 
dependente. Astfel, este necesar un efort duhov- 
nicesc pentru a transpune obiceiurile tradiționale 
şi factorii care ne reamintesc Postul, în adevărate 
mijloace ale nevoinţei noastre. Într-un mod sche- 
matic, am putea aprecia această nevoinţă în ter- 
menii vieţuirii acasă şi afară din casă. 

Din punct de vedere ortodox, casa şi familia 
constituie cea dintâi şi cea mai importantă arie 
a vieţii creştine, a aplicării principiilor creştine la 
viaţa de zi cu zi. Nu şcoala, nici chiar Biserica, ci 
casa, căminul constituie, cu siguranță, adevăratul 
stil şi spirit al vieţii de familie, care ne conturează 
viziunea asupra lumii, care formează în noi acea 
orientare fundamentală de care putem să nici nu 
fim conştienţi multă vreme, dar care, în definitiv, 
va deveni un factor decisiv. Starețul Zosima al lui 
Dostoievski — în Frații Karamazov — spune: „Omul 
care îşi poate aminti bine lucruri din copilăria sa 
este salvat pentru întreaga sa viață.” Este foarte 
semnificativ că el face această remarcă după ce-şi 
aminteşte de vremea când mama îl lua la Litur- 
ghia Darurilor mai înainte Sfinţite, de frumuse- 

țea slujbei, de cântarea fără de pereche a Postu- 
lui: „Să se îndrepteze rugăciunea mea ca tămâia 
înaintea Ta...” Minunatul efort al educaţiei reli- 
gioase care se face în şcolile noastre bisericeşti 
va însemna foarte puţin dacă nu este înrădăcinat 
în viața de acasă, în viața de familie. Deci, ce se 
poate şi ce ar trebui făcut acasă, în timpul Postu- 
lui Mare? Pentru că este imposibil să fie acoperite 
toate aspectele vieții de familie, ne vom concen- 
tra asupra unuia dintre acestea. 

Toată lumea va fi de acord cu faptul că între- 
gul mod de viață al familiei a fost radical alte- 
rat de radio şi de televizor. Aceste mijloace „de 
comunicare în masă” domină astăzi întreaga 
noastră viață. Nu este nevoie să „ieşi”, pentru a 
fi „afară”. Întreaga lume este permanent aici, în 
contact cu mine. Şi, treptat, experiența elementa- 
ră a vieții într-o lume interiorizată, a frumuseţii 
acestei „interiorități” pur şi simplu dispare din 
cultura noastră modernă. Dacă nu este televizor, 
este muzică. Muzica a încetat să mai fie ceva de 
ascultat; ea a devenit un fel de „fond sonor” pen- 
tru conversație, lectură, scris etc. De fapt, aceas- 
tă nevoie de muzică permanentă relevă incapa- 
citatea omului modern de a se bucura de liniş- 
te, de a o înţelege nu ca pe ceva negativ, ca pe 
o absenţă, ci tocmai ca pe o prezenţă şi ca pe o 
condiţie pentru orice prezență reală. Dacă creş- 
tinul din trecut a trăit într-o mare măsură într-o 
lume tăcută, care îi oferea posibilități mai mari 

de concentrare şi de viaţă interioară, creştinul de 
astăzi trebuie să facă un efort special ca să refa- 
că această dimensiune esenţială a liniştii, singu- 
ra capabilă să ne pună în legătură cu realităţile 
mai înalte. Astfel, problema radioului şi a tele- 
vizorului în timpul Postului Mare nu este o pro- 
blemă marginală, ci, în multe feluri, o chestiune 
de viață sau de moarte duhovnicească. Trebuie 
să realizăm faptul că este imposibil să ne împăr- 
țim viaţa între „tristețea strălucitoare” a Postului 
şi „cel mai recent spectacol”. Aceste două expe- 
rienţe sunt incompatibile şi, eventual, una o uci- 
de pe cealaltă. Totuşi, este foarte probabil ca, 
dacă nu se face un efort special, „cel mai recent 
spectacol” să aibă o şansă mai mare împotriva 
„tristeţii strălucitoare” decât invers. De aceea, o 
primă „deprindere” ce trebuie sugerată este ca 
folosirea radioului şi a televizorului să fie dras- 
tic redusă în vremea Postului. Nu îndrăznim să 
sperăm într-un post „total”, ci numai într-unul 
„ascetic”, care, aşa cum ştim, înseamnă mai întâi 
o schimbare în alimentaţie şi o reducere a aces- 
teia. Nu este nimic greşit, spre exemplu, în a 
continua să urmăreşti ştirile sau programe seri- 
os selectate, interesante şi bogate din punct de 
vedere intelectual sau spiritual. Ceea ce trebuie 
oprit în vremea Postului este „dependenţa” de 
televizor — transformarea omului într-o legumă 
postată într-un fotoliu, lipit cu ochii de ecran şi 
acceptând în mod pasiv tot ce vine de la acesta. 

Când eram copil (aceasta era înainte de a apărea 
televizorul), mama obişnuia să închidă pianul în 
timpul primei, celei de a patra şi în cea de a şap- 
tea săptămână a Postului. Îmi amintesc de lucrul 
acesta cu mai multă putere decât de lungile sluj- 
be din Post şi, chiar şi în ziua de astăzi, un radio 
cântând în timpul Postului mă şochează aproape 
ca o blasfemie. Această amintire personală este 
numai o ilustrare a impactului pe care nişte deci- 
zii de ordin exterior le pot avea asupra sufletu- 
lui unui copil. Iar subiectul discuţiei noastre de 
aici nu este doar un obicei izolat sau o regulă, ci 
experiența Postului Mare, ca un timp special, ca 
ceva ce este prezent în mod constant şi care nu 
trebuie pierdut, mutilat sau distrus. De aseme- 
nea, postul, înțeles doar ca o abţinere sau ca o 
absenţă a ceva, nu este suficient; acesta trebuie 
să aibă şi echivalentul său pozitiv. 

Liniştea dobândită prin îndepărtarea zgomo- 
tului creat de mijloacele de comunicare mass-me- 
dia trebuie umplută cu un conţinut pozitiv. Dacă 
rugăciunea hrăneşte sufletul, intelectul nostru 
are, de asemenea, nevoie de hrana lui, pentru că 
tocmai intelectul omului este distrus astăzi prin 
loviturile necontenite provocate de televiziune, 
radio, ziare, reviste ilustrate etc. Sugerăm deci, în 
plus față de efortul duhovnicesc, un efort intelec- 
tual. Câte capodopere, câte roade minunate ale 
gândirii, imaginaţiei şi creaţiei umane neglijăm 
în viață, doar pentru că, pur şi simplu, întorcân- 

du-ne de la serviciu, obosiţi fizic şi psihic, ne este 
mult mai uşor să apăsăm pe butonul televizorului 
sau să ne cufundăm în vidul total al unei reviste! 
Se presupune oare că trebuie să ne „planificăm” 
Postul? Trebuie să ne facem din timp o listă a căr- 
ţilor pe care urmează să le citim în timpul Postu- 
lui Mare? Nu trebuie să fie toate cărți religioase; 
nu toată lumea este chemată să fie teolog. Totuşi, 
găsim aşa de multă „teologie” în capodoperele 
literare şi în tot ceea ce ne îmbogățeşte intelectul; 
orice rod al adevăratei creaţii umane este binecu- 
vântat de Biserică şi, folosit în mod adecvat, capă- 
tă o valoare spirituală! În capitolul precedent am 
făcut menţiunea că a patra şi a cincea duminică 
din Postul Mare sunt dedicate cinstirii a doi mari 
învățători ai spiritualității creştine: Sfântul Ioan 
Scărarul şi Sfânta Maria Egipteanca. Să înţelegem 
aceasta ca pe o indicație generală că ceea ce vrea 
Biserica de la noi, în vremea Postului Mare, este 
să căutăm îmbogățirea duhovnicească şi intelec- 
tuală a lumii noastre sufleteşti, să citim şi să medi- 
tăm asupra acelor lucruri care sunt cele mai potri- 
vite să ne ajute să refacem acea lume interioară 
şi bucuria ei. Bucuria aceasta, adevărata vocaţie a 
omului, care se realizează în interior şi nu în exte- 
rior, „lumea modernă” nu ne mai dă posibilitatea 
să o gustăm; însă, fără ea, fără înţelegerea Postu- 
lui Mare ca o călătorie spre profunzimea umani- 
tăţii noastre, Postul îşi pierde sensul. 
În al doilea rând, cum ar putea fi înțeles Pos- 
tul în timpul nesfârşitelor ore pe care le petre- 

cem în afară — lucrând, stând la birou, împlinin- 
du-ne datoriile profesionale, întâlnindu-ne cole- 
gii şi prietenii? Deşi nu poate fi dată o „reţetă” 
clară ca în alte domenii, totuşi câteva conside- 
raţii generale sunt posibile. În primul rând, Pos- 
tul Mare este un timp potrivit pentru a măsura 
incredibilul caracter superficial al relaţiilor noas- 
tre cu oamenii, cu lucrurile şi cu munca. Sloga- 
nurile „zâmbeşte” şi „ia-o uşor” sunt, într-ade- 
văr, marile „porunci” respectate cu bucurie şi 
care înseamnă: nu te implica, nu pune între- 
bări, nu intra în profunzimea relaţiilor cu ființele 
umane; păstrează regulile jocului, care combină 
o atitudine prietenoasă cu o totală indiferență!; 
gândeşte totul în termenii venitului material, ai 
beneficiului, ai avantajului; fii, cu alte cuvinte, o 
parte a lumii care, deşi în mod constant foloseşte 
termeni ca „libertate”, „responsabilitate”, „gri- 


"Relaţiile dintre oameni au devenit din ce în ce mai super- 
ficiale; în ciuda faptului că se comunică mult astăzi, comuni- 
carea este, determinată şi de mijloacele moderne folosite (tele- 
fonul, mai ales mobil, internetul, cu toate formele lui), tot mai 
impersonală: fiecare cufundat în propriile probleme greu se 
deschide către problemele celuilalt. De multe ori când cineva 
întreabă „Ce faci?” nu este dispus să audă „ce face” sau „cum 
este” interlocutorul; întrebarea este pusă din obişnuinţă, din 
complezenţă, pentru a-şi asigura o oarecare linişte chiar cel ce 
întreabă. Sunt situaţii în care cel ce răspunde, destăinuind o 
situație grea cu care se confruntă (boală, moartea cuiva drag 
şi apropiat, lipsă chiar, singurătate), constată că cel ce l-a 
întrebat nu poate „purta” povara lui şi de aceea, grăbit, trece 
mai departe, neputând lua în serios situaţia. Aici este vorba 
de fapt de lipsa de „întâlnire” şi de „comuniune” şi de înlo- 
cuirea acestora cu o superficială comunicare — n.tr. 

jă” etc., de fapt urmează principiul materialist 
conform căruia omul este ceea ce mănâncă. Pos- 
tul Mare este vremea căutării înțelesului: înțele- 
sul vieţii mele profesionale în termenii vocației; 
înțelesul relaţiilor mele cu alte persoane; înţe- 
lesul prieteniei, înțelesul responsabilității mele. 
Nu există ocupaţie sau vocaţie care să nu poa- 
tă fi „transformată” — fie şi numai un pic — nu 
în termenii unei mai mari eficiențe sau ai unei 
mai bune organizări, ci în cei ai relaţiei umane. 
Este nevoie aici de acelaşi efort al „interioriză- 
rii” tuturor relațiilor noastre, pentru că noi sun- 
tem ființe umane libere care au devenit (adesea 
fără să ştie lucrul acesta) prizonierii sistemelor 
care, în mod progresiv, au dezumanizat lumea. 
Şi dacă credința noastră are vreun sens, acesta 
trebuie pus în legătură cu viaţa, în toată com- 
plexitatea ei. Mii de oameni cred că schimbări- 
le de care avem nevoie vin numai din afară, din 
revoluţii şi din modificarea condiţiilor externe. 
Este datoria noastră, a creştinilor, să dovedim 
că, în realitate, totul vine din interior — din cre- 
dință şi din viaţa conformă cu credința. Biserica, 
atunci când a pătruns în lumea greco-romană, 
n-a denunţat sclavia, nu a făcut apel la revoluţie. 
Însă credinţa ei, viziunea ei asupra omului şi a 
vieţii au făcut, în mod progresiv, imposibilă scla- 
via. Un „sfânt” — şi sfânt, aici, înseamnă foarte 
simplu un om care-şi ia credinţa în serios tot tim- 
pul — va face mai mult pentru schimbarea lumii 

decât o mie de programe publicate. Sfântul este 
singurul adevărat revoluționar în această lume. 
În sfârşit, şi aceasta este ultima noastră remar- 
că generală, Postul Mare este vremea pentru a ne 
controla cuvintele. Lumea noastră este incredi- 
bil de mult o lume verbală şi suntem inundaţi în 
mod constant de cuvinte care şi-au pierdut sen- 
sul şi, de aceea, şi puterea. Creştinismul descope- 
ră sacralitatea cuvântului — un adevărat dar dum- 
nezeiesc făcut omului. Din acest motiv, cuvinte- 
le noastre sunt înzestrate cu nebănuite puteri, fie 
pozitive, fie negative. De aceea vom fi judecaţi 
pentru cuvintele noastre: Ci vă spun vouă că pentru 
orice cuvânt deşert pe care-l vor rosti, oamenii vor da 
socoteală în ziua Judecăţii. Căci din cuvintele tale vei 
fi găsit drept şi din cuvintele tale vei fi osândit (Matei 
12, 36-37). A-ţi controla cuvântul înseamnă a-i 
redobândi seriozitatea şi sacralitatea, a înțelege 
că uneori o „glumă” nevinovată, pe care o facem 
fără să ne gândim, poate avea rezultate dezas- 
truoase — poate fi acel ultim „Strop” care-l duce 
pe un om spre deznădejde şi distrugere totală. 
Însă cuvântul poate fi, de asemenea, o mărturie. 
O conversaţie întâmplătoare, de la birou, cu un 
coleg, poate face mai mult pentru comunicarea 
unei viziuni asupra vieţii, a atitudinii față de alți 
oameni sau față de muncă, decât o predică for- 
mală. Ea poate semăna sămânţa unei întrebări, a 
posibilității unei căi diferite de viață, dorinţa de 
a cunoaşte mai mult. Nici nu ştim cum, de fapt, 

ne influențăm unii pe alţii în mod constant, prin 
cuvintele noastre, prin „tonalitatea” personalită- 
ţii noastre. Şi, în definitiv, oamenii sunt conver- 
tiți la Dumnezeu nu pentru că cineva a fost capa- 
bil să le dea explicaţii strălucitoare, ci pentru că 
au văzut în el acea lumină, bucurie, profunzime, 
seriozitate şi dragoste care, singure, descoperă 
prezenţa şi puterea lui Dumnezeu în lume. 

Astfel, dacă Postul Mare este, după cum am 
spus deja la început, recuperarea de către om a 
credinţei lui, este, de asemenea, regăsirea vieţii, 
a sensului ei dumnezeiesc, a profunzimii sale 
sfinte. Prin oprirea de la mâncare redescoperim 
dulceaţa ei şi învăţăm din nou cum să o primim 
de la Dumnezeu cu bucurie şi recunoştinţă. De 
asemenea, prin „reducerea” muzicii şi a distrac- 
țiilor, a conversaţiei şi a socializării superficiale, 
redescoperim suprema valoare a relaţiilor din- 
tre oameni, a muncii şi a artei omeneşti. Şi des- 
coperim toate acestea pentru că, pur şi simplu, 
Î redescoperim pe Însuşi Dumnezeu — pentru că ne 
întoarcem la EI şi în El este tot ceea ce El ne-a dat 
în dragostea şi mila Sa nesfârşită. 

Şi, de aceea, în noaptea de Paşti cântăm: 


„„„.Acum toate s-au umplut de lumină, şi 
cerul şi pământul, şi cele de dedesubt. Deci 
să sărbătorească toată făptura Învierea lui 

Hristos, întru care s-a întărit... 


Nu ne ruşina pe noi din nădăjduirea noastră, 
Iubitorule de oameni! 

Sfintele Sfinţilor 


Câteva remarci cu privire la primirea Sfintei Împărtăşanii! 


1. O întrebare urgentă şi esențială 


Întrebările şi controversele despre împărtă- 
şirea mai deasă, despre legătura dintre Taina 
Impărtăşaniei şi cea a Pocăinţei (Spovedaniei), 
despre esenţa şi sensul Spovedaniei sunt, în Bise- 
rica noastră, astăzi, nu un semn al slăbiciunii sau 
al decăderii spirituale, ci al vieții şi al deşteptării. 
In rândul credincioşilor ortodocşi apare o grijă 
crescândă pentru ceea ce este esențial, o sete şi o 
foame pentru o viață duhovnicească mai profun- 
dă, care nu mai pot fi negate, şi pentru aceasta 
trebuie să-I mulțumim lui Dumnezeu. Dacă, aşa 
cum multă lume pare că gândeşte, există o „CTi- 


7 


ză — şi toată problematica, toată profunzimea 


părți din lucrarea mea, 
Raport despre Spovedanie şi Împărtăşanie, prezentată Sfântului 
Sinod al Bisericii Ortodoxe din America şi aprobată de acesta în 
17 februarie 1971. Raportul şi decizia Sinodului, de asemenea, 


au fost tipărite în Documentele Bisericii Ortodoxe din America. 

conştiinţei duhovniceşti constituie totdeauna şi 
inevitabil o criză —, aceasta este o criză benefică 
şi binevenită. Şi ar fi greşit şi chiar imposibil să 
încercăm să o rezolvăm prin măsuri administra- 
tive, prin decrete şi interdicții. Problema duhov- 
nicească crucială cu care ne confruntăm astăzi 
este una legată în mod fundamental de toate 
aspectele vieţii noastre şi, aş adăuga, de destinul 
Ortodoxiei în lumea „modernă” a zilelor noas- 
tre, profund tulburată. | 

Numai un om orb duhovniceşte şi total insen- 
sibil ar putea nega faptul că, în ciuda succeselor 
şi a realizărilor sale relative, mai ales materiale şi 
exterioare, Biserica noastră este ameninţată din 
interior de un puternic şi crescând pericol: cel al 
secularizării. Ce este secularismul? Într-un articol 
publicat în urmă cu câţiva ani', am încercat să 
definesc acest termen astfel: 

„...0 viziune a lumii şi, ca urmare, un mod 
de viaţă în care aspectele de bază ale existen- 
ţei umane — ca familia, educaţia, ştiinţa, profe- 
sia, arta etc. — nu numai că nu sunt înrădăcina- 
te sau raportate la credinţă, ci chiar necesita- 
tea sau posibilitatea unei astfel de legături este 
negată. Ariile secularizate ale vieţii sunt gândi- 
te ca autonome, adică guvernate prin propriile 
lor valori, principii şi motivații, diferite de cele 


1 Alexander Schmemann, „Problems of Orthodoxy in 
America: III. The Spiritual Problem”, St. Vladimir's Seminary 
Quarterly, 9:4, 1965. 

religioase. Secularismul este mai mult sau mai 
puţin comun civilizațiilor moderne de pretutin- 
deni, dar particularitatea în mediul american, de 
care ne ocupăm aici, este că, în America, secu- 
larismul nu este deloc o societate anti-religioa- 
să, ca în Rusia sovietică sau în China comunistă, 
care nici nu pot fi numite «seculariste». Acolo, 
religia constituie un duşman care trebuie lichi- 
dat şi orice compromis cu ea poate fi, în cel mai 
bun caz, unul temporar. Dar trăsătura caracteris- 
tică a culturii americane şi a «modului de viață 
american» este aceea că acceptă religia ca pe ceva 
esenţial pentru om, şi-n acelaşi timp o neagă ca 
pe o viziune integrată asupra lumii, care deter- 
mină întreaga existență umană. 

Un american «secularizat» poate fi un om 
foarte «religios», legat de Biserica lui, mergând 
în mod regulat la slujbe, generos în contribu- 
țiile sale, riguros în rugăciune. Va fi cununat 
«solemn» în Biserică, casa îi va fi binecuvântată, 
obligaţiile religioase, îndeplinite — toate acestea, 
într-o perfectă bună-credinţă. Însă toate acestea 
nu schimbă câtuşi de puţin simplul fapt că înțe- 
legerea sa asupra tuturor aspectelor din propria-i 
viață — căsătoria şi familia, casa şi profesia şi, în 
definitiv, înseşi obligațiile religioase — nu derivă 
din crezul pe care îl mărturiseşte în Biserică, din 
credința sa în Întruparea, Moartea şi Învierea lui 
Hristos, Fiul lui Dumnezeu, făcut Fiul Omului, 
ci din «convingerile filosofice asupra vieţii», ceea 

ce înseamnă că ideile şi convingerile n-au nimic 
de-a face, în mod virtual, cu acest crez, dacă nu 
cumva sunt chiar opuse lui. Este suficient ca cine- 
va să enumere câteva dintre «valorile»-cheie ale 
culturii noastre — succes, securitate, stat, compe- 
tiţie, profit, prestigiu, ambiţie —, ca să ne dăm sea- 
ma că acestea se află la polul opus al ethosului şi 
inspiraţiei Evangheliei... 

Aceasta înseamnă că omul religios seculari- 
zat este un cinic, un ipocrit sau un schizofrenic? 
Deloc! Înseamnă doar că înţelegerea lui asupra 
religiei îşi are rădăcinile în viziunea sa secula- 
rizată despre lume şi nu invers. Într-o societate 
nesecularizată - singurul gen de societate pe 
care Ortodoxia l-a cunoscut în trecut =, reli- 
gia şi valorile sale constituie supremul criteriu 
al întregii vieţi, un «sistem de referință» la care 
omul, societatea şi cultura se raportează, chiar 
dacă adesea deviază de la el. Ei pot trăi prin ace- 
leaşi motivații lumeşti, însă sunt atraşi în mod 
constant de religie, fie şi numai prin prezența ei 
pasivă. Astfel, «modul de viață» poate să nu fie 
religios, chiar dacă «filosofia despre viață» este, 
cu siguranţă. În societatea secularizată se întâm- 
plă tocmai invers: «modul de viață» include reli- 
gia; «filosofia despre viață» o exclude. 

Acceptarea secularizării înseamnă, bineînțe- 
les, o transformare radicală a religiei în sine. Ea 
îşi poate păstra toate formele exterioare şi tradi- 
ţionale, dar în interior este, pur şi simplu, o altă 

religie. Secularizarea, atunci când «aprobă» reli- 
gia şi îi conferă un loc de onoare în viaţa socială, 
face aceasta numai în măsura în care însăşi reli- 
gia acceptă să devină o parte a lumii seculariza- 
te, o confirmare a valorilor ei şi un ajutor în pro- 
cesul de realizare a acestora. Şi, într-adevăr, nici 
un cuvânt nu este mai des folosit în procesul de 
secularizare, în legătură cu religia, decât cuvân- 
tul ajutor. «Ajută» să aparţii unui grup religios, 
să te identifici cu o tradiţie religioasă, să fii activ 
în Biserică, să te rogi; «ajută», într-un cuvânt, «să 
ai o religie». Şi întrucât religia ajută, întrucât este 
astfel un factor util în viața personală şi socială, 
trebuie să fie, la rândul ei, ajutată. Aceasta expli- 
că remarcabilele succese ale religiei în America, 

atestate de toate statisticile. Secularizarea accep- 
tă religia, însă în propriii termeni; îi atribuie reli- 

giei o funcțiune şi o ajută să şi-o însuşească şi 

să şi-o îndeplinească; o încununează cu avere, 

onoare şi prestigiu. «America, scrie W. Herberg, 

pare să fie dintr-o dată cea mai religioasă şi mai 

secularizată națiune. Orice aspect al vieții reli- 

gioase contemporane reflectă acest paradox: o 
secularizare universală în mijlocul unei religio- 
zități crescânde...».”! 


"Schmemann, pp. 173-174. 

2. „Religia nereligioasă 


Această secularizare americană, pe care mulți 
dintre ortodocşi o identifică naiv şi greşit ca pe 
„modul de viață american”, este rădăcina pro- 
fundei crize spirituale a Ortodoxiei. Şi nicăieri 
nu este această criză mai vizibilă decât în ciuda- 
ta „religie nereligioasă”! care pare să se infiltreze 
în viaţa noastră bisericească. Reducerea Bisericii 
la preocupările materiale, organizatorice şi legis- 
lative, cu preţul celor religioase şi duhovniceşti, 
obsesia pentru „proprietate”, bani şi apărarea 
„drepturilor parohiale” împotriva episcopilor 
şi a clerului?, văzuţi ca o „amenințare“ externă; 


1Pentru cititorul ortodox este greu de înţeles că poate fi 
vorba de o „religie nereligioasă” sau mai exact de o „religie 
fără Dumnezeu”; cititorul avizat ştie că budismul este „reli- 
gia fără Dumnezeu”, dar este greu de înţeles că se poate întâl- 
ni o astfel de stare şi în creştinism. Autorul vorbeşte aici de 
una din cele mai profunde crize, întâlnită în creştinism: for- 
malismul, desacralizarea, superstiția care tind să facă din- 
tr-un astfel de creştinism o religie materialistă fără conținut 
duhovnicesc — n.tr. 

2 Modelul societăţii americane a influenţat şi organiza- 
rea comunităţilor şi parohiilor ortodoxe, dând o importanţă 
foarte mare rolului Consiliului Parohial care uneori abordea- 
ză problemele parohiale strict managerial, iar pe slujitori ca 
pe nişte angajaţi, cărora le asigură un salariu, fiind datori să 
„presteze” servicii religioase, supunându-se rigorilor admi- 
nistrative în detrimentul celor duhovniceşti. Biserica, chiar 
dacă este organizată şi din punct de vedere instituțional, nu 
este o instituţie de „prestări servicii”, fie ele şi religioase. La 
această situație riscăm să se ajungă şi-n comunități din cadrul 
bisericilor naționale, cu tradiție veche, chiar şi apostolică, din 
cauza secularizării care pătrunde cu tot mai multă putere în 
trupurile lor — n.tr. 

indiferența față de latura misionară, educaţio- 
nală şi caritabilă a Bisericii; rezistența pasivă Şi, 
câteodată, chiar activă, în faţa tuturor eforturi- 
lor de a aprofunda viaţa spirituală şi liturgică, 
de a o face mai puțin „ritualistică” şi mai auten- 
tică; identificarea religiei cu folclorul şi obiceiu- 
rile etnice; centralismul însuşi şi izolarea atâtor 
parohii, lipsa lor de interes pentru nevoile vita- 
le ale Bisericii în general, față de misiunea ei în 
America — toate acestea arată o secularizare atât 
de profundă a conştiinţei Bisericii, încât orici- 
ne devine îngrijorat cu privire la viitorul Bise- 
ricii noastre, a cărei conducere şi ai cărei mem- 
bri, deopotrivă, nu par să realizeze proporțiile şi 
profunzimea acestei crize. 

Şi tocmai această secularizare a Bisericii este 
cea care cauzează plecarea multor oameni, mai 
ales dintre tineri, din Biserica a cărei reală esenţă 
şi viață nu le descoperă, după cum nu descoperă 
nici ce înseamnă să fii membru al ei; din Biseri- 
ca în care cu greu se aude chemarea de a adânci 
efortul duhovnicesc lăuntric; în care chiar spiri- 
tualul este redus la un minim „formal” (împărtă- 
şirea o singură dată pe an, ceva post, ceva absti- 
nenţă de la petreceri), deşi partea materială şi 
exterioară este dezvoltată la maximum. 

Toate acestea au loc şi se dezvoltă într-o vre- 
me în care noi, ortodocşii, suntem chemaţi să 
începem o viață nouă, când ne este dată posibi- 
litatea — negată de atât de mulți dintre frații şi 

surorile „Bisericilor noastre mame”! — de a creş- 
te, de a fi liberi nu doar teoretic, ci cu adevărat, 
de a umple Biserica de conţinut duhovnicesc, de 
a atinge toate acestea care, din nefericire, nu pot 
fi atinse într-o vieţuire ortodoxă dusă în îngrozi- 
toarele condiţii ale regimurilor totalitare şi decla- 
rat atee?. De aceea, nu este tragic că toate aceste 
daruri, preocupări şi posibilități sunt prea puțin, 
dacă nu deloc cunoscute, acceptate şi întâlnite? 
Că însăşi structura bisericilor noastre, duhul şi 
interesele predominante întâlnite în ele fac în 
mod real imposibilă dezvoltarea şi susținerea 
unei adevărate vieți religioase? 


3. De ce Taine? 


Am început aceste observații cu câteva consi- 
deraţii generale asupra situaţiei Bisericii în pre- 
zent, deoarece convingerea mea profundă este că 


1Este vorba de relațiile comunităților, organizate uneori 
în eparhii sau mitropolii, din diasporă, cu bisericile naționa- 
le din țările de provenienţă a credincioşilor; aici se referă la 
comunităţile de credincioşi ortodocşi ruşi ce trăiesc în SUA şi 
la Biserica Ortodoxă din Rusia — n.tr. 

?În țările ortodoxe în care s-a instaurat un regim totalitarist 
ateu, situaţie valabilă mai ales până în anii '90, Biserica Orto- 
doxă nu a fost desființată, în sens de instituție, dar a fost pri- 
gonită şi îngrădită până aproape la desființare. În România au 
fost mănăstiri închise, apoi abandonate şi desființate, monahii 
şi monahiile fiind scoşi din mănăstiri sau arestaţi; elita profe- 
sorilor de teologie şi a preoțimii, ca şi elita politică diploma- 
tică, militari, intelectuali sau artişti au „înfundat” penitencia- 
rele, mulți dintre ei trecând prin experimentul de la Piteşti. În 
aceste condiţii lucrarea Bisericii a fost grav afectată, stare care 
se resimte şi astăzi în viaţa acesteia — nr. 

noul interes pentru Sfintele Taine, pentru practi- 
ca şi disciplina sacramentală, pleacă de la această 
criză şi are legătură directă cu ea. Sunt convins că 
problema participării mirenilor (laicilor) la Tai- 
nele Dumnezeieşti este tocmai întrebarea-cheie a 
vieţii Bisericii noastre. Şi de răspunsul la această 
întrebare depinde, în definitiv, viitorul Bisericii — 
reala ei înnoire sau inevitabila cădere. 

Eu sunt convins că acolo unde Euharistia şi 
împărtăşirea au început din nou să devină, după 
cuvintele părintelui adormit în Domnul, Serghie 
Cetverikov, „centrul vieţii creştine”!, tragicele 
„lipsuri” şi defecte menţionate mai sus încep a 
fi depăşite şi vindecate. Şi aceasta, desigur, nu 
este ceva întâmplător; pentru că, dacă viaţa Bise- 
ricii nu este fundamentată, mai presus de orice, 
în Hristos — şi aceasta înseamnă într-o constan- 
tă şi tainică comuniune cu El şi Taina prezen- 
ței Sale —, atunci în mod inevitabil apare altceva 
care să domine ca „element central” preocupă- 
rile şi activitățile parohiale. Poate fi o „tradiție” 
culturală de „calitate“ sau superficială, ori, pur 
şi simplu, succese materiale ca unic scop... Dacă 
nu este Hristos, atunci altceva — lumesc sau chiar 
păcătos — în mod inevitabil va determina, dar în 
acelaşi timp va şi dezintegra viaţa Bisericii. 

Până nu demult era, poate, posibil să nu se rea- 
lizeze urgenţa acestei afirmaţii. Într-adevăr, pe 


' „Euharistia ca centru al vieții creştine” (în limba rusă), 
Put, 22, 1930, pp. 3-23. 

parcursul acelei lungi perioade din istoria Orto- 
doxiei în America — perioada de imigrare —, parohi- 
ile noastre, pe lângă funcţiile lor pur religioase, 
au avut şi un gen de funcție şi fundament speci- 
al, „secular”: etnic, național, lingvistic. Acestea 
erau formele şi mijloacele necesare în realizarea 
unității, deoarece imigranții aveau nevoie de o 
viaţă comunitară pentru simpla supravieţuire 
în societatea americană, care, la început, le era 
străină şi câteodată chiar duşmănoasă. Totuşi, 
acum, această perioadă a imigrației se apropie 
cu paşi repezi de sfârşit. Fundamentul „natu- 
ral” — etnic şi lingvistic - al Bisericii pur şi sim- 
plu este pe cale de dispariție; tot mai mulți orto- 
docşi nu mai înțeleg o altă limbă decât engleza, 
şi în câteva din parohiile noastre aproape jumă- 
tate din credincioşi sunt convertiți la Ortodoxie. 
Se pune însă întrebarea: cu ce va fi înlocuit acest 
fundament? Nu este foarte clar că, dacă nu va fi 
înlocuit cu credinţa esenţială şi, de asemenea, cu 
experiența Bisericii ca unitate, viață şi creştere în 
Hristos, respectiv cu adevăratul conţinut al Orto- 
doxiei, atunci inevitabil parohia şi, astfel, impli- 
cit, Biserica însăşi vor începe, treptat, dar sigur, 
să decadă şi să se dezintegreze? Atunci, neuniți 
în şi pentru ceva, oamenii se vor uni împotriva a 
ceva. Şi în aceasta stă tragica şi profunda urgen- 
ță a situaţiei noastre actuale. 

Acesta este motivul pentru care problema 
Sfintelor Taine este aşa de importantă. Numai în 

ele şi, bineînțeles, mai presus de orice, în Taina 
prezenţei lui Hristos şi a unităţii noastre cu El şi 
în El, putem noi redescoperi principiile poziti- 
ve, nu pe cele negative, principii atât de simțit 
absente din viața Bisericii noastre astăzi. Numai 
în ele se află resursele pentru posibilitatea unei 
schimbări şi a unei renaşteri în conştiinţa laica- 
tului, care, pentru o vreme îndelungată, a fost 
ținut departe de sursele şi de experiența Biseri- 
cii. Şi, dacă în vremea noastră această problemă 
a primit un caracter aşa de presant, este pentru 
că tot mai multă lume caută, conştient sau incon- 
ştient, o astfel de reînnoire, caută acel fundament 
care, singur, poate ajuta Biserica şi parohia să-şi 
regăsească profunzimea religioasă şi să oprească 
rapida lor secularizare. 

Sunt pe deplin conştient că există printre orto- 
docşi o tendinţă de a rezolva toate aceste proble- 
me, toate chestiunile arzătoare şi dificile, inclu- 
siv pe aceea pe care o vom discuta aici — cea a 
participării laicilor la Tainele Dumnezeieşti — 
prin simpla referire la trecut, adică la ceea ce s-a 
făcut acum 30, 50 sau 100 de ani, sau la ceea ce 
continuă a se face în Rusia, Grecia, Polonia, Ser- 
bia etc. Totuşi, această tendință nu prea este de 
folos şi poate să producă, uneori, mai mult rău 
decât bine. Nu ajută, pentru că nu orice din acel 
trecut, fie el în Rusia, Grecia sau altundeva, a 
fost ipso facto cu adevărat ortodox. Pentru a rea- 
liza aceasta, ar trebui citite, spre exemplu, obser- 

vaţiile făcute de episcopii ruşi la începutul aces- 
tui secol, în momentul pregătirii de către Bise- 
rica Rusă a lungului şi mult aşteptatului Sinod 
Naţional (care a fost convocat în 1917, dar a fost 
întrerupt de violenţa revoluționară şi suspendat 
în 1918, fără a-şi fi sfârşit lucrările). 
Cu adevărat, fără excepţie, episcopii ruşi, pro- 
babil cel mai bine instruiți din întreaga Biserică 
Ortodoxă, la acea epocă, şi indiscutabil conserva- 
tori, au declarat situaţia Bisericii — duhovniceas- 
că, liturgică, structurală — ca fiind profund defici- 
entă şi într-o urgentă nevoie de reforme!. În ceea 
ce priveşte teologia rusă, toți reprezentanții ei 
de seamă au denunţat, în mod unanim, concesi- 
ile pe care aceasta le-a făcut secularizării şi spiri- 
tului juridic apusean, mai cu seamă în domeniul 
fundamental al teologiei sacramentale. Într-un 
faimos referat înaintat Sfântului Sinod al Biseri- 
cii Ortodoxe Ruse, unul din liderii episcopatului 
rusesc, Arhiepiscopul Antonie Krapovitski, suge- 
ra distrugerea fizică a şcolilor teologice ruseşti şi 
înlocuirea lor cu o abordare total diferită a învăță- 
mântului religios. Dumnezeiescul Părinte loan de 
Kronstadt denunța şi condamna neobosit credin- 
ţa căldicică şi formală a societăţii ruseşti, reduce- 
rea Împărtăşaniei la o „obligaţie anuală”, coborâ- 
rea vieţii bisericeşti la nivelul obiceiurilor. 


1Vezi Referatele întâlnirii episcopilor diocezani cu privire la 
problema reformei în Biserică, vol. |, St. Petersburg: Synodal 
Press, 1906, 548 p. 

Din aceste perspective, simplele referiri şi 
apeluri la trecut nu sunt suficiente, deoarece tre- 
cutul însuşi are nevoie să fie evaluat în lumina 
adevăratei Tradiţii ortodoxe. Singurul criteriu 
valabil totdeauna şi oriunde este Tradiţia însăşi. 
Şi de aici preocuparea pastorală despre cum săo 


7 a. 


„aplici în situaţia noastră, care este adesea total 
diferită de cea din trecut. 


4. Regula 


Este imposibil şi de prisos să prezentăm aici 
problema participării laicilor la Dumnezeieştile 
Taine sub toate aspectele ei dogmatice şi istorice. 
Esențialul poate fi rezumat după cum urmează: 

| Este bine stabilit şi indiscutabil faptul că, în 
Biserica Primară, împărtăşirea tuturor credin- 
cioşilor la fiecare Dumnezeiască Liturghie era 
o regulă!. Ceea ce trebuie accentuat totuşi este 
că această comunitară şi regulată împărtăşire 
era înțeleasă şi experimentată nu numai ca un 
act de pietate şi evlavie personală, ci, mai pre- 
sus de orice, ca un act izvorând din apartenența 
la Biserică sau, mai precis, ca împlinire şi actua- 
lizare a acestei apartenențe. Sfânta Euharistie a 
fost definită şi experimentată în egală măsură 
ca Taina Bisericii, Taina comunității, Taina unității. 


ş a petala di 
Vezi Boris Sove, „Euharistia în Biserica Primară şi în 


practica actuală” (în limba rusă), Living Traditii i 
ae ip 8 Tradition, Paris, 1936, 

„S-a amestecat pe Sine Însuşi cu noi, scrie Sfân- 
tul loan Hrisostom, şi ne-a împărtăşit de Trupul 
Său, astfel încât noi să putem fi deplinătate şi un 
trup unit cu Capul.” De fapt, Biserica Primară 
nu cunoştea un alt semn sau criteriu pentru par- 
ticiparea membrilor ei la Sfânta Taină: „Era înde- 
obşte cunoscut că acela care nu primea Sfânta 
Împărtăşanie câteva săptămâni era excomunicat 
şi anatemizat de Trupul Bisericii”!. Împărtăşirea 
cu Trupul şi Sângele lui Hristos era, astfel, însăşi 
împlinirea Botezului şi a Mirungerii şi nu exis- 
tau alte condiții pentru primirea Împărtăşaniei?. 
Toate celelalte Taine erau, de asemenea, „con- 
sfinţite” cu împărtăşirea din Sfintele Daruri?. Şi 
atât de evidentă era legătura dintre comunitatea 
Bisericii şi împărtăşire, încât într-un text liturgic 
timpuriu găsim eliberarea, înainte de Sfinţirea 
Darurilor, a celor „care nu pot lua parte la aceas- 


1 Arhimandritul Kiprian, Eucharist (în limba rusă), Paris, 
1947, p. 304. Vezi Canoanele: 2 al Sinodului local al Antio- 
hiei (341); Sinodul Apostolic 2; Trulan 80; vezi, de asemenea, 
Nicodim Milaş, Canoanele Bisericii Ortodoxe cu comentarii (în 
limba rusă), St. Petersburg, 1911, vol.I, p. 69, şi ediția în limba 
română: arhid. prof. dr. loan N. Floca, Canoanele Bisericii Orto- 
doxe. Note şi comentarii, Sibiu, 2005. 

2 Vezi rugăciunea de dinainte de Mirungere: „..Însuţi, 
Stăpâne, Preaîndurate Împărate al tuturor, dăruieşte-i lui 
(numele celui botezat) pecetea darului Sfântului şi întru tot 
puternicului şi închinatului Tău Duh, şi cuminecarea cu Sfân- 
tul Trup şi cu scumpul Sânge al Hristosului Tău...” 

3 Vezi, de exemplu, I. Pokrovsky, „Rugăciuni şi binecu- 
vântări la căsătorie în Biserica Primară (secolele I-al IX-lea)” (în 
limba rusă), Essays for the Hundredth Jubilee of the Moscow Spiri- 
tual Academy, Moscova, 1913, vol. II, în special pp. 577-579. 

tă Dumnezeiască Taină”!. Este limpede că, oricât 
de tainică şi de complicată a devenit mai târziu 
această înțelegere şi trăire inițială a împărtăşirii 

ea nu a fost niciodată înlăturată şi rămâne regula 
esenţială a Tradiţiei Bisericii. 

De aceea, nu asupra acestei reguli trebuie să ne 

punem întrebări, ci asupra a ceea ce s-a întâmplat 
cu ea. De ce am uitat-o până într-atât, încât până şi 
o menționare a unei împărtăşiri mai frecvente (ca 
să nu mai vorbim de aceea regulată) apare pentru 
atât de mulţi (şi în special pentru preoți) o nemai- 
auzită inovaţie, care şochează şi, în opinia lor, 
chiar distruge temeliile Bisericii? Cum a fost posi- 
bil ca, secole de-a rândul, majoritatea covârşitoare 
a Liturghiilor să fie fără împărtăşirea credincioşi- 
lor? Cum este posibil ca acest fapt incredibil să nu 
provoace îngrijorare sau temere, în timp ce dorin- 
a de cuminecare mai deasă stârneşte frică, opozi- 
ție, rezistență? Cum a putut să apară această învă- 
țătură greşită a împărtăşirii o dată pe an, şi cum a 
putut fi considerată „tegulă” orice abatere care ar 
trebui să fie doar o excepție? Cu alte cuvinte, cum 
a devenit înțelegerea Sfintei Împărtăşanii aşa de 
profund individualistă, aşa de detaşată de Biseri- 
că — Trupul lui Hristos —, aşa de profund în con- 
tradicție cu însăşi rugăciunea euharistică: „...iar 
pe noi, pe toți, care ne împărtăşim dintr-o Pâine 
şi dintr-un Potir, să ne uneşti unul cu altul prin 
împărtăşania Aceluiaşi Sfânt Duh...”? 


1 Vezi Sove, p. 176, nota 2. 

5. Decăderea: cauzele şi motivațiile ei 


Răspunsul obişnuit dat acestor întrebări este 
că, dacă practica primară a trebuit să fie între- 
ruptă — spun adversarii împărtăşirii frecvente 
sau regulate —, dacă a trebuit să se introducă o 
distincție între clerici (a căror împărtăşire con- 
stituie, evident, parte a slujirii lor preoțeşti) şi 
laici (care pot fi admişi la împărtăşire numai în 
anumite şi precise condiţii, necunoscute Bisericii 
Primare), dacă, în general, împărtăşirea laicilor 
a devenit mai degrabă o excepție decât o regulă, 
aceasta se întâmplă din cauza unei temeri bune 
şi sfinte — cea a profanării Tainei prin participa- 
rea cu nevrednicie la ea, periclitându-se astfel 
mântuirea; pentru că, după cuvintele Sfântului 
Apostol Pavel, cel ce mănâncă şi bea cu nevrednicie 
osândă îşi mănâncă şi bea, nesocotind Trupul Dom- 
nului (| Corinteni 11, 29). 

Acestui răspuns trebuie, la rându-i, să i se dea 
o replică, pentru că, în loc să dea o rezolvare, naş- 
te şi mai multe întrebări. Mai întâi, chiar dacă ar 
fi adevărat că excomunicarea de facto a laicilor 
şi-ar avea originea în această mântuitoare teme- 
re şi în acest sentiment de nevrednicie, este clar 
că astăzi ea nu mai este valabilă. Pentru că, dacă 
ar fi aşa, cei ce nu se împărtăşesc ar simți măcar 
puţină tristeţe în timpul Dumnezeieştii Liturghii; 
le-ar părea rău pentru păcătoşenia şi nevredni- 
cia care îi separă de Sfintele Daruri, s-ar simți, pe 

scurt, „excomunicaţi”. Dar, în realitate, lucruri- 

le nu stau aşa. Generaţie după generaţie de orto- 
docşi participă la Liturghie cu o conştiinţă perfect 
împăcată, în totalitate convinşi că nimic mai mult 
nu se cere de la ei, că împărtăşirea pur şi sim- 
plu nu este pentru ei. Apoi, în acele foarte rare şi 
excepționale ocazii când sunt împărtăşiți, ei pri- 
mesc Sfânta Împărtăşanie ca pe o „obligaţie ce 
trebuie îndeplinită”, prin care, pentru un alt an 
de zile, se consideră din nou a fi creştini în „bună 
rânduială”. Dar unde, într-o astfel de atitudine, 
care din nefericire a devenit o normă în Biserică, 
se poate găsi chiar şi numai o urmă din smerenia, 
pocăinţa, cinstirea şi frica de Dumnezeu? 

De fapt, atunci când această atitudine şi-a 
făcut apariţia prima dată în Biserică — şi aceasta 
s-a întâmplat imediat după convertirea la creş- 
tinism a Imperiului Roman, rezultând din creş- 
tinarea masivă a populației acestuia şi din scă- 
derea corespunzătoare a vieții morale şi duhov- 
niceşti în rândul creştinilor —, Sfinții Părinţi au 
văzut în aceasta nu un rezultat al smereniei şi al 
fricii lui Dumnezeu, ci al neglijenţei şi al delăsă- 
rii duhovniceşti!. Şi aşa cum ei (Părinţii) denunțau 
ca păcătoasă amânarea Botezului din motive de 
„nepregătire” şi „nevrednicie”, la fel condam- 
nau orice fel de neglijare a Sfintelor Taine. Pur şi 


1 Vezi: Sf. loan Hrisostom, Omilii la Efeseni, III, 4, P.G. 62, 
29; Omilii la 1 Timotei, V, 3, PG. 62, 529 şi următoarele; Omilii 
la Evrei, XVII, 4, PG. 63, 131 şi următoarele; Sfântul Ambrozie 
al Milanului, De Sacramentis, vol. 4, 25; Sove, p. 178; Ciprian, 
pp. 323-324. 

simplu este imposibil să găseşti un text patristic 
care să susțină ideea conform căreia, dacă cine- 
va nu poate participa cu vrednicie la Sfintele 
Taine, este mai bine să se abţină de la ele. Sfân- 
tul Ioan Casian scrie: „Nu trebuie să nu primim 
Sfânta Împărtăşanie fiindcă ne ştim păcătoşi, ci 
cu totul mai mult să ne grăbim dornici către ea, 
pentru vindecarea sufletului şi pentru curăția 
cea duhovnicească, cu acea umilire a minții şi cu 
atâta credinţă, încât judecându-ne nevrednici... 
să căutăm şi mai multe leacuri pentru rănile 
noastre. N-am fi, de altfel, vrednici să primim 
nici împărtăşania anuală, dacă ne-am lua după 
unii care, în aşa chip măsoară vrednicia, sfințe- 
nia şi meritul tainelor cereşti, încât socotesc că 
Împărtăşania nu trebuie luată decât de cei sfinți 
şi nepătați şi nu mai degrabă pentru ca această 
participare să ne facă sfinți şi curați. Aceştia, fără 
îndoială, cad într-o mai mare trufie decât cea de 
care li se pare că se feresc, fiindcă cel puţin este 
mai drept ca, de vreme ce în această umilință a 
inimii în care credem şi mărturisim că niciodată 
nu putem să ne atingem pe merit de acele Sfinte 
Taine, s-o primim ca pe un medicament al triste- 
ţii noastre în fiecare duminică, decât ca, stăpâniți 
de deşartă trufie şi stăruinţă a inimii, să credem 
că numai o dată pe an suntem vrednici de a lua 
parte la Sfintele Taine...”! 


1 „Cuvântul al treilea al lui Ava Teonas, despre curățire”, 
capitolul 21. 

„Stăpâniţi de deşartă trufie!” Sfântul loan 
Casian descoperă aici nebănuita abilitate a unora 
de a găsi un „alibi” pentru toate greşelile duhov- 
niceşti, de a se îmbrăca în acea pseudosmerenie 
care constituie cea mai subtilă şi cea mai pericu- 
loasă formă de mândrie. Astfel, ceea ce în opi- 
nia unanimă a Sfinţilor Părinţi era de neglijat, 
curând a devenit justificat prin argumente pseu- 
do-duhovniceşti şi treptat a fost acceptat ca nor- 
mă, ca regulă. 

A apărut, spre exemplu, ideea — absolut necu- 
noscută şi străină Tradiţiei primare — că, privi- 
tor la Sfânta Împărtăşanie, există diferențe de 
stadiu duhovniceşti şi chiar tainice între cler şi 
laici, astfel încât primii nu numai că pot, ci tre- 
buie să se împărtăşească des, în timp ce pentru 
ceilalți aceasta nu este permis. În această pro- 
blemă, îl putem cita încă o dată pe Sfântul loan 
Hrisostom, care a apărat mai mult decât oricine 
sfințenia Tainelor şi a insistat asupra pregătirii 
cu vrednicie pentru Sfânta Împărtăşanie. Astfel, 
marele păstor scrie: „Sunt împrejurări când pre- 
otul nu se deosebeşte de cel supus, adică de cel 
mai jos decât dânsul, de pildă când trebuie a se 
învrednici de Tainele cele înfricoşate, fiindcă cu 
toţii ne învrednicim de aceleaşi Taine, iar nu ca 
în Legea Veche, când pe unele le mânca preotul, 
iar pe altele cel ce nu era preot, aşa că poporu- 
lui nu-i era slobod de a se împărtăşi din cele din 
care se împărtăşea preotul. Acestea însă nu mai 

sunt acum, ci tuturor le stau în față un trup şi un 
pahar...”! 

Şi, cu o mie de ani mai târziu, Nicolae Cabasi- 
la, vorbind despre Sfânta Împărtăşanie în lucra- 
rea sa, Explicarea Dumnezeieştii Liturghii, nu face 
nici un fel de deosebire între cler şi laici cu privi- 
re la Împărtăşanie. EI scrie: „...Dacă însă cineva 
are putință de a se apropia de Sfânta Masă, dar 
nu se apropie, nu va dobândi nicidecum sfinți- 
rea Sfintelor Daruri; şi aceasta nu pentru că nu 
s-a apropiat, ci pentru că i-a stat în putinţă... Şi 
cum putem să credem că iubeşte Sfintele Taine 
cel care, având posibilitatea să le primească, nu 
se osteneşte să le primească?”? 

Şi totuşi, în ciuda acestor mărturii clare, aceas- 
tă străină şi chiar eretică idee rămâne parte, dacă 
nu a învățăturii, cel puţin a evlaviei liturgice în 
Biserica noastră. 

Biruința reală a acestei atitudini în raport cu 
Sfânta Împărtăşanie a venit atunci când, la sfâr- 
şitul perioadei patristice şi după căderea spațiu- 
lui bizantin, teologia ortodoxă a intrat în lunga 
perioadă a „captivității apusene”, a unui proces 
radical de occidentalizare şi când, sub influen- 
ţa scolasticii apusene şi a teologiei sacramenta- 
le cu un puternic caracter juridic, Sfintele Taine, 
deşi au rămas în chip vădit în Biserică, au încetat 
să mai fie văzute şi experiate ca împlinire, sau, 


1 Omilii la II Corinteni, 18, 31. 
242, P.G. 150, 460 B. 

după exprimarea Părintelui George Florovsky, 
ca şi „constituind Biserica”!. Pe de o parte, Sfânta 
Împărtăşanie a fost identificată ca mijloc al evla- 
viei individuale şi al sfințirii personale, exclu- 
zând aproape total înțelesul său ecclezial, iar pe 
de altă parte, apartenenţa la Biserică a încetat să 
mai fie înrădăcinată şi măsurată prin participa- 
rea la Taina Unității Bisericii în credinţă, dragos- 
te şi viață. 

Şi astfel, mirenilor nu numai că li s-a „permis”, 
dar au fost chiar determinaţi să evalueze Sfânta 
Împărtăşanie într-o perspectivă absolut subiec- 
tivă — cea a nevoilor lor, a duhovniciei lor, a pre- 
gătirii sau nepregătirii lor, a posibilităților lor etc. 
EI însuşi, laicul, a devenit criteriul de apreciere 
şi judecătorul duhovniciei sale şi a celorlalți. Şi 
a ajuns la această stare în contextul unei teologii 
şi a unei pietăți care - în ciuda mărturiei clare a 
adevăratei Tradiţii ortodoxe — au acceptat acest 
statut de ne-împărtăşiți al laicilor, l-au transfor- 
mat într-o normă, l-au făcut aproape „marca” 
Ortodoxiei. 

Este cu adevărat un miracol faptul că influența 
combinată a acestei teologii sacramentale venită 
din Apus şi a acestei pietăți extra-ecleziale, indi- 
vidualistă şi subiectivă, nu a reuşit să stârpeas- 
că setea şi foamea pentru Sfânta Împărtăşanie, 
pentru o participare adevărată şi nu una forma- 


' „Euharistie şi Sobornicitate” (în limba rusă), Put, 19, 
1929, pp. 3-23. 

lă în viaţa Bisericii. Întotdeauna, dar mai ales în 
vremea noastră tulbure şi confuză, orice renaşte- 
re ortodoxă şi-a avut sursa în „redescoperirea” 
Sfintelor Taine şi a vieţii sacramentale şi, mai 
presus de toate, într-o renaştere euharistică. În 
Rusia, aceasta a avut loc atunci când persecuțiile 
au îndepărtat atitudinile căldicele, formale şi teo- 
retice — denunţate de părintele loan de Kronsta- 
dt. Astfel s-a întâmplat şi cu Europa şi Orientul 
Mijlociu, cu apariția mişcărilor ortodoxe de tine- 
ret, cu înţelegerea lor înnoitoare şi profundă asu- 
pra Bisericii. Şi faptul că astăzi această renaşte- 
re euharistică şi sacramentală bate la uşile Biseri- 
cii noastre ar trebui să ne încurajeze, ca semn că 
această criză fundamentală a „secularizării” poa- 
te fi depăşită. 


6. Sensul împărtăşirii 


Cel ce mănâncă şi bea cu nevrednicie osândă 
îşi mănâncă şi bea, nesocotind Trupul Domnului 
(I Corinteni 11, 29). Acum, plecând de la aces- 
te cuvinte ale Sfântului Pavel, să ne întrebăm 
noi înşine cu privire la sensul lor real. Pentru 
că, după cum am văzut, nici Biserica Primară, 
nici Părinții nu au înţeles că alternativa de a „nu 
mânca şi bea cu nevrednicie” constă în abținerea 
de la Împărtăşanie, că respectul față de Sfintele 
Taine şi teama de a nu le profana ar duce la refu- 
zul Dumnezeieştilor Daruri. Este clar că aceas- 

ta nu-i învăţătura Sfântului Pavel, pentru că toc- 
mai în Epistolele sale, în cuvântările sale, găsim 
cea dintâi formulare a aparentului paradox care 
constituie, în realitate, baza „moralei” creştine şi 
sursă a spiritualităţii creştine. 

Sau nu ştiţi, scrie Sfântul Apostol Pavel corin- 
tenilor, că trupul vostru este templu al Duhului 
Sfânt, Care este în voi, pe Care-L aveți de la Dumne- 
zeu şi că voi nu sunteți ai voştri? Căci ați fost cum- 
părați cu preț: slăviți, dar, pe Dumnezeu în trupul 
vostru şi în duhul vostru, care sunt ale lui Dumne- 
zeu (I Corinteni 6, 19-20). 

Aceste cuvinte reprezintă un sumar al apelu- 
lui constant al Sfântului Apostol Pavel către creş- 
tini: noi trebuie să trăim conform celor ce s-au 
„întâmplat” cu noi în Hristos; şi putem trăi ast- 
fel numai pentru că aceasta s-a petrecut cu noi, 
pentru că mântuirea, izbăvirea, împăcarea şi 
„Cumpărarea cu preț” ne-au fost dăruite deja şi 
noi nu mai suntem „ai noştri”. Putem şi trebu- 
ie să lucrăm la mântuirea noastră, pentru că am 
fost deja mântuiți, şi suntem mântuiţi deoarece 
putem lucra la mântuirea noastră. Trebuie întot- 
deauna să devenim şi să fim ceea ce — în Hristos — 
suntem deja: Iar voi sunteți ai lui Hristos, iar Hris- 
tos al lui Dumnezeu (| Corinteni 3, 23). 

Această învăţătură a Sfântului Apostol Pavel 
este de o importanţă crucială pentru viața creş- 
tină, în general, şi pentru viața sacramentală, în 
particular. Ea revelează tensiunea esenţială pe 

care se bazează viaţa aceasta, din care îşi trage 
seva şi care nu poate fi îndepărtată, pentru că 
aceasta ar însemna părăsirea şi mutilarea extra- 
ordinară a însăşi credinţei creştine: tensiunea ce 
se află în fiecare din noi, între „omul cel vechi, 
care este corupt de poftele cărnii” şi „omul cel 
nou, înnoit după chipul lui Dumnezeu, Care l-a 
creat pe om” prin moartea şi învierea baptis- 
mală!; între darul vieții celei noi şi efortul de a 
însuşi acest dar şi de a-l face cu adevărat al nos- 
tru; între harul ce nu este dat cu măsură (loan 3, 34) 
şi măsura permanent deficitară a vieţii noastre 
duhovniceşti. 

Aşadar, primul şi cel mai important rod al vie- 
ţii şi al spiritualităţii creştine, aşa cum se mani- 
festă la sfinţi, nu este sentimentul şi preocuparea 
pentru „vrednicie”, ci tocmai pentru „nevred- 
nicie”. În faţa lui Dumnezeu devii conştient de 
nevrednicia ontologică a făpturii şi de darul 
absolut gratuit al lui Dumnezeu. O astfel de 
spiritualitate este absolut incompatibilă cu ide- 
ea de „merit”, cu orice ne-ar putea face, în sine 
şi prin sine, „vrednici” de acel dar. După cum 
scrie Sfântul Apostol Pavel: ...Hristos, încă fiind 
noi neputincioşi, la timpul hotărât a murit pentru 
cei necredincioşi. Căci cu greu va muri cineva pentru 
un drept... Dar Dumnezeu Îşi arată dragostea Lui 
față de noi prin aceea că, pentru noi, Hristos a murit 
când noi eram încă păcătoşi... (Romani 5, 6-8). A 


'Rugăciuni din Rânduiala Baptismală. 

„măsura” acest dar cu meritele şi vrednicia noas- 
tră înseamnă începutul mândriei duhovniceşti, 
care este însăşi esența păcatului. Această tensi- 
une îşi are centrul şi, de asemenea, sursa în via- 
ţa sacramentală. Adică, în timp ce primim Sfin- 
tele Daruri, devenim din ce în ce mai conştienţi 
de dumnezeiescul „năvod” în care am căzut şi 
din care, conform rațiunii şi logicii omeneşti, nu 
există scăpare. Pentru că, dacă, pe motiv că sunt 
„nevrednic”, refuz împărtăşirea, înseamnă că 
refuz şi resping darul dumnezeiesc al dragostei, 
al împăcării şi al vieţii. Mă excomunic pe mine 
însumi, pentru că dacă nu veți mânca Trupul Fiului 
Omului şi nu veți bea Sângele Lui, nu veți avea via- 
ță în voi (loan 6, 53). Şi dacă „mănânc şi beau cu 
nevrednicie”, îmi mănânc şi beau osândă. Sunt 
condamnat dacă nu primesc şi sunt condamnat 
dacă primesc, pentru că cine ar putea fi „vred- 
nic” să se atingă de Focul dumnezeiesc fără a fi 
mistuit? 

O dată în plus, din această capcană dumneze- 
iască nu există scăpare prin mijloace omeneşti, 
atunci când aplicăm la Tainele Dumnezeieşti cri- 
teriile, măsurile şi raţiunile noastre omeneşti. 
Există ceva înfricoşător din punct de vedere 
duhovnicesc în liniştea cu care episcopii, preoții 
şi laicii deopotrivă, dar în special aceia care pre- 
tind a fi specialişti în „ale duhovniciei” acceptă şi 
apără această situație sacramentală contempora- 
nă ca fiind tradițională şi corectă: aceea în care un 

membru al Bisericii se consideră a fi „în poziție 
bună” dacă timp de patruzeci şi una de săptămâni 
nu s-a apropiat de Potir pe motiv de „nevredni- 
cie”, dar în cea de a patruzeci şi doua, după ce 
s-a conformat câtorva reguli, a trecut vreo patru 
minute prin spovedanie şi a primit iertarea, deo- 
dată devine „vrednic”, pentru ca, imediat după 
împărtăşanie, să se întoarcă la „nevrednicia” lui. 
Este înspăimântător, pentru că această situație 
respinge atât de clar ceea ce constituie sensul real 
al vieţii creştine şi Crucea acesteia, care ni se des- 
coperă în Euharistie: imposibilitatea de a adap- 
ta creştinismul la măsurile şi nivelurile noastre; 
necesitatea de a-l accepta în termenii rațiunii 
divine, şi nu în ai rațiunii noastre. 

Care sunt aceşti termeni? Nicăieri nu-i găsim 
mai bine exprimaţi ca în cuvintele pe care pre- 
otul le rosteşte în timp ce ridică Sfântul Agneţ 
şi care, în Biserica Primară, constituiau cuvinte- 
le ce chemau la împărtăşire: „Sfintele Sfinţilor!” 
Cu aceste cuvinte şi cu răspunsul comunității — 
„Unul Sfânt, Unul Domn lisus Hristos...” — ori- 
ce rațiune omenească ia sfârşit. Sfintele, Trupul 
şi Sângele Domnului, sunt numai pentru cei ce 
sunt sfinți. Însă nimeni nu este sfânt, în afară 
de Unul Sfânt, Domnul lisus Hristos. Şi astfel, 
la nivelul „vredniciei” mizerabile a omului, uşa 
este închisă; n-avem nimic să oferim şi nu există 
nimic care să ne facă vrednici de acest Dar Sfânt. 
Nimic, decât tocmai sfințenia lui Hristos Însuşi, 

pe care El, în nesfârşita Sa dragoste şi bunăta- 
te, ne-o împărtăşeşte, făcându-ne seminție alea- 
să, preoție împărătească, neam sfânt (| Petru 2, 9). 
Sfințenia Lui şi nu a noastră este cea care ne face 
sfinți şi astfel „vrednici” să ne împărtăşim cu 
Sfintele Daruri. La fel, Nicolae Cabasila spune, 
comentând aceste cuvinte: „Nimeni n-are sfin- 
țenia prin sine însuşi şi sfințenia nu este efectul 
virtuții omului, ci toți cei care o au o au de la şi 
prin El. Este ca şi cum ar fi mai multe oglinzi pla- 
sate sub soare: toate strălucesc şi emit raze, deşi 
în realitate nu este decât un singur soare care 
străluceşte în toate...”! 

Acesta este „paradoxul” esenţial al vieţii sacra- 
mentale. Totuşi, ar fi o greşeală să-l limităm doar 
la Taine. Păcatul profanării, despre care vorbeşte 
Sfântul Apostol Pavel când aminteşte despre „a 
mânca şi a bea cu nevrednicie”, cuprinde întrea- 
ga viață, pentru că întreaga viață, omul deplin, 
trup şi suflet, a fost sfinţit prin Hristos şi făcut 
sfânt, iar a fi sfânt „nu este al nostru”. Singura 
întrebare ce ni se adresează nouă, oamenilor, este 
dacă suntem dispuşi şi gata să acceptăm în sme- 
renie şi ascultare această sfințenie ce ni se dă gra- 
tuit şi cu dragoste, întâi de toate, ca fiind crucea 
pe care trebuie să răstignim omul cel vechi cu 
poftele şi patimile sale, ca cea care ne judecă per- 
manent, şi apoi ca harul şi puterea de a lupta în 
mod constant pentru creşterea omului celui nou 


136, P.G. 150, 449 C. 

în noi, pentru viaţa cea nouă şi sfântă la care am 
fost făcuți părtaşi. Participăm la Sfânta Împărtă- 
şanie numai pentru că am fost făcuți sfinți prin 
Hristos şi în Hristos; şi participăm la aceasta pen- 
tru a deveni sfinți, adică pentru a împlini darul 
sfințeniei în viața noastră. Atunci când nu reali- 
zăm aceasta, „mâncăm şi bem cu nevrednicie” — 
când, cu alte cuvinte, primim Împărtăşania gân- 
dindu-ne la noi ca fiind „vrednici” prin noi înşine 
şi nu prin sfințenia lui Hristos; sau când o primim 
fără a o raporta la întreaga viață, ca o judecată a 
ei, ca putere de transformare a vieţii, ca putere a 
iertării şi, de asemenea, ca o intrare inevitabilă pe 
„calea cea strâmtă” a nevoinţei şi a luptei. 

A realiza aceasta nu numai cu mintea, ci cu 
întreaga noastră ființă, a ajunge la acea pocăin- 
ță care, singură, ne deschide uşile Împărăției lui 
Dumnezeu, constituie sensul şi conținutul real al 
pregătirii noastre pentru Sfânta Împărtășanie. 


7. Sensul pregătirii pentru Împărtăşanie 


În situaţia actuală, modelată în multe feluri 
de practica „rarei împărtăşiri”, pregătirea pentru 
aceasta înseamnă, întâi de toate, împlinirea pre- 
scripțiilor şi regulilor disciplinare şi duhovni- 
ceşti: abstinenţă de la acte şi activităţi care, altfel, 
sunt permise, citirea canonului şi a rugăciunilor 
(Rânduiala Sfintei Impărtăşanii, tipărită în cartea 
de rugăciuni), abţinerea de la mâncare pe parcur- 

sul dimineții de dinainte de împărtăşanie etc. Însă, 
înainte de a ajunge la această pregătire în sensul 
limitat al cuvântului, trebuie, în lumina celor ară- 
tate mai sus, să încercăm să refacem ideea pregă- 
tirii, în sensul ei mai larg şi mai profund. 

În mod ideal, întreaga viață a unui creştin este 
şi ar trebui să fie pregătire pentru Sfânta Împărtă- 
şanie, aşa cum este şi ar trebui să fie fructul duhov- 
nicesc al Împărtăşaniei. „Ţie, Stăpâne, Iubitorule 
de oameni, Îţi ncredinţăm toată viaţa şi nădej- 
dea noastră... „citim în rugăciunea liturgică de 
dinainte de Împărtăşanie. Întreaga noastră via- 
ță este judecată şi măsurată prin prisma relațiilor 
dintre noi, în Biserică, şi de aceea, prin participa- 
rea noastră la Trupul şi Sângele lui Hristos. Totul 
trebuie umplut cu harul ce se revarsă din aceas- 
tă participare şi transformat prin acesta. Cea mai 
gravă consecinţă a practicii prezente este că pre- 
gătirea pentru Împărtăşanie este „îndepărtată” 
din viața însăşi, şi aceasta ne face viaţa chiar mai 
profană, ruptă de credința pe care o practicăm. 
Căci Hristos n-a venit la noi ca să putem pune 
de-o parte un segment din viața noastră pentru 
„obligaţiile noastre religioase”. EI cere de la noi 
omul întreg şi viața lui în totalitate. El ne-a lăsat 
moştenire Taina Împărtăşirii cu El Însuşi, în aşa 
fel încât să ne putem sfinți şi să ne curățim întrea- 
ga noastră existenţă şi să ne raportăm viaţa cu 
toate aspectele ei la Sine. Astfel, creştin este acela 
care trăieşte între venirea în trup a lui Hristos şi 

întoarcerea Sa în slavă spre a judeca viii şi morţii; 
între Euharistie şi Euharistie — Taina comemoră- 
rii şi Taina nădejdii şi a anticipării. În Biserica Pri- 
mară, această participare la Euharistie — trăirea în 
comemorarea uneia şi aşteptarea celeilalte — era 
tocmai ritualul care contura cu adevărat spiritu- 
alitatea creştină şi-i dădea conţinutul ei real: par- 
ticiparea, încă din viața noastră în această lume, 
la acea viață a lumii ce va să vie şi transformarea 
„vechiului” de către „nou”. 

Practic, această pregătire constă, mai întâi, în 
conştientizarea nu numai a „principiilor creştine” 
în general, ci tocmai a împărtăşirii însăşi — atât a 
ceea ce am primit deja (şi care, făcându-mă păr- 
taş la Trupul şi Sângele lui Hristos, judecă via- 
ţa mea, mă cheamă să fiu inevitabil ceea ce am 
devenit), cât şi a ceea ce voi primi în viața, în 
sfințenia şi în lumina care se apropie. Prin aces- 
tea, timpul însuşi şi întreaga mea viață capătă o 
importanţă, o semnificaţie spirituală care, din 
punct de vedere pur omenesc şi „secular”, nu 
ar exista. Un preot venerabil, când a fost între- 
bat cum poate cineva să ducă o viață creştină în 
lume, a răspuns: „Pur şi simplu, prin amintirea 
neîncetată că mâine (sau poimâine, sau în câteva 
zile) va primi Sfânta Împărtăşanie...” 

Una dintre modalităţile cele mai simple de 
a pune început acestei conştientizări este inclu- 
derea rugăciunilor de dinainte şi de după Sfân- 
ta Împărtăşanie în canonul zilnic de rugăciune. 

De obicei, noi citim rugăciunile pentru Împărtă- 
şanie doar înainte de a ne împărtăşi, iar cele de 
mulțumire, imediat după ce ne împărtăşim, şi, 
împlinind această rânduială, ne întoarcem pur şi 
simplu la viața noastră „profană”. Însă ce ne-ar 
împiedica să citim una sau mai multe rugăciuni 
de mulțumire în primele zile ale săptămânii, 
după Euharistia de duminică, şi Canonul Împăr- 
tăşirii, în a doua parte a săptămânii, făcându-ne 
zilnic conştienţi față de Sfânta Taină, raportând 
întreaga noastră viaţă la Sfintele Daruri pe care 
le-am primit şi urmează să le primim? Aceasta 
însă constituie doar prima treaptă. De aceea, este 
nevoie, mult mai mult decât atât, de o autentică 
descoperire — prin predică, învăţătură şi îndruma- 
re — a Euharistiei însăşi ca Taina Bisericii şi, de 
aceea, adevărata sursă a vieţii creştine. 

A doua treaptă a pregătirii este centrată pe 
acea cercetare de sine de care vorbeşte Sfântul 
Apostol Pavel: ... Să se cerceteze însă omul pe sine şi 
aşa să mănânce din pâine şi să bea din pahar (| Corin- 
teni 11, 28). Scopul acestei pregătiri care constă în 
post, rugăciuni speciale (Rânduiala Sfintei Împăr- 
tăşanii), cercetare duhovnicească, linişte etc. nu 
este, după cum am observat, acela de a-l face pe 
om să se considere „vrednic”, ci de a-l face con- 
ştient tocmai de nevrednicia sa şi de a-l condu- 
ce la adevărata pocăință. Pocăinţa înseamnă toa- 
te acestea: omul, văzându-şi starea lui de păcăto- 
şenie şi de neputinţă, realizând îndepărtarea lui 

de Dumnezeu, experimentând, din cauza acestei 
stări, boala şi durerea, doreşte iertarea şi împă- 
carea, respinge răul şi optează pentru întoarce- 
rea la Dumnezeu şi, în cele din urmă, doreşte 
Împărtăşania, pentru „tămăduirea trupului şi a 
sufletului”. 

Pocăinţa aceasta începe însă nu printr-o preo- 
cupare de sine însuşi, ci prin contemplarea sfințe- 
niei darului lui Hristos, a realității dumnezeieşti 
la care toți suntem chemaţi. Numai în măsura în 
care vedem „cămara împodobită” ne dăm seama 
că suntem lipsiți de haina de nuntă. Şi pentru că 
Hristos a venit la noi ca noi să putem să ne pocă- 
im, adică să ne vedem nevrednici de dragostea 
şi de sfințenia Sa şi, astfel, să ne întoarcem la El. 
Fără o astfel de pocăință reală, fără o schimba- 
re lăuntrică radicală, Împărtăşania ne va fi spre 
„osândă” şi nu spre „vindecare”. Şi atunci, rodul 
pocăinţei, făcându-ne să ne dăm seama de totala 
noastră nevrednicie, ne apropie de Hristos, uni- 
ca salvare, vindecare şi refacere a noastră. Desco- 
perindu-ne nevrednicia, pocăinţa ne face să sim- 
țim dorința, smerenia, supunerea care, singure, 
ne fac „vrednici” înaintea lui Dumnezeu. Citiţi 
rugăciunile de dinainte de Împărtăşanie. Toate 
conțin acelaşi strigăt: 


Nu sunt vrednic, Stăpâne Doamne, să intri 
sub acoperământul sufletului meu, ci de 
vreme ce Tu, ca un iubitor de oameni, vrei să 

locuieşti întru mine, îndrăznind mă apropii. 
Porunceşte-mi şi voi deschide uşile pe care 
Tu Însuți le-ai zidit şi intră cu iubirea Ta 
de oameni, pe care pururea o ai. Intră şi 
luminează cugetul meu cel întunecat. Şi cred 
că aceasta vei face... 


În sfârşit, cea de a treia şi cea mai înaltă treap- 
tă a pregătirii este atinsă atunci când dorim să 
primim Sfânta Împărtăşanie pur şi simplu pen- 
tru că-L iubim pe Hristos şi dorim să ne unim cu 
EI, Care „cu dor a dorit” să Se unească cu noi. 
Dincolo de nevoia şi dorinţa de iertare, împăca- 
re şi vindecare, este şi trebuie să fie doar aceas- 
ta: dragostea noastră pentru Hristos, pe Care-L 
iubim pentru că EL ne-a iubit mai întâi (| loan 4, 
19). Şi mai presus de orice, această dragoste şi 
nimic altceva este cea care ne dă posibilitatea să 
trecem peste prăpastia care desparte creatura de 
Creator, pe cel păcătos de Cel Sfânt, această lume 
de Împărăția lui Dumnezeu. Dragostea este cea 
care, cu adevărat, transcende şi de aceea desfiin- 
țează toate divagaţiile noastre omeneşti — prea 
omeneşti — despre „vrednicie” şi „nevrednicie”, 
şi îndepărtează teama şi inhibarea şi ne face să 
ne predăm Dragostei Dumnezeieşti. În iubire nu 
este frică, ci iubirea desăvârşită alungă frica, pentru 
Că frica are cu sine pedeapsa, iar cel ce se teme nu este 
desăvârşit în iubire (| loan 4, 18). Dragostea aceas- 
ta îl inspiră pe Sfântul Simeon Noul Teolog în 
frumoasa rugăciune: 

„„„cel care se împărtăşeşte cu Darurile cele 
dumnezeieşti şi îndumnezeitoare nu este 
singur, ci cu Tine, Hristoase al meu... Deci, 
pentru ca să nu rămân singur, fără de Tine, 
Dătătorule de viață, suflarea mea, viața mea, 
bucuria mea, mântuirea lumii... 


Acesta este, aşadar, scopul pregătirii, al pocă- 
inţei, al tuturor strădaniilor şi rugăciunilor: ca 
noi să-L iubim pe Hristos şi „cu îndrăzneală şi 
fără de osândă” să participăm la Taina prin care 
ni se împărtăşeşte dragostea lui Hristos. 


8. Spovedanie şi Împărtăşire 


Care este — în această pregătire — locul Tainei 
Spovedaniei? Trebuie să punem această întrebare 
şi să încercăm să răspundem, deoarece în multe 
biserici ortodoxe s-a dezvoltat şi astăzi, în mod 
eronat acceptată, doctrina care afirmă că împăr- 
tăşirea laicilor este imposibilă fără Taina Spove- 
daniei şi dezlegare. Chiar dacă cineva doreşte să 
primească Sfânta Împărtăşanie mai des, trebuie 
să meargă de fiecare dată să se spovedească sau, 
cel puţin, să primească taina dezlegării. 

Timpul a dovedit că, indiferent de motivele 
variate şi uneori serioase care au dus la apariția 
acestei doctrine şi a acestei practici, ele nu numai 
că nu au fundament în Tradiţie, dar, de fapt, con- 
duc la distorsiuni foarte alarmante în învățătura 
despre Biserică, Euharistie şi Taina Pocăinţei, în 
sine, a Bisericii Ortodoxe. 

Să fim convinşi că trebuie să se revină la înţe- 
lesul inițial al Bisericii despre Taina Pocăinţei. 
Aceasta era, în conformitate cu învăţătura de 
bază a Bisericii, şi încă mai este Taina împăcării 
cu Biserica, a întoarcerii către ea şi în viaţa ei a 
celor excomunicați, adică excluşi de la adunarea 
Euharistică a Bisericii. La început, înaltul stan- 
dard moral al vieții, aşteptat din partea mem- 
brilor Bisericii, şi disciplina ecleziastică foarte 
strictă, îngăduiau doar un singur fel de împăca- 
re: „După marea şi sfânta chemare a Botezului, 
dacă vreunul este ispitit de diavol şi de păcate, 
are numai 0 pocăință”, citim în Păstorul lui Her- 
ma, un document creştin din secolul al II-lea, 
„pentru că dacă vreunul din voi ar păcătui şi ar 
face pocăință des, pentru acela pocăinţa lui va 
fi zadarnică”!. Mai târziu, şi mai ales după creş- 
tinarea masivă a Imperiului, care a urmat con- 
vertirii împăratului Constantin, disciplina Pocă- 
inței a slăbit puţin, însă înţelesul însuşi al Tai- 
nei nu a fost în nici un fel alterat: a rămas pentru 
cei care erau excomunicați din Biserică, pentru 
ascet şi păcate clar definite de Tradiţia Canonică 
a Bisericii”. Şi astfel, acest înţeles al Tainei Pocă- 
inţei rămâne cel al Bisericii chiar şi astăzi, lucru 
care se vede limpede în rugăciunea de dezlegare: 
„...împacă-l (-0) cu Sfânta Ta Biserică în Hristos 


14,43. Vezi P. Palmer, „Sacraments and Forgiveness”, 
Sources of Christian Theology, vol. II, Westminster, Newman 
Press, 1959, pp. 13 şi următoarele. 

?Vezi Palmer, pp. 71 şi următoarele. 

lisus, Domnul nostru...” (Aceasta este rugăciu- 
nea dezlegării folosită în mod general în Biserica 
Ortodoxă. În ceea ce o priveşte pe cea de a doua, 
necunoscută de multe biserici ortodoxe — „,...iar 
eu, nevrednicul preot şi duhovnic, cu priberea 
ce-mi este dată mie, te iert şi te dezleg...” — este 
de origine apuseană şi a fost introdusă în cărțile 
noastre de cult în timpul puternicei „latinizări” 
a teologiei ortodoxe). 

Aceasta înseamnă că acel ne-excomunicat, cre- 
dinciosul era considerat de către Biserică drept 
fără de păcat? Bineînţeles că nu! Învățătura Bise- 
ricii este că nimeni, afară de Dumnezeu, nu este 
fără de păcat şi „nu este nimeni care să trăiască şi 
să nu păcătuiască”. Dar, în acelaşi timp, tot învă- 
țătura Bisericii spune că, în timp ce unele păcate 
îl excomunică pe creştin, altele nu-l duc la sepa- 
rarea de obştea credincioşilor şi de participa- 
rea la Sfintele Taine. Nicolae Cabasila scrie: ... 
căci există şi un păcat care nu e spre moarte; pre- 
cum ne spune Sfântul Ioan (Evanghelistul). Prin 
urmare, credincioşii, care n-au săvârşit păcate de 
moarte ce i-ar putea despărți de Hristos, nu sunt 
întru nimic opriți să se împărtăşească cu Sfintele 
Taine şi să devină părtaşi la sfințire, atât cu nume- 
le, cât şi cu fapta, ca unii care sunt mădulare vii, 
pentru că păstrează unitatea cu Capul Hristos.”! 

Aceasta nu înseamnă că astfel de păcate — sta- 
rea generală de păcătoşenie, slăbiciune şi nevred- 


1449 B. 

nicie a întregii noastre vieţi — nu au nevoie de 
pocăință şi de iertare; întreaga pregătire pen- 
tru Împărtăşanie, după cum deja am văzut, este 
pocăință şi un strigăt care imploră iertare. Ceea 
ce nu necesită ele este spovedania şi iertarea 
sacramentală, cea de a doua aplicându-se doar 
celor excomunicați. Păcatele noastre care „nu-s 
păcate de moarte” şi starea noastră de păcătoşe- 
nie sunt mărturisite de membrii Bisericii de fie- 
care dată când ne adunăm pentru Taina Prezen- 
ței lui Hristos şi întreaga viață a Bisericii consti- 
tuie tocmai această continuă pocăință. În timpul 
Dumnezeieştii Liturghii, ne mărturisim păcate- 
le şi cerem iertare în Rugăciunea Cântării Întreit 
Sfinte: 


Iartă-ne nouă toată greşeala cea de voie şi cea 
fără de voie. Sfinţeşte sufletele şi trupurile 
noastre şi ne dă nouă să slujim Ţie cu cuvioşie 

în toate zilele vieții noastre. 


Şi, apropiindu-ne de Sfântul Potir, cerem ier- 
tare pentru „greşelile cele de voie şi fără de voie, 
făcute cu cuvântul sau cu lucrul, cu ştiinţă sau 
cu neştiință”, şi credem că, în măsura pocăinţei 
noastre, suntem iertați prin participarea la Taina 
iertării şi a vindecării noastre. 

Trebuie să fie clar că învățătura care declară 
Taina Pocăinţei ca fiind condiţia sine qua non pen- 
tru primirea mirenilor din Biserică la Împărtăşa- 
nie constituie nu numai o deviație de la Tradiţia 

universală şi inițială a Bisericii, ci şi o trunchie- 
re a învăţăturii ortodoxe, a Euharistiei şi Tainei 
Pocăinţei însăşi. Deformează învăţătura Biseri- 
cii, deoarece, de fapt, îi desparte pe membrii ei în 
două categorii; pentru una dintre acestea (mire- 
nii), renaşterea prin Botez, sfinţirea prin Mirun- 
gere, devenirea ca „locuitori împreună cu sfinții şi 
casnici ai lui Dumnezeu” nu sunt cele care desco- 
peră apartenența deplină, adică participarea la Tai- 
na în care Biserica îşi găseşte împlinirea ca Trupul 
lui Hristos şi Templu al Duhului Sfânt. Deformea- 
ză învățătura despre Sfânta Euharistie, deoarece, 
punând pentru Sfânta Împărtăşanie alte condiții 
decât cele ale apartenenţei la Biserică, face practic 
imposibil să vedem şi să trăim Euharistia ca Taina 
Bisericii, ca actul prin care, după cuvintele Litur- 
ghiei Sfântului Vasile cel Mare, „...pe noi toți, care 
ne împărtăşim dintr-o pâine şi dintr-un potir, să 
ne uneşti unul cu altul prin împărtăşirea Acelu- 
iaşi Sfânt Duh...” Şi, în cele din urmă, deformea- 
ză însăşi Taina Pocăinţei, deoarece, făcând din ea 
un act formal şi, de fapt, singura condiție pentru 
Împărtăşanie, ea înlocuieşte adevărata pregătire 
pentru Împărtăşanie, care consistă, după cum am 
văzut, într-o reală pocăință lăuntrică. Accentua- 
rea, întreaga experienţă a acestei Taine, se mută 
de pe pocăință pe dezlegare, şi este înțeleasă în ter- 
menii unei puteri aproape magice!. Această „dez- 


1Vezi articolul meu „Some Reflections on Confession”, St. 
Vladimir's Seminary Quarterly, 5:3, 1961, pp. 38-44. 

legare” formală, pe jumătate magică, pe jumăta- 
te legislativă, şi nu împăcarea credinciosului cu 
Biserica de care l-au îndepărtat păcatele sale, se 
caută astăzi în Spovedanie; şi o caută nu pentru 
că starea lui de păcătoşenie l-ar deranja (de obi- 
cei, pe aceasta o găseşte naturală şi inevitabilă), ci 
pentru că îl „îndreptățeşte” să primească Sfintele 
Daruri cu conştiinţa împăcată. Devenind doar o 
„condiție” pentru împărtăşire, Taina Pocăinţei — 
atât de importantă, atât de copleşitoare în Bise- 
rica Primară - şi-a pierdut în realitate funcţia şi 
locul în Biserică. 

Cum a putut apărea o astfel de învățătură în 
Biserică şi cum a putut deveni o normă, apăra- 
tă de atât de mulţi, aproape ca şi chintesență a 
Ortodoxiei? Trei factori importanți îşi împart res- 
ponsabilitatea pentru aceasta. Deja am mențio- 
nat unul dintre ei: acel formal, minimal şi căldi- 
cel interes pentru cerințele Bisericii, neglijență în 
ceea ce priveşte Tainele, neglijență pe care Părinţii 
o condamnă şi care conduce la o reducere trepta- 
tă a frecvenţei împărtăşirii şi, în final, la înțelege- 
rea acesteia ca o „obligaţie anuală” a creştinului. 
Astfel, este clar că un creştin care primeşte Sfin- 
tele Taine rar şi care, în restul timpului, se mulțu- 
meşte cu „excomunicarea” sa de fapt, trebuie să fie 
împăcat cu Biserica şi nu poate fi primit la Sfânta 
Împărtăşanie decât prin Taina Pocăinţei. 

Al doilea factor, cu totul deosebit de cel dintâi, 
a fost influența spovedaniei monastice în Biseri- 

că — călăuzirea duhovnicească a unui călugăr mai 
puţin experimentat de către unul experimentat — 
care s-a bazat pe o constantă „comunicare deidei” 
de la cel de-al doilea către primul. Cel însărcinat 
cu o astfel de călăuzire duhovnicească şi mărtu- 
risire nu era neapărat un preot (în forma sa ori- 
ginară, monahismul a fost gândit ca incompatibil 
cu preoția), iar această mărturisire nu era deloc 
raportată la Taina Pocăinţei. Ea a fost o parte inte- 
grantă a vieţii monastice şi disciplinar bazată pe 
ascultare necondiționată, pe tăierea voii mona- 
hului. Astfel, conform regulilor monahismului 
bizantin al secolelor al XII-lea-al XIII-lea, era 
interzis unor călugări atât să primească, cât şi să 
nu primească Sfânta Împărtăşanie prin propria 
decizie, fără permisiunea starețului sau a părin- 
telui duhovnicesc, pentru că, citând una dintre 
aceste reguli, „a te exclude singur de la Împăr- 
tăşanie înseamnă a-ți urma propria voință”. În 
mănăstirile de maici, această putere o are stare- 
ţa!. Avem, deci, de-a face aici cu o spovedanie de 
tip non-sacramental, comparabilă mutatis mutan- 
dis cu ceea ce numim noi astăzi „povăţuire” sau 
„călăuzire duhovnicească”. Totuşi, istoriceşte 
vorbind, aceasta a avut un mare şi chiar decisiv 
impact asupra spovedaniei sacramentale. Odată 
cu decadenţa spirituală (a cărei gravitate şi întin- 
dere o vedem tratată, de exemplu, în canoanele 

1$. Salaville, „Messe et Communion d'apres les Typika 


monastiques byzantins du X au XIV s.”, Orientalia Christiana 
Periodica, 13: 1-2, pp. 282-298. 

aşa-numitului Sinod Quinisext, ţinut în Constan- 
tinopol, în 691) şi pierderea, prin „secularizarea 
clerului”, a autorităţii morale şi spirituale a aces- 
tuia, mănăstirile au devenit practic singurele cen- 
tre de călăuzire duhovnicească, iar monahii, sfă- 
tuitorii duhovniceşti ai ortodocşilor. Şi astfel, cele 
două tipuri de spovedanie — cea „sacramentală” 
şi cea „spirituală” — s-au contopit treptat într-una 
singură: cea „spirituală” devenind pregătire pen- 
tru Sfânta Împărtăşanie, iar cea „sacramentală” 
incluzând problemele spirituale care, inițial, îi 
erau excluse. 

Această schimbare, justificată totuşi istoric şi 
spiritual, oricât de benefică a fost în condițiile în 
care a avut loc, a dus la o confuzie care, astăzi, 
în condițiile noastre, produce mai degrabă mai 
mult rău decât bine. Nu încape nici o îndoia- 
lă asupra nevoii fundamentale de călăuzire şi 
îndrumare pastorală şi duhovnicească existen- 
tă în Biserică. Dar adevărata problemă este: îşi 
mai găseşte locul această nevoie în spovedanii- 
le noastre de astăzi, scurte de trei-cinci minute, 
în care un şir de credincioşi aşteaptă să-şi împli- 
nească „obligaţia” de a se spovedi —o dată pe an 
—, cu evidenta imposibilitate de a atinge esen- 
ţa problemei? Spovedaniile au devenit ambi- 
gue, încetând a mai fi spovedanii şi nemaiajun- 
gând să se dezvolte într-o adevărată conversa- 
ţie duhovnicească. Şi atunci, vine următoarea 
întrebare: este orice preot, mai ales unul tânăr, 

suficient de experimentat, suficient de „pregă- 
tit” pentru a rezolva toate problemele sau chiar 
pentru a le înțelege? Câte greşeli fatale, câte 
sfaturi dăunătoare, câte răstălmăciri ar putea 
fi evitate dacă s-ar păstra Tradiţia adevărată a 
Bisericii, rezervând Spovedania sacramentală 
doar pentru mărturisirea de către credincios a 
păcatelor sale şi găsind alt timp şi alt context 
pentru cele mai necesare îndrumări pastorale 
şi sfaturi duhovniceşti care, printre altele, îl pot 
determina chiar pe preot să-şi realizeze incapa- 
citatea în faţa unor cazuri concrete şi să caute el 
însuşi ajutor şi călăuzire — de la episcopul său, 
de la un alt preot, din experiența duhovniceas- 
că a Bisericii! 

Al treilea şi, vai, elementul hotărâtor a fost, 
încă o dată, influenţa înţelegerii scolastice şi 
juridice occidentale cu privire la Pocăinţă. S-a 
scris foarte mult despre „captivitatea apuseană” 
asupra teologiei ortodoxe, însă puțini au reali- 
zat proporţiile şi profunzimea denaturării cau- 
zate de aceste influențe apusene în viața Bise- 
ricii şi, mai întâi de toate, în înţelegerea Sfin- 
telor Taine. Una dintre aceste influenţe este că 
a condus la mutarea (după cum am menţionat 
mai sus) accentului de la procesul de pocăință 
şi împăcare cu Biserica (esenţa Tainei Pocăinței), 
către dezlegarea acordată aproape în exclusivita- 
te în baza unei puteri juridice. Dacă, în înțele- 
sul ortodox iniţial, dezlegarea vine de la preo- 

tul care este martorul pocăinței, al autenticității şi 
al realităţii acesteia, şi, de aceea, vestitorul auto- 
rizat şi „pecetluitorul” iertării dumnezeieşti, al 
„împăcării credinciosului cu Sfânta Biserică, în 
lisus Hristos”, în concepția legalistă apuseană 
dezlegarea devine o putere în sine însăşi — atât 
de mult, încât a dezvoltat aici şi acolo o practică 
într-adevăr ciudată, de a cere şi de a primi „dez- 
legare” fără nici un fel de spovedanie! Distinc- 
ţia iniţială — una din cele menţionate de Nico- 
lae Cabasila — între păcatele care atrag după ele 
excomunicarea şi cele care nu îndepărtează pe 
om de Biserică, a fost raționalizată de Apus ca o 
diferenţă între, pe de o parte, „păcate de moarte” 
— care-l scot pe om din „starea harică” şi de aceea 
necesită dezlegarea sacramentală — şi, pe de altă 
parte, „păcate uşoare” — care nu afectează „sta- 
rea harică” şi pentru care un act de pocăință (de 
părere de rău) este suficient. În Răsăritul Orto- 
dox şi mai ales în Rusia (sub influenţa teologiei 
latinizante a lui Petru Movilă şi a urmaşilor săi), 
această învățătură a dus la o legătură obligato- 
rie între Spovedanie şi fiecare act al împărtăşirii. 
Este chiar ironic faptul că cea mai evidentă din- 
tre toate „infiltrările” catolice este considerată de 
mulți dintre ortodocşi ca fiind adevărata normă 
a Ortodoxiei, în timp ce şi cea mai timidă încer- 
care de re-evaluare a ei, în lumina Tradiţiei orto- 
doxe autentice, este adesea denunţată ca fiind o 
deviaţie romano-catolică! 


217 


ALEXANDER SCHMEMANN 


9. O redescoperire totală 


Avem nevoie, aşadar, întâi de toate, de redes- 
coperirea adevăratului înţeles al Euharistiei, în 
Biserică şi prin credincioşii ei, ca Taină a Bise- 
ricii, ca acel act esenţial în care ea întotdeauna 
devine ceea ce este: Trupul tainic al lui Hristos, 
Templu al Duhului Sfânt, darul vieţii celei noi, 
manifestarea Împărăției lui Dumnezeu, cunoaş- 
terea lui Dumnezeu şi comuniunea cu El. Biseri- 
ca devine toate acestea prin „taina comuniunii” 
- cei mulți adunaţi să constituie Biserica, oferin- 
du-se ca un singur trup unit printr-o credinţă, o 
iubire, o nădejde, o Sfântă Jertfă, aducând „cu 
o singură gură şi o singură inimă” Euharistia şi 
pecetluind această unitate — în Hristos, cu Dum- 
nezeu şi în Hristos, unii cu alţii — în părtăşia la 
Sfintele Daruri. 

Apoi, avem nevoie de redescoperirea Sfintei 
Împărtăşanii ca hrana esențială care ne uneşte cu 
Hristos, care ne face părtaşi la Viaţa, Moartea şi 
Învierea Sa, ca adevărata cale de împlinire a noas- 
tră ca membri ai Bisericii şi ca mijloc de desăvâr- 
şire a vieții şi creşterii noastre duhovniceşti. 

În cele din urmă, avem nevoie de redescoperi- 
rea adevăratului sens al pregătirii pentru Împăr- 
tăşanie, ca centru al vieţii noastre duhovniceşti, 
ca acel efort spiritual care ne descoperă întot- 
deauna nevrednicia noastră şi de aceea ne face să 
dorim Taina vindecării şi a iertării, şi care, des- 
coperindu-ne nemăsurata adâncime a iubirii lui 

Hristos pentru noi, ne face să-L iubim şi să dorim 
să fim uniţi cu El. 

Şi dacă „descoperim” toate acestea, vom des- 
coperi, de asemenea, că de fapt întreaga viaţă a 
Bisericii a fost dintotdeauna această pregătire: că 
toate rânduielile sale — liturgice şi duhovniceşti, 
penitențiale şi canonice — nu au nici o altă rațiu- 
ne de a exista, în afara celei de a ne ajuta să facem 
din viața noastră o pregătire constantă nu numai 
pentru Împărtăşanie, ci pentru ceea ce Împărtă- 
şania însăşi ne pregăteşte — bucuria şi deplinăta- 
tea „zilei celei neînserate” a Împărăției veşnice a 
lui Dumnezeu. 

Ar trebui, astfel, să redescoperim necesitatea 
reală a Tainei Pocăinţei, a spovedaniei sacramen- 
tale. Va trebui să căutăm în aceasta nu doar o for- 
mală „dezlegare” sau o formală „condiție” pen- 
tru Impărtăşanie, ci o reînnoire profund duhov- 
nicească, adevărata împăcare cu Dumnezeu şi o 
întoarcere către Biserica Sa, de la care atât de des 
suntem excomunicați prin deznădejdea secula- 
rismului existenței noastre. Ar trebui să redes- 
coperim înțelesul duhovnicesc al perioadelor de 
pocăință ale Bisericii — Postul Mare, Postul Naş- 
terii Domnului etc. —, care constituie perioada 
potrivită pentru pocăința sacramentală. Ar tre- 
bui să redescoperim în noi înşine nevoia de o 
călăuzire duhovnicească. Şi, mai presus de orice 
altceva, ar trebui — cu teamă şi bucurie, cu teamă 
şi cutremur — să redescoperim Taina Trupului şi 

Sângelui lui Hristos ca sursa adevărată şi focarul 
vieţii noastre de creştini! 

Toate acestea, să fim siguri, nu se vor întâm- 
pla peste noapte. Vor lua mult timp, mult efort şi 
multă răbdare. Însă faptul că toate aceste între- 
bări — şi, la nivel şi mai profund, o sete şi o foa- 
me după o mai deplină participare la viaţa esen- 
ţială, duhovnicească şi sacramentală a Bisericii — 
au apărut în Biserica noastră şi la membrii ei, ne 
asigură că, în ciuda întunecării şi descompunerii 
duhovniceşti a vremurilor noastre tulburi, Bise- 
rica „nu îmbătrâneşte, ci reîntinereşte”. Aceas- 
tă misiune aparţine celor cărora Dumnezeu le-a 
încredinţat cu „dreptate să apere Cuvântul Ade- 
vărului Său” — episcopilor, ca păzitori ai Adevă- 
rului — pentru a veghea ca această foame duhov- 
nicească să fie satisfăcută în deplin acord cu ade- 
văratele norme şi cerinţe ale Tradiţiei Bisericii. 

